
VIOREL VIZUREANU 


DESCARTES 


PAIDEIA 


A. DESTINUL PERSONAL 


1. Ascendenta 


René Descartes s-a näscut intr-una dintre cele 
mai respectate familii din regiunea Touraine, dupa 
cum ne relateazá Adrian Baillet, cel care in 1691 
oferea o biografie a filosofului francez, rámasá de 
referință si astăzi!. Astfel, Pierre Descartes, bunicul 
viitorului filosof, a avut ca sotie pe Claude Ferrand, 
sora lui Michel Ferrand, al cărui fiu va deveni decan 
al Parlamentului, organism care în acele vremuri nu 
avea funcţie politică ci doar judiciară. Singurul copil 
al lui Pierre si Claude Descartes a fost Joachim, care 
va ajunge consilier în Parlamentul local de la Rennes. 
Acesta se va căsători pe data de 15 ianuarie 1589 cu 
Jeanne Brochard, fiica locotenentului general din 
Poitiers, având împreună cu aceasta trei copii, ultimul 
născut, pe 31 martie 1596 în localitatea La Haye, 
fiind René Descartes. La numai un an de la nașterea 
lui René, mama sa se va stinge din viață; Descartes 
va mosteni se pare boala de plămâni care a cauzat 
moartea ei: „A moștenit de la mama sa o tuse uscată 
si o culoare palidă care il vor însoți până la vârsta de 
douăzeci de ani: iar toți medicii care îl consultau 
atunciîl condamnau sămoară tânăr“, ne spune Baillet. 


! Vom folosi cu măsură textul lui Baillet întrucât el 
„are o manieră personală de a traduce textele (de care se 
foloseste - n.n.), aplificând întotdeauna și adăugând 
importante detalii imaginare“ (Ch. Adam, Vie et oeuvre de 
Descartes, în AT, XII, p. 175). Totuși, pentru anumite 
perioade din viata lui Descartes, Baillet rămâne singura 
sursă de la care biografii pot pleca în interpretările lor. 


Va avea însä parte de o doicä grijulie - drept 
recunostintä Descartes íi va oferi o pensie viagerä 
din momentul în care va poseda propriile surse 
financiare. Fratele lui René, Pierre Descartes, va 
deveni consilier în Parlamentul din Bretagne, iar fiul 
säu va ajunge subdecan al aceluiasi Parlament. 
Nepotul din partea surorii sale va fifnnobilat cu titlul 
de conte de Villeneuve. Probabil pentru a fi distins 
de fratele säu mai varstnic, Descartes va mai fi numit 
și „du Perron“, după o feudă pe care familia o poseda 
în regiunea Poitou. Tatăl său se va recăsători câtiva 
ani mai târziu cu Anne Morin, fiica președintelui Curtii 
de Conturi din Nantes, și se va stabili în Bretagne. 
Alti doi copii vor veni pe lume în urma noii căsătorii: 
o fată si un băiat, acesta din urmă ajungând consilier 
în Parlament și senior de Chavagnes. 


2. Formatia culturală 
si circumstanțele de viata 


Încă de mic Descartes dovedește o curiozitate 
neobișnuită, căutând „cauzele și efectele a tot ceea 
ce întâlnea“ - după cum supralicitează Baillet, astfel 
că tatăl său îl numea deja pe atunci „filosof“. În 
1604, la vârsta de opt ani (după Baillet), este 
încredințat noului așezământ al iezuitilor din La 
Flèche, înființat în același an, unde va fi îndrumat 
de părintele Charlet, multă vreme rector al acestui 
colegiu, și de părintele Dinet, care va fi apoi confesor 
al regilor Franței. Primul i-a arătat lui Descartes o 
afecțiune deosebită, tinandu-i loc nu doar de maestru 
spiritual, ci si de tată. (Cu ambii Descartes va rămâne 
bun prieten și după părăsirea colegiului și va purta 


o corespondentá bogatä.) La acest colegiu studiau 
peste 1200 de elevi, din toate colturile Frantei si de 
toate conditiile sociale. Egalitatea tratamentului 
aplicat de iezuiti pare că a fost o inovatie in contextul 
învățământului din Franţa secolului XVII. 

Curiozitatea de copil se metamorfozează în 
anii de studiu din colegiu într-o pasiune la fel de 
neobișnuită pentru științe. Descartes va pretui nu 
mai putin limbile clasice, poezia și fabula antică. 
Drept recompensă pentru nivelul de cunoștințe 
dobândite, i se permit abateri de la programul 
normal: orele de lectură și compozițiile comune 
tuturor devin pentru el facultative. Dacă este să îi 
dăm crezare lui Baillet, Descartes este lăsat să 
mediteze întins în pat ore în sir, obicei pe care 
nu-l va abandona până la sfârșitul vietii, rafinându-l 
până la o adevărată tehnică a meditatiei. 

Dar care a fost propriu-zis educatia filosofică 
primită de Descartes la colegiul din La Flèche?! 
Studiului filosofiei (în sensul de atunci al termenului) 
îi erau dedicați ultimii trei ani petrecuți în colegiu, 
pe care elevii îi începeau pe la cincisprezece ani, 
după cum urmează: în primul an se studiau logica și 
etica, predate pe baza Isagogei lui Profir, a 
Organonului și Eticii nicomahice ale lui Aristotel; al 
doilea an se continua cu fizica și metafizica, pornind 
tot de la textele aristotelice (Fizica, Despre cer, Despre 
generare d coruptie, Metafizica); ultimul an cuprindea 
materiile așa-zis matematice (pe lângă aritmetică și 
geometrie se studiau muzica si astronomia). În toti 
acești ani operele de căpătâi, în afară de cele ale lui 
Aristotel, erau cele ale lui Toma d'Aquino. 


! Reproducem informatiile în principal după 
R. Ariew, Descartes and scholasticism the intellectual back- 
ground to Descartes' thought, in The Cambridge Companion 
to Descartes. 


Printre cei care i-au fost apropiati in colegiu, 
ale cdror nume le cunoastem, ii putem aminti pe 
René Le Clerc, viitor episcop de Glandéves, 
Chauveau de Melun, care va fi un renumit 
matematician si discipol cartezian, dar mai ales 
pe Marin Mersenne, cel mai trainic si fidel prieten 
al lui Descartes, cáruia ii datoräm, printre altele, 
conturarea Obiectiilor la Meditatii si o corespon- 
dentä ce lumineazá ideatia filosofului. 

Raportarea lui Descartes la bagajul intelectual 
dobândit în colegiu - în mäsura în care o putem 
reconstitui - va fi dominatä de deconcertarea 
filosofului in fata diversitatii ráspunsurilor oferite 
acelorași probleme, fie ele de metafizică sau de 
fizicá, de siguranta in rigoarea rationamentelor 
matematicii, de aversiunea fatá de apelul necritic 
la autoritatea maestrilor, de deziluzia pe care i-a 
produs-o logica in calitate de instrument al 
cunoasterii capabil doar sá verifice cunostinte, nu 
sí le si ,producá". Sunt toate acestea surse 
atitudinale (in sens spiritual) ale lucrárilor de mai 
tárziu. Totusi Descartes nu va privi niciodatá 
această perioadă ca pe un „timp pierdut“, ci ca pe 
o experientä ce si-a avut rostul ei in drumul spre 
noua știință universală. După cum ne spune Baillet, 
Descartes era nemulțumit nu atât de profesorii săi 
cât de sine însuși. El chiar va recomanda unor 
corespondenţi care îi vor cere sfatul să își îndrume 
copii spre La Flèche!. Nu trebuie să uităm de altfel 


! De ce la numai un an de la aparitia Discursului (în 
1638), solicitat de un corespondent, făcea această 
recomandare, în condiţiile în care încă din 1634, Râgius 
oferea lecții private de filosofie carteziană, după ce și el 
fusese instruit de Reneri, se întreabă în art. cit. R. Ariew. 
Un posibil răspuns îl sugerează faptul că, în acel moment, 


că în 1611 iezuiții celebrau la La Flèche descope- 
ririle fácute de Galilei cu ajutorul telescopului 
(patru dintre satelitii lui Jupiter, petele de pe 
Soare, muntii si văile de pe Lună, fazele lui Venus). 
În fapt, educaţia primită era un amestec de 
elemente conservatoare și progresiste sensibil 
diferit de ceea ce se crede astăzi că a fost invata- 
mântul acelei perioade. 

În 1613, cum pretinde Baillet (care considera 
că Descartes părăsește La Flèche în 1612) sau, mai 
mult ca sigur, după ce își va lua bacalaureatul și 
licența în drept la Universitatea din Poitiers în 
1616, petrece primul său sejur la Paris, unde va 
lega o prietenie durabilă cu Claude Mydorge, cel 
care va fi privit nu peste multă vreme drept 
succesor al lui Viète la titlul de prim-matematician 
al Franței. Poate si de aici gustul său pentru 
matematici, în studiul cărora se va adânci timp de 
doi ani, într-o casă retrasă din cartierul 
Saint-Germain, „cu doar doi servitori si fără a-și 
anunța vreun prieten sau vreo rudă“, temător să 
nu își piardă timpul cu aceștia, dacă e să-i dăm 
crezare lui Baillet. 

Lucru obișnuit pentru acele vremuri, Descartes 
se înrolează în 16 18 într-una din armatele , la modă“ 
pe atunci, cea a prințului de Orania, fără vreun 
imbold deosebit pentru viata militară sau din cauza 
unor constrângeri financiare (oricum, el nu va fi 
înrolat cu soldă). Încartiruit la Breda, în Olanda, 


cartezianismul nu se constituise într-o alternativă viguroasă, 
completă, la învățământul scolastic oficial. De fapt, de abia 
se putea vorbi pe atunci de cartezianism. Alegerea pare 
una responsabilă și întrucât „sistemul“ său nu avea încă 
„încheierea“ morală preconizată (iar morala carteziană va 
rămâne una provizorie!). 

Descartes se va întâlni pe 10 noiembrie 1618 cu un 
om care-i va marca destinul: dupä cum povesteste 
Baillet, Descartes, aflat in fata unui afis care lansa 
în flamandă un concurs adresat savantilor pentru 
rezolvarea unei probleme de matematică, cere cuiva 
să îi traducă textul în cauză. Străinul acceptă, dar 
cu o conditie: să-i fie oferită de Descartes solutia 
problemei. Descartes acceptă plin de încredere, 
uimindu- pe cel care îi scrie numele si adresa pentru 
a fi căutat în zilele următoare. Interlocutorul ad-hoc 
al lui Descartes era Isaac Beeckman, primul 
susținător devotat al proiectelor carteziene. A fost 
Descartes îndru mat de Beeckman? Este greu de spus. 
Descartes va accentua peste ani asupra prieteniei 
dintre ei și îl va privi pe Beeckman doar ca pe un 
„ferment“ al ideilor care deja îl frământau în 
momentul întâlnirii lor; Beeckman, din contra, isi 
va aroga originalitatea acestui punct de plecare. 
Imposibilitatea cuantificării „schimbului“ intelectual 
dintre cei doi gânditori se originează în chiar 
reacțiile personale amestecate, ce au urmat întâlnirii: 
Descartes „a fost în contact cu multi iezuiţi și cu alți 
învățați și oameni de știință. El spune totuși că n-a 
mai întâlnit pe altcineva până la mine - lucru care 
mă încântă - care să se ocupe cu astfel de studii și 
care să pună în legătură matematica și fizica cu o 
asemenea îndemânare. Pe de altă parte, nici eu nu 
am mai discutat astfel de lucruri până acum cu 
altcineva“, nota Beeckman în jurnalul său la putin 
timp după amintita întâlnire!. Iar Descartes, într-o 
scrisoare în care își exprima plin de entuziasm 
recunostinta, nu uita să amintească de cunoștințele 
sale anterioare sau de faptul că nu și-a definitivat 
încă proiectele intelectuale: „Oriunde mă voi stabili, 


! AT, X, p. 52. 

iti promit să încep de îndată scrierea Mecanicii sau 
a Geometriei mele și să te preamăresc ca inspiratorul 
și părintele spiritual al studiilor mele. Tu singur 
m-ai făcut să mă scutur de trândăvia care mă 
cuprinsese și să-mi reamintesc învățătura care 
aproape se risipise... Prin urmare, dacă ceva nelipsit 
de importanță ar izvori întâmplător din mine, vei 
avea tot dreptul... de a beneficia de acest lucru sau 
de a-l îndrepta“ îi va scrie Descartes lui Beeckman 
pe 26 aprilie 1619'. Cert este că în 1618, la nici 
două luni după ce l-a cunoscut, Descartes îi va dedica 
lui Beeckman un mic tratat muzical (Compendium 
Musicae, inspirat se pare din lucrările unui anume 
Zarlino), mult prețuit de savantul olandez. 
Descartes va părăsi apoi Olanda, iar eveni- 
mentele cruciale pentru evoluția sa spirituală se 
concentrează pe parcursul unei nopți, bine- 
cunoscuta noapte a „visului cartezian“, în fapt o 
suită de trei vise consecutive. Pe malurile Dunării, 
la Neuburg, într-o cameră cu o sobă germană 
(poâle), Descartes trăiește în noaptea de 10 
noiembrie (din nou 10 noiembrie!) 1619 o 
experiență provocată mai mult de o luciditate 
împinsă la maximum, decât de un „abandon“ oniric 
(cu câtă grijă ne îndepărtează Baillet de registrul 
facil al reveriei nocturne, tributar exceselor noastre 
preaomenesti, amintindu-ne că Descartes nu mai 
băuse alcool de trei luni!), iar „mesajele“ primite 
îi par a fi un indiciu clar din partea Divinitatii al 
drumului pe care îl avea de urmat pentru a găsi 
„fundamentele unei științe admirabile“?. Un 


! AT, X, p. 162-163. 

2 ,Xnovembris 1619, cum plenus forem Enthousiasmo, 
et mirabillis scientiae fundamenta reperirem" era notat de 
Descartes într-un mic tratat, astăzi pierdut, ce purta titlul 

dictionar care ii apare in cel de-al treilea vis va fi 
interpretat ca un corpus al tuturor stiintelor asupra 
cäruia filosoful are a se apleca pentru a gäsi ceea 
ce le determină pe toate să fie ce sunt, prin urmare 
o știință a științelor, o mathesis universalis. 

Și dacă scopul era de acum fixat, rămânea să 
găsească si mijloacele pentru a-l atinge; iar în 
căutarea febrilă a acestora nu trebuie să ne mire că 
Descartes ajunge să îi caute pe Rozicruceenii 
germani, care, aflase el, promiteau oamenilor o nouă 
înțelepciune și o nouă știință care nu fusese până 
la ei descoperită. Poate destinul face ca Descartes 
să nu găsească în lunile următoare pe nici unul 
dintre membrii acestei societăți (care încercau astfel 
să-și păstreze anonimatul), întărindu-i totodată 
convingerea că trebuie să renunte la cărți si la 
opiniile celorlalți pentru a nu judeca decât pe baza 
propriei sale experiente, construind singur și din 
temelii noua știință. Doar o întâlnire cu un anume 
Johann Faulhaber, amator de cabalistică și de 
astrologie, dar și de matematici (melanj obisnuit 
pentru acea epocă); în rest, nimic cert. Ceva ajunge 


Olympica, după cum relatează Baillet. Este interesant că 
Maxime Leroy va apela pe la 1928 la competența 
psihanalitică a lui Freud pentru a descifra semnificația 
acestui vis. Freud se va scuza că nu poate să treacă dincolo 
de interpretarea carteziană a acestuia (pacientul doar nu 
mai putea fi consultat!), văzând totuși într-o imagine onirică 
din primul vis o reprezentare sexuală ce ocupa mintea 
tânărului solitar. În altă ordine de idei, regiunea în care 
era incartiruit Descartes „promitea“ experiente deosebite: 
„Suabia“, care desemna în acele vremuri toată partea de 
sud a Germaniei, „evoca un trecut de lupte religioase, de 
profeţii, de extazuri, de mistică si de alchimie. Legenda lui 
Faust s-a născut în regiunea Ulmului". (P. Frédérix, Mon- 
Meur René Descartes en son temps, p. 47) 

însă la urechile compatriotilor săi. La întoarcerea 
sa la Paris în 1623, avea reputaţia de a fi un membru 
al acestei confrerii. 

Dar înainte de a întreprinde propriul său 
demers intelectual, Descartes caută să privească în 
ceea ce va numi apoi „marea carte a lumii“, ie. va 
călători, atât ca militar, cât și pe cont propriu, în 
aproape întreaga Europă (Germania, Boemia, 
Moravia, Silezia, Polonia, Pomerania, Ungaria, 
Elveția, Italia). Chiar înrolările sale anterioare vizau 
mai mult acest tel și nu se datorau unor convingeri 
religioase, pretuirii vieții militare sau soldei 
considerabile primite, căci, după cum ne spune 
Baillet, Descartes vorbea despre profesia militară 
cu atâta indiferență și răceală, încât întelegeai repede 
că privea campaniile sale drept simple călătorii 
menite a-i satisface curiozitatea, și nu drept prilejuri 
de exteriorizare a curajului. Cu toate acestea pare 
mai degrabă să caute confirmarea propriilor opinii 
cu privire la „relativismul“ din cunoastere și morală, 
decât să fie condus de promisiunea unei descoperiri 
sau experiențe revelatoare/hotărâtoare. Oricum, este 
un observator atent si deschis, ce-și dezvoltă 
continuu simțul critic si nu poate să nu constate că, 
adeseori, judecätile de bun simt ale oamenilor de 
rand sunt mai pline de adevăr decât cele ale doctilor. 
Străbătând diverse regiuni și trecând prin orașe 
faimoase, nui va căuta pe cei mai celebri savanți 
(trece prin Toscana fără a-l vizita pe Galilei!) pentru 
a avea timp să privească cu atenţie animalele, apele, 
munții, meteorii, iar la Roma nu va fi fascinat de 
edificii, sculpturi, picturi sau antichități, ci de 
moravurile și de comportamentul oamenilor. Italia, 
în general, nu îl impresionează: „Nu stiu cum puteti 
să iubiți atât de mult aerul Italiei, împreună cu 

care se respirä adesea si ciuma, si unde totdeauna 
cäldura zilei este insuportabilä, räcoarea serii 
nesänätoasä, iar intunericul noptii ascunde hotii si 
omoruri. Jar dacă vă temeti de iernile nordului, să-mi 
spuneți atunci ce umbre, ce evantai, ce fântâni vă 
pot apăra atât de bine de căldură la Roma, asa cum 
o sobă sau un foc bun vă feresc aici de frig“, îi scrie 
lui Guez de Balzac!. 

Întors la Paris, viata sa se va desfășura in 
continuare altfel decât a celor de acelasi rang cu el: 
deservit de un mic numär de servitori într-un cadru 
auster, umbla neinsotit pe strázi, fárá a purta 
insemnele obisnuite pentru un ,gentilhomme" 
(banduliera, pana la pälärie, sabia). Modestia traiului 
este dublatá de moderatia comportamentului, de 
sorginte stoicä, ce il indepárta de orice exces si il 
fácea si adopte opiniile cele mai comune, chiar 
atunci cánd acestea intrau in contradictie cu unele 
din deprinderile sale. Iar singura ocupatie care i se 
pare conformă cu spiritul său constă în cultivarea 
rațiunii și în obținerea cât mai multor adevăruri, în 
conformitate cu preceptele metodei. 

Este ciudat că tocmai una din puținele 
dezbateri la care a luat parte avea să îi marcheze 
definitiv traiectoria spirituală: la o întâlnire la 
nunțiul papal de la Paris, cardinalul Guidi di Bagno, 
care a avut loc în 1628, Descartes va lua cuvântul, 
după un discurs foarte bine primit de audiență 
(nu și de el, rămas impasibil) al lui Chandoux, 
dar numai după ce realizase că a nu răspunde 
insistențelor celor prezenti - fete bisericești de 
vază - ar fi fost o impolitete. Consternat de 
capacitatea oamenilor de a lua ceea ce este doar 


! ATI, p. 204. 

probabil drept purul adevar', el va uimi asistența 
când va oferi pentru fiecare din judecätile conside- 
rate indubitabile de cei prezenți nu unul, ci 
douăsprezece motive întemeiate de îndoială. Și va 
continua adăugând că singura cale prin care ne 
putem asigura de adevărul celor afirmate este 
urmarea cu strictețe a unei metode inspirate din 
matematici. Efectul spuselor sale, mai ales asupra 
cardinalului de Berulle, pe care Descartes îl va 
privi mai apoi ca pe un al doilea autor al 
proiectelor sale - după Dumnezeu, ca și uimirea 
auditoriului că nimic din cele spuse nu fusese încă 
tipărit vor pecetlui destinul său intelectual. Nu va 
căuta decât un loc cu climă moderată, cu un popor 
tolerant și unde să nu fie cunoscut: regiunea ideală 
pentru o asemenea reședință va fi Olanda. Va pleca 
într-acolo doar cu câteva manuscrise, cu o Biblie 
și cu un volum din Toma d'Aquino. 


3. Prezenţa în cultura timpului 


Urmează pentru Descartes două decenii în 
care va părăsi doar arareori și pentru scurt timp 
Olanda, unde însă își va schimba deseori domiciliul 
ca urmare a popularității în continuă creștere ce 
îl împiedica să-și păstreze prea multă vreme 
anonimatul, pe unde se stabilea. Și aceasta în 


! Chandoux, cel care convingea distinsa audiență de 
la reședința nuntiului papal, era printre altele si un alchimist 
„neînduplecat“: peste doar patru ani, tot topind și retopind 
monede din aur, va ajunge să fie acuzat de falsificare de 
bani, condamnat și spânzurat (P. Frédérix, op. cit, p. 93). 

conditiile in care isi trecea deseori pe corespon- 
dentä o adresä falsä pentru a nu putea fi depistat 
imediat! Sunt douäzeci de ani emblematici nu doar 
pentru viata lui Descartes, ci si pentru istoria 
filosofiei; sunt anii în care publică cele mai 
importante opere ale sale (Discursul, Meditatiile, 
Principiile, Pasiunile), in care redacteazá un tratat 
impunätor (Lumea), ce nu va apárea din cauza 
temerilor lui Descartes dupá condamnarea lui 
Galilei, in care poartä o corespondentá bogatä cu 
alti savanţi și filosofi pentru a le împărtăși si a le 
detalia convingerile sale’. 

Este firesc ca apariția unor lucrări care voiau 
să înnoiască metafizica, fizica si matematica, 
oferind totodată o nouă imagine asupra omului, 
să nască reactii din cele mai diverse, de la 
imbrátisarea ferventă, adeseori necritică a 
doctrinei sale, până la aversiunea excedând 
rațiunea unora din opozantii săi, care nu de putine 
ori s-au manifestat public. Matematicianul Roberval 
de pildă se va simti jignit pentru a nu fi primit un 
exemplar din Discurs și - ne spune Baillet - desi 
vina îi aparținea mai mult lui Mersenne, 
reprezentantul lui Descartes în Franța, se apucă 
să critice cu asiduitate Geometria, fără a ascunde, 
chiar în fata unor prieteni comuni, adevăratul 
motiv al animozitatii sale, care îi va despărți până 
la sfârșitul vietii. 

De altfel, Descartes își va căuta el însuși mai 
degrabă adversari decât aprobatori (iar Meditatiile, 
publicate împeună cu Obiectii și Răspunsuri, o 


! Motiv pentru care corespondența se constituie 
într-un instrument indispensabil cunoașterii operei 
carteziene. Schimbul epistolar ocupă de altfel jumătate din 
paginile ediției complete Adam et Tannery. 

dovedesc cu prisosintä), cu conditia ca reactiile 
acestora sä fie determinate de ceea ce el numea 
„Cercetarea adevărului“: putem mentiona aici 
obiecțiile pe care i le-au făcut, după publicarea 
Discursului și a Eseurilor, Fromondus, profesor la 
Universitatea din Louvain, autor și el al unui tratat 
asupra meteorilor, Plempius, un medic olandez ce-i 
era prieten de câțiva ani, dar care mai apoi va 
avea o reacţie deplasată fata de Descartes, si 
Ciermans, profesor de matematică tot la Louvain. 
Fromondus si Descartes, scrie Baillet, au fost atât 
de interesați si de multumiti unul de ideile celuilalt, 
încât vor rămâne prieteni toată viata. 

Tot în această perioadă se declanșează și 
conflictul dintre Descartes și Fermat, numit de cel 
din urmă „micul război“ împotriva lui Descartes, 
iar de cel dintâi „micul său proces matematic 
împotriva lui Fermat“, care nu-și va stinge ecourile 
nici după moartea lui Descartes. Disputa, în care 
vor fi angrenati la început Roberval și Pascal-tatäl 
de partea lui Fermat, iar Mydorge, Hardi și 
Desargues de cea a lui Descartes, se va purta pe 
marginea Dioptricii, dar mai ales a Geometriei si 
a tratatului matematic al lui Fermat Maximis et 
Minimis. Desfășurarea incipientă a conflictului, cu 
scrisori ajunse târziu la destinație, neînțelegeri, 
pseudonime care încurcă corespondentii, cu 
neutrul Mersenne care „avea un deosebit talent în 
a instiga savantii între ei^ după cum ne spunea 
Baillet, pare însă desprinsă din piesele lui Molière. 

Filosofia carteziană își găsește însă aderenti 
și adversari și la nivelul instituţiilor pedagogice, 
unde începe să fie privită ca o alternativă la cea 
scolastică. Cel mai de seamă bastion al carte- 
zianismului pare să fi fost Universitatea din 
Utrecht, unde activa ca profesor Reneri, un vechi 

si fnfocat adept al lui Descartes, mort însä în plin 
avant al filosofici acestuia in 1639, si unde se 
distinge un tânär medic, Henri de Roi, zis si Régius, 
elev al lui Reneri, si el viitor profesor la acelasi 
așezământ. Alti susținători ai doctrinei carteziene 
erau profesorii Antoine Emilius si Cyprien Regneri, 
dar si numerosi magistrati ai orasului Utrecht, 
sedusi de claritatea si forta explicativä a acesteia. 
Trebuie spus însă că Descartes avea admiratori in 
întreaga Olandă, la Amsterdam, la Leyda și la La 
Haye, printre protestanți cu precădere, dar și 
printre catolici. 

În schimb la Utrecht se găsea și Voetius, cel 
mai înverșunat adversar al filosofiei carteziene, 
mai ales al aspectelor acesteia care i se păreau a 
veni în contradicție cu doctrina protestantă. Iar 
Voetius era cel mai de seamă dintre profesorii de 
teologie ai Universității, fiind considerat pastorul 
orașului... Nu știm dacă, așa cum povestește Baillet, 
invidia fata de filosofia carteziană în plin avânt, 
sau poate doar rațiuni teologice l-au îndemnat pe 
Voetius să îl atace pe Descartes și pe discipolii 
acestuia, îndeosebi pe Régius. Oricum, prin acel 
atac din 1639 în care viza ateismul și nu-l numea 
încă pe Descartes, Voetius declanșează ceea ce s-ar 
putea numi un război de uzură împotriva 
cartezianismului, sperând ca filosoful francez să 
fie declarat în cele din urmă inamic al religiei 
reformate si al Bisericii protestante. Nu mult după 
aceea, în 1640, apare la La Haye o carte aparținând 
unui anonim ce ataca fățiș doctrina carteziană. 
Utilă precautia anonimatului întrucât demersul, 
destul de superficial de altfel, Descartes 
considerând nedemn să replice, va contribui la 
sporirea faimei... filosofiei pe care o înfiera. 

Un alt adversar înfocat îi va fi si Bourdin, 
profesor la Universitatea din Clermont, care se bucura 
de sustinere din partea iezuitilor. Acesta isi învăța 
discipolii sä argumenteze impotriva tezelor carteziene 
și îi va oferi lui Descartes cea mai lungă serie de 
Observatii (a saptea), pe care acesta o va accepta in 
cea de-a doua ediţie latină a Meditatilor, apărută in 
1642, nu atât datorită valorii sale, cât din cauza 
scandalului care altminteri s-ar fi putut isca. (În cele 
din urmă, ei se vor împăca, iar la întoarcerea lui 
Descartes în Franta, în 1644, Bourdin va cere acestuia 
să-i fie „legătura“ epistolară pentru Regat și pentru 
Italia.) Este interesant de precizat faptul că în 1640, 
îngrijorat de acutizarea atacurilor inițiate de unii 
teologi iezuiți, Descartes va solicita lui Mersenne să 
îi procure cele mai importante cărți pe care aceștia 
își sprijineau opiniile, pentru a le studia, mărturisind 
totodată că nu mai citise astfel de volume de peste - 
atenţie! - două decenii, deci după doar câțiva ani de 
la terminarea studiilor oficiale. 

Oricum, Descartes devine mult mai circum- 
spect pe viitor, conștient fiind că dacă o prope- 
deutică cum este Discursul, ce însoțea trei Eseuri 
»Stiintifice“, făcuse atâta vâlvă, o lucrare 
„metafizică“, cum este Meditatiile, ar fi putut să 
însemne cel putin pierderea definitivă a liniștii la 
care ținea atât de mult. Iar calea găsită de Descartes 
a fost concomitent una inedită și utilă acestui scop: 
inserarea obiectiilor pe care teologi și filosofi de 
renume ai acelor vremuri aveau a le face textului 
cartezian chiar alături de lucrarea propriu-zisă. 
Lucru neobișnuit căci, de obicei, se mai răspundea 
„interpelărilor“ de marcă, dar numai după ce 
acestea erau sintetizate în propriul limbaj chiar 
de autor și prezentate de regulă sub forma unor 

teze opuse convingerilor sale. Or Descartes re- 
produce obiectiile intocmai cum le primise, mai 
mult, färä a se implica direct în alegerea 
„opozanților“, alegere care îi revine lui Mersenne. 
Și ce dovadă mai bună că alegerea a fost 
„obiectivă“ decât faptul că unii dintre corespon- 
denti nu au fost nici astăzi „uitaţi“: Arnauld 
(adversarul său cel mai inteligent și abil, după 
cum îl descrie Baillet), Hobbes, Gassendi. Sau am 
mai putea aminti satisfacția aceluiași Baillet că 
Gassendi, invidios pe realizările lui Descartes în 
privința meteorilor și supărat că acesta nu 
avusese nici o reacţie față de ale sale, renunță in 
obiecțiile sale la blandetea care îl caracteriza. 
După apariția Meditatiilor luptele ce se dădeau 
la Utrecht între susținătorii si adversarii lui Descartes 
au luat amploare, întreținute fiind atât de ardoarea, 
dar si de inabilitatea cu care acţiona Régius, cât si de 
încrâncenarea lui Voetius, culminând cu decizia 
Universităţii de a nu-i mai permite discipolului 
cartezianismului să predea medicina în conformitate 
cu această doctrină și cu apariția în 1643, sub 
semnătura lui Schookius, discipol al lui Voetius, a 
cărții Philosophia Cartesiana sive Admiranda 
methodus novae philosophiae Renati Descartes, in 
care erau condamnate ideile carteziene care aduceau 
atingere religiei reformate. Răspunsul lui Descartes 
va fi consemnat doar câteva zile mai târziu, la Am- 
sterdam: Epistola Ren. Descartes ad celeberrimum 
virum D. Gisbertum Voetium, in examinantur duo 
libri super pro Voetio Ultrajecti simul editi, unus de 
confraternitate Mariana, alter de Philosophia 
cartesiana. Voetius a încercat chiar să obțină 
condamnarea lui Descartes în justiție, fără să il anunte 
pe acesta, planuri dejucate în ultimul moment de 
printul de Orania, la care Descartes apelase, iar apoi 

a publicat un pamflet impotriva Meditatiilor, semnat 
cu un pseudonim (Théophile Cosmopolitus), de 
asemenea lipsit de succes. Mai mult, va fi el insusi 
considerat intr-o sentintä drept ,falsificator si 
calomniator“ cu toate acestea, va refuza reconcilierea 
atunci când îi va fi propusă de Descartes. 

În schimb, scrierea carteziană are succes chiar 
în rândurile iezuiţilor de frunte, printre care ii 
amintim pe Vatier, Charlet, Picot, Dinet (cel care 
va deveni confesorul lui Ludovic al XIII-lea) sau 
Mesland, acesta din urmă scriind un rezumat al 
Meditatiilor î în manieră scolastică, „pentru a le face 
inteligibile s și spiritelor mai mediocre“, după cum 
ne spune Baillet. În general, până la sfârșitul vietii 
Descartes va avea relaţii vizibil destinse cu iezuitii. 
Cu toate acestea, in 1663 operele lui sunt puse la 
index, cu mentiunea donec corrigantur (pàná ce 
nu vor fi corectate). 

Principiile filosofiei contribuie la sporirea 
renumelui lui Descartes si la predarea filosofiei 
acestuia in tot mai multe institutii, cum ar fi 
Universitatea din Leyda, unde de Hoogeland, 
Golius si Schooten s-au dovedit mai precauti si 
mai calculati in implementarea noii doctrine decat 
Régius, obtinand astfel un succes de duratä. De 
altfel Descartes va rupe relatia sa cu Régius in 
1645, dupä ce va descoperi cá acesta se folosea de 
numele sáu pentru a da greutate unor opinii ce se 
depártau de spiritul cartezianismului. 

Numárul cartezienilor devine cu timpul 
impresionant. Sä-i amintim aici pe de Becklin, de 
Polot, Samson Jousson, de Brasset etc. majoritatea 
activand in Olanda si in Franta, dar si pe Anastase 
Kirker, un iezuit german. Dar si oponentii säi 
sporesc: Révius, Triglandius, care militeazá ca 
Descartes sä fie acuzat de blasfemie si pelagianism; 

primul dintre ei va semna si un volum de 
,consideratii asupra metodei filosofiei carteziene", 
plin de calomnii grosolane, asa cum ne asigurá 
Baillet. Este nevoit să îi replice (Notae in Dro 
gramma quoddam) in 1648, chiar lui Régius care 
publicase intre timp un volum în care oferea o 
explicatie a spiritului uman sau a sufletului 
rational, cum mai era acesta denumit. 

Pare inexplicabil cum un om taciturn si 
preväzätor ca Descartes a putut sä accepte in 1649 
acea invitatie din partea reginei Cristina a Suediei 
pentru a se deplasa in îndepărtatul si frigurosul 
tinut nordic. Dupä ce intentia regelui Carol I al 
Angliei de a-| aduce pe Descartes la curtea sa 
pentru a-i asigura un trai indestulat avea sá fie 
dejucată de izbucnirea ostilităţilor ce vor sfârși in 
mod tragic cu uciderea sa în 1649, după ce 
proiectul numirii sale în funcţia de consilier per- 
sonal al lui Ludovic al XIII-lea eșuează de putin, 
în timp ce prințesa Elisabeta, discipola pentru care 
scrisese Pasiunile sufletului, peregrina prin Europa 
încercând să recapete tronul pierdut de tatăl ei, 
regele Frederic al V-lea al Boemiei, Descartes isi 
va intersecta în cele din urmă destinul cu cel al 
unui suveran dornic de a-l avea în preajmă!. 
Alegere ce se va dovedi în cele din urmă fatală 
pentru Descartes. Cel care fusese chemat la Curte 
mai mult ca autor de libret de balet („Nașterea 
păcii“ se va dansa la Curte pe 19 decembrie 
1649) ori, pentru a oferi răspuns la tot felul de 


| „~ un puternic respect pentru tot ce e princiar si 
nobil însoțește, poate în chip curios, întreaga viață a acestui 
gânditor ce altfel afirma că nu pune nimic deasupra rațiunii 
și dreptei judecăți“, remarca C. Noica în Viata și filosofia 
lui Ren€ Descartes, ed. 1992, p. 12. 

intrebári si care era privit de ,incomparabila 
prințesă“ - după cum o numea - drept „cel mai 
fericit om din lume“, ,demn de invidie" din acest 
motiv, se stingea din viatä in urma pneumoniei 
contractate in timpul deplasárilor de la resedinta 
sa la palatul regal pentru a preda filosofia, la orele 
cinci ale diminetii - singurul moment al zilei in 
care regina considera că avea „mintea limpede“. 
Și câtă ironie în destinul ulterior al celei ce se 
considera subjugată de filosofia stoicului, 
cumpătatului Descartes... Fiica gloriosului rege 
Gustav II Adolf, mort în luptele Războiului de 30 
de ani, va abdica la numai patru ani de la stingerea 
din viata a lui Descartes, „din plictiseală sau 
surmenaj“!. Născută protestantă va trece la 
catolicism (cea dintâi regulă a moralei provizorii 
era, în Discurs, „de a mă supune legilor și 
obiceiurilor țării mele, păstrându-mi religia în care 
am fost crescut din copilărie“...), fiind apoi primită 
cu pompă la Roma și la Paris. Instalată la 
Fontainebleau cu toate onorurile regale, v a ordona 
asasinarea unui anume Modaldeschi, amant 
devenit incomod, „cu o dezinvoltură într-atât de 
insolentă încât o face indezirabilă chiar într-o 
Frantä unde supravietuise tradiția stiletului și a 
otrăvii“?. Gustul domniei reaprinzându-se, va 
încerca în van să recapete tronul Suediei sau să îl 


! Samuel S. de Sacy, Descartes par lui-même, p. 153. 
Amănuntele legate de viata reginei Cristina sunt preluate 
din această lucrare. 

? Ibidem. lar de Sacy îi completează portretul 
defavorabil: „Nici gratie, nici frumusete; ținuta necorespunzä- 
toare si putin îngrijită. Un sfert de oră îi era suficient pentru 
întreaga sa toaletă. Dar practica în mod liberal amorul, și 
aceasta cu ambele sexe“. 

ocupe pe cel al Poloniei. Se va retrage definitiv la 
Roma, unde va face din mecenat principala sa 
preocupare, renunțând la orice ambiţie politică; 
aici va și muri în 1689. Da, e aceeași persoană pe 
care Descartes o suia pe un piedestal divin: ,,... o 
prințesă pe care Dumnezeu a așezat-o atât de sus, 
care este asaltată de atâtea treburi importante de 
care are ea însăși grijă și ale cărei cele mai 
neînsemnate acțiuni influențează într-atât binele 
întregului Pământ, încât toti cei care iubesc virtutea 
trebuie să se considere foarte fericiți atunci când 
au ocazia de a-i face vreun serviciu“!. 


! Către Cristina, 26 februarie 1649, (AT, V, p. 294). 
Pentru a nu aminti de pasajul din scrisoarea cátre Chanut, 
purtând aceeași dată: „Îmi pare că această printesă a fost 
zămislită asemănător chipului lui Dumnezeu mai mult decât 
restul oamenilor, ea putând să se îngrijească de un număr 
mai mare de lucruri în același timp“ (AT, V, p. 290). 


B. OPERA SCRISA 


1. Prezentarea tematică 
a operei ca întreg 


În Prefata la ediţia franceză a Principiilor 
filosofiei, Descartes va trece el însuși în revistă 
conținutul tematic al principalelor sale opere 
publicate până atunci (Discursul urmat de cele trei 
Eseuri, Meditatiile și, firește, Principiile), încercând 
să prezinte pe scurt mersul propriei gândiri și 
intenţiile care lau ghidat în toti acești ani. Prima 
din aceste opere a fost Discursul, 


unde am rezumat principalele reguli ale logicii si ale 
unei morale imperfecte, care poate fi urmată 
provizoriu, de vreme ce nu cunoaștem încă alta mai 
bună. Celelalte parti erau trei tratate: Dioptrica, 
Meteorii și Geometria. În Dioptrica am avut de gând 
să arăt cum s-ar putea progresa în filosofie, pentru a 
se ajunge cu astfel de mijloace la cunoașterea artelor 
care sunt utile vieţii; aceasta întrucât invenția 
lunetelor care măresc, pe care o explicam aici, este 
una din cele mai îndrăznețe încercări din toate 
timpurile. Prin Meteorii am dorit să se vadă diferenta 
dintre filosofia pe care eu o practic și cea care se 
preda în școlile unde se tratează despre aceleași 
subiecte. În fine, în Geometrie speram să demonstrez 
că gäsisem mai multe lucruri care până atunci 
fuseseră necunoscute, oferind astfel prilejul să se 
creadă că se pot descoperi încă multe altele, 
îndemnând prin acest mijloc oamenii la cercetarea 
adevărului. Mai apoi, prevăzând dificultățile pe care 
multi le vor avea de a ajunge la fundamentele 
metafizicii, am încercat să explic principalele chestiuni 
într-o carte de Meditaţii, care nu este foarte mare, 

volumul fiind însă îmbogățit, iar conținutul mult mai 
bine clarificat prin obiecțiile pe care mai multe 
persoane foarte savante mi le-au trimis pe marginea 
ei și prin răspunsurile pe care le-am oferit. În fine, 
atunci când mi s-a părut că aceste tratate au pregătit 
îndeajuns spiritul cititorilor pentru a primi Principiile 
filosofiei, le-am publicat și pe acestea, iar cartea care 
le contine am divizato în patru parti. Prima contine 
principiile cunoașterii, adică ceea ce am putea numi 
filosofia primă, sau metafizica: din acest motiv, pentru 
a le înțelege corespunzător, este bine de citit întâi 
Meditatiile pe care le-am scris despre același subiect. 
Celelalte trei părti cuprind tot ceea ce este mai gene- 
ral în fizică, și anume explicația primelor legi, sau a 
principiilor naturii și a modului în care cerurile, stelele 
fixe, planetele, cometele și, în general, întreg Universul 
sunt alcătuite; apoi o prezentare îndeaproape a naturii 
acestui pământ, a aerului, apei, focului și magnetilor, 
care sunt corpurile ce se găsesc cel mai des pe el, 
precum și a tuturor calităţilor pe care le observăm în 
aceste corpuri, cum ar fi lumina, căldura, greutatea și 
altele asemănătoare (AT, IXB, p. 15-16) 


Descartes va completa apoi acest tablou cu 
cele ce-i rămân de întreprins pentru a desăvârși 
filosofia sa, ceea ce nu înseamnă încheierea unui 
demers teoretic, cât culegerea acelor „fructe“ din 
arborele cunoașterii, în vederea cărora trebuie 
cultivată filosofia: consecințele practice care 
privesc îngrijirea corpului (medicina), a sufletului 
(morala) si ușurarea vieții (mecanica): 

pentru a-mi duce proiectul până la capăt, ar trebui 

ca, în continuare, să explic în același mod natura 

tuturor celorlalte corpuri particulare care există pe 

Pământ, și anume mineralele, plantele, animalele și 

îndeosebi omul; apoi, în fine, să ofer o expunere 

exactă a medicinei, moralei și mecanicii. Asta ar trebui 
deci să fac pentru a da oamenilor un corpus filosofic 

complet (AT, IXB, p. 17). 

Temele fundamentale în jurul cärora se 
structurează opera carteziană, in manieră analitică 
(Discursul, Meditatile) sau sintetică (Expunerea 
sintetică din cadrul celei de-a doua serii de 
Răspunsuri la Obiectiile împotriva Meditatiilor, 
Principiile filosofiei), sunt: metoda si regulile sale, 
indoiala, cogito-ul, existenta lui Dumnezeu, 
dualismul substantelor. 

Îndrumarea spiritului pentru fundarea pe 
baze sigure si pentru augmentarea continuä a 
cunoașterii este înfățișată fie sub forma mai multor 
reguli care, pe baza a două procedee fundamentale 
ale cunoașterii (intuitia și deductia), permit 
trasarea unei veritabile mathesis universalis, stiinta 
care îngăduie transpunerea întregului divers al 
fenomenelor în rapoarte si proporții (Reguli), fie 
sub cea a patru precepte ale metodei, inspirată la 
rândul ei de demonstrațiile geometrice si notația 
simplificată a algebrei (Discurs). 

Aplicarea metodei nu este însă imediată, căci 
matematica și fizica nu se prezintă pentru Descartes 
ca o simplă colecție de probleme ce pot fi rezolvate 
cu ajutorul acesteia: cunoștințele alcătuiesc un {ant 
deductiv riguros, încununat în scrierile carteziene 
de expunerea sintetică din Principii. Pe de altă parte, 
matematica și fizica, întrucât au la bază metafizica, 
nici nu isi pot găsi fundamentele pentru această 
dezvoltare deductivă în ele însele. Primele principii 
ale cunoașterii sunt obținute în urma unui demers 
radical, care pune la îndoială, ca prevedere 
împotriva oricărei posibile obiecții sceptice, nu doar 
prejudecățile cutumiare acumulate în decursul unei 
vieți, ci chiar orice opinie cu pretenţia de cunoaștere 
sigură, îndeobște cele matematice. 

Asigurarea pe baze ferme a cunoașterii 
survine din chiar principiul intern al acestei 

indoieli: cineva se poate indoi de orice, chiar si 
de cele mai sigure judecäti, dar nu si de faptul o 
este acea gândire care se indoieste, cä existä, prin 
urmare, ca gândire: Dubito, ergo cogito; cogito, 
ergo sum. Gândirea este deci atributul esential al 
unei substante gânditoare (res cogitans), cáci ea 
nu depinde de nimic din cele corporale. 
Evidenta clara si indubitabilä a cogito-ului 
poate sá stea din acest moment ca model pentru 
orice adevár ulterior. Dar ipoteza unui Dumnezeu 
care poate insela si in cazul celor mai sigure 
cunostinte ce pot fi obtinute ulterior (ipotezä 
ce nu apare in Discurs, ci doar in Meditatii), 
precum si constatarea existentei unei idei a 
fiintei perfecte intr-o fiintä imperfecta (cáci 
aceasta nu este atotcunoscátoare), solicitá 
pentru Descartes, ca pas urmátor al demonstra- 
tiei filosofice stabilirea existentei lui Dumnezeu. 
Descartes recurge pentru aceasta la douá 
modalitáti de argumentare, a priori si a poste- 
riori Prima cuprinde de fapt două probe (privite 
uneori de Descartes ca alcătuind o unitate): una 
pornește de la ideea unei ființe perfecte, pe care 
o posedă un intelect limitat, cealaltă de la 
existența unei ființe imperfecte, care posedă 
ideea amintită. În ambele cazuri se apelează la 
o formă specifică a principiului cauzalitatii, 
considerat de Descartes ca fiind oferit prin 
evidență naturală minţii omenești (si, ca atare, 
neinterogabil), conform căreia în efect nu poate 
exista mai multă realitate decât în cauză. A doua 
probă, numită și argumentul ontologic, începând 
cu Kant, constă dintr-o inspecţie a ideii de ființă 
perfectă, căreia i se găsește, ca aparținând cu 
necesitate printre perfectiuni, și existența. 

Dumnezeu este singura fiintä în care esenta si 
existenta nu pot fi despärtite. 

Dovedirea existentei fiintei perfecte permite 
declansarea demersului epistemologic: deoarece 
este perfect, Dumnezeu nu ne poate insela in ceea 
ce percepem clar si distinct. Prin urmare, ideile 
înșelătoare nu-și pot avea cauza decât într-o 
substanță distinctă, și anume substanța corporală, 
sau întinsă (res extensa). Se consacră astfel 
dualismul cartezian al substanțelor. 

Totodată valabilitatea judecăților matema- 
tice este asigurată, întrucât acestea se confor- 
meazä cerintei enunțate. Mai mult, întrucât ceea 
ce se percepe clar și distinct din lucrurile 
corporale este doar întinderea și ceea ce aceasta 
presupune implicit (relațiile geometrice), restul 
oferit de simțuri putând fi înșelător, se pun bazele 
unei veritabile stiinte matematice a naturii. De 
altfel, Descartes, împreună cu Galilei, este 
considerat inițiatorul acestei abordări, caracte- 
ristică pentru fizica modernă. Fizica devine 
pentru Descartes o mecanică, mai precis o 
cinematică, din care sunt alungate explicaţiile 
scolastice bazate pe calități reale și forme 
substanțiale. Tot în spirit mecanicist vafi abordată 
și fiziologia, ceea ce îl va conduce pe Descartes 
la conceperea animalelor ca niște mecanisme fără 
suflete, sau la explicarea pe baze fizice, pe urmele 
lui Harvey, a circulaţiei sangvine. 

Cuceririle din mecanică și medicină ar fi 
trebuit să fie completate în viziunea carteziană 
și de o morală „sigură“ sau definitivă. Dar morala 
provizorie, propusă în Discurs sau Tratatul 
despre pasiunile sufletului, nu va împlini acest 
proiect cartezian. 


20 
2. Lucräri principale 


2.1. Reguli pentru indrumarea mintii 
a. Caseta tehnicä 


Regulile apar pentru intáia oarä in 1684 la 
Amsterdam, in olandezä, traduse de J.H. Glazemaker, 
cu titlul R. Des Cartes Regulen van de bestieringe 
des verstants, in volumul III din Alle de Werken 
van Renatus Des Cartes. Este consideratä versiunea 
cea mai depärtatä de manuscrisul original, datoritä 
faptului cä traducätorul nu avea cultura filosoficä. 

Sub titlul Regulæ ad directionem ingenii 
apar în latină pentru întâia oară in 1701, la 
Amsterdam, în Opera posthuma Carthesii physica 
et mathematica, copia latină a manuscrisului 
fiind furnizată de J. de Raey. 

Ediția de referință ca paginatie este considerată 
(ca pentru toate scrierile carteziene) cea stabilită 
(în latină în acest caz) de Ch. Adam și P. Tannery, 
în volumul X al operelor complete (AT), pornind 
cu precădere de la ediția din 1701. Ediţii critice 
de referință apartin lui G. Crapulli si J.-L. Marion. 

În general, trimiterile în limba engleză se fac la 
traducerea lui D. Murdoch, din The Philosophical 
Writings of Descartes, vol. I (așa-numita editie CSM). 

C. Noica va tălmăci, primul in limba română, 
textul Regulilor, într-o ediție din 1935 (Brasov, 
Tipografia loan Gôtt Fiul), care mai conţinea o 
introducere și note (reeditat în volumul Două tratate 
filosofice, (Editura Humanitas, 1992). O a doua 
traducere (Editura Științifică, 1964) o datorăm lui 
C. Vilt, cu un studiu introductiv de Gh. Enescu. 

b. Conspect 


1. Unitatea stiintei 


Acolo unde se simte nevoia prescrierii de 
reguli, fara indoialá cá starea anterioarä declansárii 
demersului era una precară, i.e. dezorganizată si 
ineficientă. Eforturile depuse, fără să fi fost lipsite 
de anumite împliniri, erau totuși sortite a rămâne 
departe de ceea ce stătea în puterile noastre, 
nereușind să actualizeze potentialitäti dintre cele 
mai însemnate. 

Aceasta era, în viziunea lui Descartes, și 
situația științei din epoca sa, în întregul ei, si nu 
doar pentru anumite științe particulare, ca o 
consecință a modului greșit în care erau privite 
mintea omenească și căile prin care aceasta ajunge 
la cunoaștere. Este eronat să concepem știința prin 
analogie cu artele (în sens de mestesuguri), să o 
considerăm fragmentată în functie de obiectul 
cercetat (așa cum un mestesugar este specialist 
doar într-un anumit gen de obiecte); știința astfel 
concepută ar ține de habitus (dispoziție habituală 
sau deprindere)!. Ar fi vorba în acest caz de un 
primat al obiectului asupra spiritului: specificul 
obiectului dictează modul cognitiv în care ne 
apropiem de el. 


! Descartes polemizeazá cu imaginea aristotelico- 
tomistă asupra Științei: „ operatiunile intelectului se disting 
conform obiectelor “, considera Toma d'Aquino în Summa 
contra Gentiles, |, 48. După cum remarcă J.-L. Marion, textul 
Regulilor nu poate fi înțeles doar prin raportare la celelalte 
scrieri carteziene, ignorând acest fundal. Pentru Marion 
(ca și pentru alti autori, cum ar fi G. Rodis-Lewis, 
J. Brunschwig, E Alquié, LJ. Beck), Descartes se raportează 

Imaginea propusä de Descartes se situeazä la 
antipodul acesteia: 


Căci, dat fiind că toate stiintele nu înseamnă altceva 
decât înțelepciunea umană, care rămâne mereu una 
și aceeași, oricât de diferite ar fi obiectele asupra 
căreia ea se apleacă, și care nu suferă din partea lor 
mai multă influență decât o face lumina soarelui de 
la lucrurile pe care le luminează, nu este nevoie să îi 
punem minţii noastre nici un fel de îngrădiri: 
cunoașterea unui adevăr nu ne împiedică să 
descoperim un altul (asa cum exerciţiul unei arte ne 
oprește să ne îndeletnicim cu o alta), ci mai degrabă 
ne ajută (AT, X, 360 / p. 137-138). 


in aceastä lucrare in mod constant la problematica unor 
opere aristotelice: Regulile I-IV la teoria științei schitatä in 
Analiticile Secunde (in principal), Regulile V-VII a doctrina 
Categoriilor, Regula XIIla De anima si Metafizica Z, H etc. 
(Sur l'ontologie grise de Descartes, p. 19). 

! Citatele din Reguli sunt oferite in propria noastrá 
traducere. Vom specifica atunci cand vom prelua tälmäcirile 
lui C. Noica sau C. Vilt. Cum este si firesc, traducerile 
amintite au constituit puncte de referintä si de sprijin. 
Pentru a usura totusi accesul la fragmentele citate vom 
trimite, aláturi de paginatia din editia Adam & Tannery si 
la paginatia din editia Humanitas (1992) a traducerii lui 
C. Noica, indeosebi pentru larga sa räspândire. 

,Unitatea stiintelor transpare in unificarea modali- 
tátilor de cunoastere in certitudine; intr-un cuvánt, unitatea 
arhitectonicá a stiintei se prelungeste in unitatea 
modalitätilor epistemologice “ (J.-L. Marion, op. cit, p. 34). 
Din punct de vedere metafizic, demersul cartezian nu este 
însă privit ca fiind unul radical: „ in Regulae, cogitoul nu 
este deloc formulat, iar actul reflexiv prin care spiritul, la 
Descartes, va lua cunostintä de el insusi nu este sávársit si, 
ca urmare, [aici] nu este operatá nici o «revolutie 
copernicană». Acesta este motivul pentru care nu există 
metafizică în Regulae “ (F. Alquié, Descartes, p. 28). 

Unificarea stiintelor, ce implicä o cercetare 3 
modului de functionare a mintii omenesti în acestea, 
este dublatä pentru Descartes de excluderea 
probabilului din câmpul cercetării: „ orice stiintá 
este cunoastere certä si evidentä “ (AT, X, 362/p. 
139) sau, în formularea din Regula II: „Trebuie să 
ne ocupäm doar cu obiectele despre care mintea 
noasträ poate dobândi o cunoastere certä si 
indubitabilă “. Deoarece știința este una, respectarea 
acestei norme într-una sau mai multe discipline 
științifice permite asumarea lor ca model și 
extinderea demersului respectiv la celelalte domenii 
de cercetare. Singurele științe care se conformează 
(deja) Regulii II sunt, pentru Descartes, aritmetica 
și geometria, întrucât doar ele: 


se ocupă de un obiect atât de pur și de simplu, încât 
nu admit nimic din cele pe care experienţa să le fi 
arătat ca nesigure, constând apoi în întregime din 
consecintele deduse prin raționament [din acestea] 
(AT, X, 365/ p. 142). 


Prin urmare 


cei care cautá calea cea dreaptá a adevärului nu 
trebuie să cerceteze nici un obiect despre care să nu 
poată avea o certitudine egală cu cea a demonstrațiilor 
aritmetice si geometrice (AT, X, 368/ p. 142)!. 


' Este de remarcat că pentru Aristotel, „precizia 
matematică nu este necesară peste tot (în toate domeniile), 
ci doar în ceea ce priveste lucrurile care nu presupun ma- 
teria “ (Metafizica, 995a 14-16). Extrapolarea în manieră 
carteziană nu ar fi putut deci să fie făcută, întrucât 
matematica nu are de-a face cu obiectele fizice: „Tocmai 
ceea ce pentru Aristotel descalifică matematicile (abstractia; 
certitudinea uniformă; faptul cá sunt inoperante «fizic»), le 
califică pentru Descartes ca paradigme ale certitudinii 
ştiintifice“ (J.-L. Marion, op. cit, p. 40). 

2. Caile cunoasterii 


Cele două căi prin care Descartes consideră 
că se poate ajunge la cunoaștere sunt intuiţia si 
deductia. Intuitia (intuitus) este privită aici ca o 
restrângere și o rafinare a experientei, care în 
întregul ei este adesea înșelătoare, ea nu este: 


acea mărturie schimbătoare a simturilor, nici 

judecata înșelătoare a imaginatiei ce-și alcătuiește 

[singură] obiectele, ci actul de concepere al unei 

minți pure și atente, atât de ușor și de distinct, încât 

nu mai rămâne nici o îndoială asupra a ceea ce 

înțelegem (AT, X, 368/ p. 144)'. 

Deși nici în cazul deductiei nu se poate gresi, 
Descartes va privi intuiţia ca fiind mai simplă și 
totodată mai sigură decât aceasta. Obiectul intuitiei 
este constituit de primele principii, care numai 
astfel pot fi cunoscute?. Apoi, propozițiile care 
rezultă nemijlocit din primele principii pot fi 
cunoscute pe ambele căi, urmând ca propoziţiile 
cele mai depărtate de acestea să nu poată fi 
dezvăluite decât cu ajutorul deductiei. 


' Am urmat sugestia lui J.-L. Marion, care consideră 
că „ intuitus reprezintă concomitent una din denumirile 
posibile pentru experientia și cea mai desăvârșită formă a 
sa (...). Deci ... problematica experienței se concentrează în 
cea a intuitiei “ (op. cit, p. 46). | 

2 "Trimiterea la Aristotel este evidentă: principiile 
„constituie obiectul intelectului intuitiv (nous)“, Etica 
nicomahica, VI, 6, 1141a 6. Atât intuitus mentis, cât si 
nous tes psyches permit obținerea unei cunoașteri 
antepredicative. Ceea ce le deosebește este locul pe care îl 
dețin în schema cunoașterii: intelectul intuitiv urmează 
perceptiei, sursa cunoașterii pentru Aristotel, pe când, 
pentru Descartes, intuitia este sursa originară a cunoasterii 
(vezi J.-L. Marion, op. cit, p. 48-49). 

Descartes va identifica douä deosebiri 
fundamentale intre intuitie si deductie: 


Deosebim aici intuitia de deductia sigurä prin faptul 
cä in aceasta din urmá se concepe o miscare sau o 
anumită succesiune, pe când în cea dintâi nu; si, in al 
doilea rand, intrucát pentru deductie nu este necesarä 
o evidență actuală, ca în cazul intuitiei, ea primindu-si 
mai degrabă certitudinea sa de la memorie (AT, X, 
370/ p. 145-146)! 


3. Metoda 


Unităţii stiintelor, a întelepciunii omenești ce 
se regăsește in ele, îi corespunde si o disciplinare 
a demersului cognitiv. Ordinea lucrurilor se 
reflectä in ordinea spiritului. Pentru aceasta este 
nevoie de metodä: 

Prin metodä inteleg reguli sigure si usoare, gratie 

cärora cine le va fi observat cu exactitate nu va lua 

niciodată ceva fals drept adevărat, si va ajunge, fără 

a depune eforturi zadarnice, ci sporindu-si treptat 


știința, la cunoașterea adevărată a tot ceea ce el poate 
să cunoască (AT, X, 371-372/ p. 147). 


Altfel spus, metoda trebuie să ne arate cum 
să ne folosim de cele două operații fundamentale 
pentru a evita eroarea și a ajunge la cunoașterea 
tuturor lucrurilor. Ea nu ne poate spune nimic cu 


! Trebuie adăugat că Descartes va opune deductia 
silogismului: , dialecticienii nu pot forma nici un silogism 
care să ducă la o concluzie adevărată dacă nu au în 
prealabil materia acestuia, adică dacă nu au cunoscut 
anterior chiar adevărul care îl deduc prin silogismul lor 
“. De aceea este necesar ca silogismul să fie considerat o 
formă de argumentare specifică retoricii, și nu filosofiei 
(AT, X, 406/ p. 176). 

privire la natura acestor operatii insesi, care sunt 
„primele si cele mai simple dintre toate “ - dacă 
nu ne-am folosi deja de ele nu am intelege nimic 
din chiar preceptele enuntate. Metoda presupune 
deci intuitia si deductia ca pe un dat. 

Urme ale acestei metode se regäsesc mai ales 
la matematicienii antici Pappus si Diophantus din 
Alexandria, care se foloseau de analiză! pentru a 
rezolva probleme si care, consideră Descartes, 
și-au ascuns propria știință, temându-se că poate 
„fiind prea uşoară si prea simplă, metoda lor să 
nu-și piardă din valoare o dată divulgatä “. 

Cu prilejul acestei cercetări se va observa și 
ceea ce face ca și alte discipline (astronomia, 
muzica, optica, mecanica etc.) să fie considerate 
parti ale matematicii. 


4. Mathesis universalis 


Dar ceea ce se caută nu este, în ciuda acestor 
semne, propriu-zis o matematică: există ceva mai 
profund, ceva ce tine de modul cel mai simplu în 
care funcționează mintea noastră și care face chiar 
matematica să fie ceea ce este: 


nu mă gândesc deloc aici la matematica obișnuită, 
ci .. expun o altă știință, pentru care numerele si 
figurile sunt mai degrabă veșmânt decât părți. 
Această știință trebuie, în adevăr, să continä primele 
rudimente ale rațiunii umane și să se extindă până 


' Pentru amănunte privind analiza, inclusiv 
fragmente traduse din Pappus, vezi J. Hintikka, Discurs 
asupra metodei lui Descartes, în |. Pârvu (ed.), Istoria stiintei 
si reconstructia ei conceptuală, si C. Vilt, nota 23 la ediţia 
din 1964 a Regulilor. 

la a oferi adeväruri despre toate subiectele, oricare 
ar fi acestea (AT, X, 374/ p. 149). 


Această știință este definită după. cum 
urmează: 


toate acele chestiuni în care se studiază ordinea și 
măsura revin matematicii, indiferent dacă această 
măsură este căutată în numere, figuri, astre, sunete 
Sau în oricare alt obiect: se va remarca astfel că trebuie 
să existe un fel de știință generală, care să explice 
tot ceea ce putem cerceta cu privire la ordine și 
măsură, fără a le raporta la vreo materie anume, și 
că această știință se numește mathesis universalis 
(...), fiind stiinta în care este cuprins tot ce face ca 
alte științe să se numească părți ale matematicii (AT, 
X, 377-378/ p. 152-153). 


Mathesis universalis depășește toate celelalte 
științe - care îi sunt subordonate - prin folos si 
prin simplitate, iar neclaritätile din ea se transmit 
și acestora. 


5. Ordonarea deductivă a cunoașterii 


Ordinea și măsura sunt introduse efectiv în 
întreg câmpul cunoașterii prin intermediul câtorva 
reguli, dintre care se remarcă Regula V, adevărat 


' Marion privește această trecere de la matematici 
la noua știință ca pe o abstractizare de un al doilea nivel, 
după cea operată realului chiar de matematici. 

2 Relativ la conceptul de mathesis universalis, trebuie 
spus că el a fost utilizat înaintea lui Descartes și de alți 
gânditori (Piccolomini, Van Roomen, Alsted, Pereira), având 
însă înțelesul unei Matematici universale, concepută in 
manieră strictă ca știință a cantității (a mărimii sau 
multiplicitätii). Marion consideră că această știință este 
universală tocmai în măsura în care ea nu este doar 
matematică (op. cit., p. 63-64). 

fir al lui Tezeu pentru cel care vrea sá pätrundä 
în labirint “, dupä Descartes: 


intreaga metodä constä in ordonarea si dispunerea 

acelor lucruri asupra cărora trebuie îndreptată, pentru 

a afla un adevăr oarecare, agerimea minții. Și o vom 

respecta întocmai dacă vom reduce treptat propozițiile 

complicate si obscure la altele mai simple și dacă 
vom încerca apoi să ne ridicám, plecând de la intuitia 
celor mai simple si parcurgând aceleași trepte, la 

cunoașterea tuturor celorlalte (AT, X, 379/ p. 154). 

O precizare se impune: nu este vorba aici de 
a aranja lucrurile studiate în conformitate cu 
raportul gen/specie, ierarhie întâlnită în filosofia 
tradițională, ci de a le privi pe acestea prin prisma 
rolului lor cognitiv, de a observa măsura în care 
pot fi cunoscute unele prin altele. Ceea ce se obține 
sunt serii în care lucrurile se deduc unele din altele, 
plecând de la cele mai simple. Din punct de vedere 
al locului (rolului) avut în aceste serii, lucrurile 
pot fi absolute sau relative: 

Numesc absolut tot ceea ce contine în sine natura 

pură și simplă care constituie obiectul cercetării: tot 

ceea ce este considerat ca independent, cauza, simplul, 
universalul, unul, egalul, asemănătorul sau altele de 
acest gen; și îl numesc cel mai simplu și cel mai ușor, 
pentru a ne servi de el în soluționarea problemelor 

(AT, X, 381-382/ p. 156). 

Relativul, in schimb, este ceea ce poate fi 
raportat la absolut si dedus din acesta intr-un 
anumit mod ca si lucrurile care inchid in 
conceptul lor o relatie: ceea ce este dependent, 


' Gilson vede in Regula V prefigurarea preceptelor 
doi si trei din Discurs, prezentate aici ca doud momente 
ale uneia și aceleiași reguli (Discours de la méthode. Texte 
et commentaire par E. Gilson, p. 205). 

efectul, compusul, particularul, multiplul, in- 
egalul, oblicul etc) 

În cazul lanțurilor lungi de deductii există un 
dublu pericol: fie să omitem din neatentie unul din 
pașii seriei, fie să nu mai putem reproduce, și, deci, 
folosi întreaga desfășurare a probei noastre, tocmai 
datorită lungimii acesteia. Rezultă atunci că: 


pentru desăvârșirea științei trebuie să parcurgem 
printr-o mișcare continuă și nicăieri întreruptă a 
gândirii, unul câte unul, toate lucrurile care slujesc 
proiectului nostru și să le cuprindem într-o enumerare 
suficientă si (bine) ordonată (AT, X, 387/ p. 160). 


! Se observă în textul cartezian o anumită ambigu- 
itate în definirea cuplului absolut/relativ. Absolutul (ana- 
log și relativul) poate fi definit în trei moduri distincte: a) 
ceea ce precede într-o serie de cunoștințe, b) lucrurile sau 
naturile cele mai simple (lungimea, de exemplu), c) cele 
mai simple relatii (egalul etc.). Pentru a spori parcă 
ambiguitatea, Descartes adaupă că oarecum cele două 
noțiuni sunt ... relative: „ asa, de pildă, universalul este cu 
siguranță mai absolut decât particularul, deoarece are o 
natură mai simplă, dar poate fi numit de asemenea și mai 
relativ decât acesta, întrucât pentru a exista depinde de 
indivizi “ (AT, X, 382/ p. 156-157). lar exemplul din finalul 
Regulii VI trimite la o gradare a complexitatii (dificultății) 
problemelor. 1) căutarea seriei de multipli cu doi ai 
numărului trei; 3, 6, 12, 24 etc; 2) identificarea mediului 
(6), date fiind extremele (3 si 12); 3) identificarea a două 
medii proporționale (6, 12), date fiind extremele (3 și 24) 
etc. Toate acestea pledează, în ultimă instanță, pentru o 
contextualizare a noţiunilor de absolut si relativ. 

* Această Regula VII a fost adesea raportată la regula 
enumerării din Discurs. Se observă că pentru Descartes 
enumerarea nu are semnificația unei simple înșiruiri, ci 
este o veritabilă operaţiune a spiritului: ea permite 
parcurgerea rapidă a tuturor deductiilor, transformarea 
acestora într-un lant deductiv „viu“. Asupra raportului dintre 

Astfel se va putea intui nu doar fiecare lucru 
în parte si trecerea la următorul in serie, ci si 
ansamblul tuturor acestor elemente; are loc asadar 
0 , dilatare “ a intuitiei de la simplu la complex. 
Cheia acestei extinderi constá tocmai in completa 
enumerare a lucrurilor si buna lor ordonare. 


intuitie, deductie si enumerare Descartes va reveniin Regula 
XI, cand va recunoaste cá , intr-un loc am opus-o [intuitia, 
n.n.] deductiei, iar intr-altul doar enumerárii, pe care am 
definit-o ca fiind o inferentä realizată plecând de la mai 
multe lucruri separate; iar despre deductia simplä a unui 
lucru din altul am spus tot acolo cä se face prin intuitie “. 
În continuare, vrând să concluzioneze cu privire la natura 
celor trei operaţii: „ A trebuit să procedăm astfel întrucât 
pretindem ca intuitia să îndeplinească două condiții: anume, 
ca propoziția să fie înțeleasă clar și distinct, în plus ca 
aceasta să fie înțeleasă în întregime, deodată și nu succesiv. 
Deductia însă (...) nu pare a se face toată deodată, ci 
presupune o anumită miscare a spiritului nostru, care inferă 
un lucru din altul. Dar dacă considerăm deduct deja 
efectuată (...), atunci ea nu mai desemnează o mișcare, ci 
sfârșitul unei mișcări; de aceea considerăm că ea e prinsă 
prin intuiție, atunci când e simplă și clară, nu însă atunci 
când e complexă și încâlcită; acestui din urmă fel de deducție 
iam dat numele de enumerare, sau inductie, pentru că nu 
poate fi înțeleasă în întregime dintr-o dată de intelect, iar 
certitudinea ei depinde într-o oarecare măsură de memorie, 
care trebuie să rețină judecätile făcute despre fiecare din 
pärtile enumerate, pentru a scoate din ele o judecată unică“ 
(AT, X, 407-408/ p. 177). 

Mai mult, intuitia și enumerarea par a se dizolva 
într-o singură miscare a spiritului, atunci când Descartes 
arată că Regula XI „explică în ce mod aceste două operatii 
se ajută și se completează reciproc într-atât încât par a se 
contopi într-o singură operație, printr-o miscare a gândirii 
care intuieste cu atenţie fiecare lucru în parte și trece 
tot(de)odatä la altele “ (AT, X, 408/ p. 178). 

Totodatä enumerarea (numitä si inductie! de 
Descartes) ne permite sä conchidem, dacä am 
cpuizat toate căile posibile, când un lucru nu poate 
fi cunoscut. În fapt, arată Descartes, cele trei reguli 
(divizarea problemelor în cele mai simple ele- 
mente, constituirea seriilor plecând de la naturile 
simple și parcurgerea completă a lor) nu trebuie 
despărțite. 


6. Facultätile cognitive și limitele acestora 


Metoda, o dată schitatä prin cele trei reguli, 
nu trebuie însă aplicată la întâmplare, indiferent 
de natura problemei, fie aceasta o dispută filosofică 
sau o dificultate a matematicilor. Deoarece „nimic 
nu poate ficunoscutînaintea intelectului, întrucât 
de acesta atârnă cunoașterea tuturor lucrurilor, și 
nu invers “ (AT, X, 395/ p. 167), studiul său metodic 
va oferi un tablou al puterilor cognitive ale omului, 
concomitent cu indicarea limitelor acestora într-o 
manieră kantiană avant la lettre: 


Nimic nu poate fi mai util... decât să cercetăm 
cunoașterea umană și până unde se întinde ea (...); 
acest lucru trebuie făcut o dată in viată de oricine 
iubește cât de cât adevărul, deoarece într-o astfel de 
cercetare sunt cuprinse adevăratele instrumente ale 
cunoasterii si întreaga metodă. Din contră, nimic nu 
mi se pare mai prostesc decât de a discuta cu 
îndrăzneală despre tainele naturii, despre influenta 


! Oalti ambiguitate terminologică - enumerarea sau 
inducția desemnează cel putin trei lucruri pentru Descartes: 
a) enumerarea tuturor părților unui lant deductiv (deja 
încheiat); b) enumerarea tuturor căilor posibile de a 
cunoaște un lucru; c) enumerarea tuturor cazurilor (claselor) 
în care apare un lucru. 

cerurilor asupra Pământului, despre prezicerea 

evenimentelor viitoare si despre alte lucruri 

asemănătoare, cum fac multi oameni, fără să fi cercetat 
vreodată dacă ratiunea umană este în stare să 

descopere aceste lucruri (AT, X, 397-398/ p. 169). 

Facultatea propriu-zisă a cunoașterii este 
intelectul; în schimb acesta poate fi ajutat sau 
împiedicat în acțiunea sa de alte trei facultăți 
ale spiritului, și anume imaginatia, simțurile și 
memoria. 

Pentru Descartes simțurile (externe) au un 
caracter pur pasiv, receptiv: , figura exterioară a 
corpului care simte este realmente modificată de 
obiect, tot asa cum suprafata cerii este modificată de 
sigiliu “ (AT, X, 412/ p. 181). Si nu este vorba aici 
doar de cazul atingerii unui corp, ci si de celelalte 
simturi si senzatii. Aceastä observatie permite 
reducerea tuturor afectárilor senzoriale la formă, deci 
traducerea în figuri a ceea ce de regulă este privit ca 
pur calitativ. Diversitatea dintre culori, de exemplu, 
ar putea fi redată doar ca o deosebire între figuri. 
„Jar același lucru se poate spune despre toate, întrucât 
cu siguranță numărul infinit al figurilor este suficient 
pentru a exprima toate diferentele dintre lucrurile 
sensibile “ (AT, X, 415/ p. 182). 

Atunci când simtul extern este afectat de un 
obiect, figura (sau ideea! acestuia este transmisá 
instantaneu spre o altá parte a corpului, simtul 
comun’, fără ca astfel „o existență să treacă 


! Aici idee are sensul artistotelic al lui et5oc, de 
formă a unui lucru desprinsă de materia acestuia. 

* Sensus communis. D. Murdoch trimite în nota sa 
la acest pasaj la expresia ,simt comun" asa cumeste utilizatá 
de Aristotel în De anima, Ill, 425a (The Philosophical Works 
of Descartes, vol. |, p. 41) 

realmente dintr-un loc in celälalt“ (AT, X, 414/ 
p. 182-183). Memoria va fi acea parte a corpului 
in care simtul comun a creat figurile (ideile) 
corpurilor si in care acestea sunt pästrate o 
anumitá perioadá de timp. Dacá memoria poate fi 
considerată o componentă pasivă a imaginaţiei, 
este de remarcat că aceasta din urmă poate inversa 
rolurile, acționând ea asupra corpului. Acestea sunt 
valabile în registrul corporal. Dar există și ceea ce 
s-ar numi o forță sau putere de cunoaștere (vis 
cognoscens) de natură pur spirituală. Ea poate 
conlucra cu toate aceste facultăți amintite, fiind 
una singură în toate funcţiile (operaţiile) sale: 


Este una și aceeasi forță care, dacă se aplică, împreună 
cu imaginația, simțului comun, se numește a vedea, 
a atinge etc; dacă se aplică doar imaginaţiei, în 
măsura în care aceasta este înzestrată cu diferite figuri, 
se numește a-și aminti; dacă se aplică imaginatiei 
pentru a crea figuri noi, se numește a imagina sau a 
concepe; dacă, în sfârșit, acționează singură, se 
numește a înțelege (...) Din aceste motive această unică 
forță isi primește numele după functiile sale diverse: 
intelect pur, imaginatie, memorie sau simturi, dar o 
numim în mod propriu inteligență (ingenium) atunci 
când ea formează idei noi în imaginaţie sau când se 
aplică ideilor deja formate (AT, X, 415-416/p. 184). 


! Pentru a sugera această mișcare, Descartes face o 
analogie cu un instrument de scris: când mișcăm partea de 
jos, partea de sus urmează mișcarea acesteia, fără ca noi să 
actionäm propriu-zis asupra ei. 

? Termenul ingenium care apare chiar în titlul 
lucrării ridică probleme de traducere. C. Noica îl traduce 
prin „spirit“, C. Vilt prin „ingeniu“ (deși într-o notă 
suplimentară Gh. Enescu echivalează ingeniu cu „minte“), 
edițiile franceze prin „esprit“, D. Murdoch (în editia CSM) 
prin „mind“. Dar pentru acest pasaj editiile franceze și cea 

7. Aportul imaginatiei în cunoastere 


Imaginatia, dupä cum am väzut, poate fi de 
ajutor intelectului în cunoastere. Se observä mai 
întâi că lucrul căutat este determinat de condițiile 
problemei care trebuie rezolvată; într-un anumit 
sens este necesar ca acesta să fie „dedus“ din 
materialele pe care le avem la dispoziție. Nu trebuie 
descoperită o entitate „cu totul nouă“, nici nu ar fi 
posibil acest lucru!. Există o natură comună a 
lucrului dat și a celui căutat - ceea ce rămâne de 
făcut este compararea lucrurilor în cauză din punct 
de vedere al acestei naturi comune: 


Trebuie notat că o comparatie nu se numeste simplă 
decât atunci când lucrul căutat și cel dat participă în 
mod egal la o anumită natură; iar toate celelalte 
comparații au nevoie de o pregătire doar pentru că 
această natură comună nu se găsește în mod egal în 
cele două lucruri, ci este învăluită în anumite raporturi 
sau proporții, cea mai însemnată parte a efortului 
uman nu constă decât în a reduce aceste proporții, 
astfel încât să se vadă clar o egalitate între lucrul 
căutat si lucrul deja cunoscut (AT, X, 440/ p. 203). 


Dar la o astfel de egalitate se poate reduce 
doar ceea ce comportă un „mai mult“ și un „mai 
putin“, cu alte cuvinte ceea ce posedă mărime. 
Observând că „nimic nu se poate afirma despre 
mărimi, în genere, care să nu poată fi spus despre 


engleză modifică traducerea: ,intelligence", respectiv „na- 
tive intelligence“, subliniind astfel că aici este vorba de o 
parte a mintii (spiritului). Vezi și Glosarul. 

! Pe un orb nu putem să îl facem „să aibă idei 
adevărate despre culori, așa cum noi le primim prin 
simturi“. Dar cineva care a văzut (doar) culorile funda- 
mentale isi poate reprezenta „prin deducție“ culorile 
intermediare sau mixte. 

märimi in particular“ (AT, X, 440/ p. 204), se 
intrevede cum imaginatia poate ajuta intelectul: 
se poate transfera intreaga discutie despre märimi, 
in genere, in domeniul acelei märimi care, intre 
toate, poate fi reprezentatä cel mai usor in 
imaginație. Această mărime va fi întinderea reală 
a corpurilor, abstracție făcând de orice alt lucru 
care este cuprins în figură. 
Recapitulând, aspectele din urmă legate de 
metodă pot fi prezentate astfel: 
Să rămână, deci, un lucru bine stabilit că acele 
probleme perfect determinate nu contin nici o altă 
dificultate, în afară de aceea care constă în a exprima 
proporțiile în forma unor egalitäti, iar orice lucru în 
care găsim doar această dificultate poate și trebuie 
să fie separat de orice alt subiect, apoi să fie raportat 
la întindere si la figuri (AT, X, 441/ p. 204-205)! 
Practic, aceasta înseamnă ca toate problemele 
să fie astfel rezolvate, încât să se ajungă în punctul 
în care „nu se caută decât a se cunoaște o anumită 
întindere, comparând-o cu alta, deja cunoscută“ 
(AT, X, 447/ p. 209). lar pentru rezolvarea unor 
asemenea probleme nu trebuie reținute decât trei 
elemente: dimensiunea, unitatea și figura. „Prin 
dimensiune nu înțelegem nimic altceva decât 
modul și raportul sub care un lucru oarecare îl 
socotim ca măsurabil“ (AT, X, 447/ p. 209). Astfel 
definită, dimensiunea va cuprinde nu doar 
lungimea, lățimea și adâncimea, dar și greutatea, 
viteza, în general tot ceea ce poate fi divizat. 
„Unitatea este acea natură la care ... trebuie să 
participe în mod egal toate lucrurile care se 


' Jar continuarea ,... despre care, din acest motiv, 
vom trata în mod exclusiv de aici încolo și până la Regula 
XXV", conturează planul următoarelor reguli. 

compara intre ele“ (AT, X, 449/ p. 211)'. Exemple 
de astfel de unitäti: un punct, un segment, un 
pätrat. Figurile, la randul lor, pot fi redate prin 
mulțimi (de puncte, de exemplu) sau mărimi 
(triunghiuri, pătrate etc.). 

Este evident acum ajutorul care poate fi primit 
în astfel de probleme nu doar de la imaginatie, ci 
și de la simțurile externe: 


este util, de cele mai multe ori, să desenăm aceste figuri 
și să le infatisim simturilor externe, pentru ca astfel 
gândirea noastră să fie mai ușor ținută atentă (...) Apoi, 
în ceea ce privește lucrurile care nu necesită atentia 
imediată a minţii, fiind totuși necesare pentru concluzie, 
este mai indicat să le însemnăm prin notatii foarte scurte 
decât prin figuri complete: căci astfel memoria nu va 
putea greşi, iar gândirea nu va fi totuși obligată să-și 
abată atenţia pentru a le reține în timp ce se ocupă cu 
deducerea altora (AT, X, 453-454/ p. 214-215). 
in fine, nu este nevoie, considerä Descartes, 
decât de patru operatii pentru a rezolva problemele 
astfel puse, si anume operatiile de bazä din aritmeticä: 
adunarea, scáderea, inmultirea si impártirea. 


c. Circumstantele creatiei 


Desi nu existá nici un indiciu clar cu privire 
la data la care au fost scrise Regulile, majoritatea 
exegetilor consideră iarna 1628/1629 ca fiind cea 
mai plauzibilä ipotezä. Lucrarea completä ar fi 


! După cum observa C. Noica in marginea acestei 
definiţii, „unitatea e la Descartes, dimensiunea adoptată ca 
«natură comună» a mai multor dimensiuni și prin raport 
la care se va constitui proportia“. 

* Descartes schitează cu acest prilej și primele 
elemente pentru o reformă a scrierii algebrice. 

trebuit sá continä trei parti, fiecare din acestea 
cuprinzand douäsprezece reguli. Au fost terminate 
doar primele optsprezece reguli, iar pentru 
Regulile XIX-XXI exista doar titlurile. 

Nu existä vreo referire a lui Descartes la acest 
manuscris in nici una din scrisorile sau însemnările 
rămase de la el, ceea ce ar putea indica nemultumirea 
sa fata de stadiul în care se afla lucrarea. 

Dată fiind perioada ipotetică a redactării, 
putem presupune că demersul cartezian urmează 
acelei rugäminti, exprimată de cardinalul de 
Bârulle în cadrul întâlnirii din 1628 la care a 
participat și Descartes (la reședința nuntiului pa- 
pal din Paris), de a oferi o lucrare care să conțină 
o expunere a științei sale care fascinase asistența. 

Oricum este de retinut că aceasta este prima 
lucrare de dimensiuni mai ample redactată de 
Descartes; în ea transpare cu claritate influența 
studiilor matematice asupra spiritului său. 


d. Circumstantele apariției 


Regulile au un destin aparte intre operele 
carteziene de referintä. Manuscrisul original al 
acesteia, purtat de autor până în indepártatul nord, 
la Stockholm, inventariat la moartea sa de Chanut, 
ambasadorul Franţei la curtea reginei Cristina 
(„nouă caiete legate laolaltă, conținând o parte 
din Tratatul despre reguli utile și clare pentru 
îndrumarea minţii în căutarea adevărului“), a 
ajuns, în urma unui naufragiu, pe fundul Senei, 
chiar în apropierea Parisului, atunci când lucrurile 
filosofului erau aduse în patrie. A scăpat ca prin 
minune doar cu unele stricăciuni minore și va trece 
prin mâinile lui Clerselier, Legrand și Marmion, 
pentru a se rătăci apoi definitiv. Salvarea acestei 

lucräri se datoreazä practicii - existente inci in 
secolul al XVII-lea - de copiere a manuscriselor, 
atât pentru arhivele bibliotecilor, cât și pentru 
înlesnirea circulației acestora. 


e. Perceptia vremii/reactii 


Destinul aparte al manuscrisului a facut ca 
despre Reguli sá se vorbeascä mai putin decât despre 
celelalte lucrări carteziene. Totuși încă înainte de 
sosirea manuscrisului în Franţa, care oricum va 
aștepta jumătate de secol pentru a vedea lumina 
tiparului, circulau zvonuri despre un tratat de logică 
al lui Descartes, iar Baillet vedea în acesta o 
expunere detaliată a regulilor metodei din Discurs. 

Circulația copiilor după manuscrisul Regulilor 
explică apoi situații cum ar fi preluarea Regulilor 
XII și XIII în La Logique ou l'art de penser, cunoscută 
apoi ca Logica de la Port-Royal (in a doua editie a 
acesteia din 1664), inainte de editarea, ca atare, a 
lucrării - Clerselier îi arătase manuscrisul în cauză 
unuia dintre autori (Arnauld). Dar Clerselier nu 
acordă mare importanță lucrării și va edita întâi de 
toate scrisorile filosofului, convins fiind că acestea 
vor interesa un public mai numeros; el chiar se 
arăta bucuros să scape de sarcina editării Regulilori. 

Tot lectura manuscrisului îi permite lui Locke 
să insereze în Eseul său unele elemente ale gândirii 
carteziene prezente în această lucrare iar lui Baillet 
să facă dese referiri la el în biografia sa. 

Se poate spune că publicarea în latină la o 
jumătate de secol de la moartea autorului ca și 
evoluţiile înregistrate între timp în matematică și 


! LJ. Beck, The Method of Descartes. A Study of the 
«Regulae, p. 1. 

stiinte au fäcut caduc continutul operei, pe ansamblu. 
Totusi unele ganduri carteziene prezente in Reguli 
trezesc atentia marilor filosofi ai vremii. in afarä de 
Arnauld si Locke, este de amintit Leibniz care, trecând 
prin Amsterdam, cumpără de la un anticar un 
manuscris al lucrării. Idealul unei mathesis universalis 
schitate aici de Descartes structurează, am putea 
spune, întreg programul filosofic leibnizian. 


f. Posteritatea operei 


Posteritatea Regulilor este dată, pe de o parte, 
de încercările de integrare a lor în traseul spiritual 
cartezian: modul cum este concepută aici metoda 
fată de Discurs, tema unității științei, care luminează 
apoi întreaga operă etc. Unii exegeti contemporani 
(îndeosebi J.-L. Marion, care consacră acestei probleme 
o lucrare - Sur l'ontologie grise de Descartes) au 
detectat fundalul aristotelic prin raportare la care se’ 
construiește aici discursul cartezian. 

Pe de altă parte, Regulile sunt resemnificate 
din punctul de vedere al unei istorii a ideilor 
științifice, prin prisma - de exemplu - a acelei 
încercări carteziene de a sublima întreaga 
cunoaștere în rapoarte și proporții. (Meta)matema- 
tizarea cunoașterii descrisă în lucrare anunță, fără 
îndoială, tendințe dintre cele mai moderne. Din 
această perspectivă, generalizarea noțiunii de 
dimensiune apare ca fiind „problema capitală din 
Regulae“. Reprezentarea spatială a dimensiunii nu 
mai depinde de natura spațială a dimensiunii - 
nu doar lungimea, ci și greutatea sau viteza sunt 
considerate de Descartes „dimensiuni “!. 


! L. Brunscvicg, Les Étapes de la philosophie 
mathématique, p. 111. 

2.2. Discurs despre metoda de a ne con- 
duce bine rațiunea si a căuta adevărul în științe 


a. Caseta tehnică 


Prima operă carteziană publicată apare pe 
8 iunie 1637 la Leyda (Ţările de Jos), la tipografia 
lui Jan Maire cu titlul complet Discours de Ia 
Méthode pour bien conduire sa raison et chercher 
la vérité dans les sciences. Plus La Dioptrique, 
Les Météores et La Géometrie, qui sont des 
essais de cette Méthode. Traducerea in latina 
fácutá de M. de Courcelles in 1644 (Specimina 
Philosophiae: seu Dissertatio de Methodo recte 
regendae rationis et veritatis in scientiis 
investigandae: Dioptrice et Meteora. Ex gallico 
translata et ab auctore perlecta, variisque in locis 
emendata), este revizuitá chiar de Descartes; 
aceasta nu mai contine si Geometria, care, din 
cauza dificultatii ei, necesitase in 1638 publicarea 
in latiná a unei introduceri simplificatoare. 

Editia de referintá ca paginatie este volumul 
VI din Adam & Tannery. În limba englezä este 
consideratä de referintá traducerea realizatá in 
volumul II al editiei CSM. Un volum rámas inega- 
labil din punct de vedere al eruditiei si pertinentei 
notelor, este Discours de la Méthode. Texte et 
Commentaire de E. Gilson. 

Numeroase traduceri in limba romänä: G.S. 
Răureanu („Biblioteca pentru toti" n° 574, Alcalay, 
Bucuresti, 1910); în vol. Descartes, Colecţia „Texte 
filosofice“, Editura de Stat pentru Literatură 
Științifică, Bucuresti, 1952; Cr. Totoescu (Colecţia 
„Biblioteca filosofică“, Editura Științifică, 

Bucuresti, 1957); D Roventa-Frumusani si Al. Boboc, 
Editura Academiei Române, 1990 (note, comentarii 
și bibliografie de Al. Boboc), Dan Negrescu, Editura 
Paideia, 1995. 


b. Conspect 


1. Discursul ca formă de expunere. 
Premisele operei 


„Discursul“ este ales de Descartes ca formă a 
prezentării sale pentru a marca delimitarea de 
analizele docte ale scolasticii într-o dublă privință: 
lucrarea nu își propune să disece metoda cu 
scrupulozitatea specifică demersurilor filosofice ale 
acelor vremuri, ci să fie un preambul al aplicatiilor 
acesteia (lăsându-le „să vorbească“ în locul ei); apoi, 
prin nota personală imprimată scrierii, rezultatul 
fiind o povestire sau o fabulă (după cum chiar 
Descartes își caracterizează opera) din care fiecare 
poate trage invátáminte cu privire la propriul său 
itinerariu spiritual: „intenția mea nu este de a 
expune (d'enseigner) metoda pe care fiecare ar 
trebui să o urmeze pentru a-și călăuzi bine rațiunea, 
ci doar de a arăta în ce fel mi-am călăuzit-o pe a 
mea“ (AT, VI, 4/ p. 115)". Descartes va sublinia 
acest fapt și într-o scrisoare adresată lui Mersenne: 


! „Intenţia meas-a limitat întotdeauna la a-mi reforma 
propriile gânduri și la a construi pe un teren care este 
doar al meu. Această lucrare, care pe mine mă satisface 
întru totul si pe care vi-o infatisez aici ca model, nu vi-o 
impun însă in nici un fel“ (AT, VI, 15/ p. 120). Am folosit 
în cuprinsul monografiei citate doar din traducerea lui Al. 
Boboc si D. Roventa-Frumusani. Am menționat paginatia 
acesteia acolo unde am oferit propria noasträ versiune. 

Nu am pus titlul Tratat despre metodä ci Discurs 
despre metodä, ceea ce nu este acelasi lucru cu Prefatä 
sau Notă privind metoda, pentru a arăta că nu 
intentionez să predau metoda, ci doar să vorbesc despre 
ea. Căci... ea constă mai mult în practică decât în teorie; 
și numesc tratatele ce urmează apoi Eseuri ale acestei 
metode [prin eseuri intelegandu-se aici „probe“ sau 
„Încercări“, n.n.] întrucât pretind că lucrurile pe care 
le conțin nu pot fi descoperite fără ea; iar în Discurs 
am introdus ceva metafizică, fizică și medicină pentru 
a arăta că ea se poate aplica la tot felul de subiecte. 
(Către Mersenne, martie 1637, AT; I, 349) 


Un discurs asupra metodei de a ne conduce bine 
rațiunea nu putea avea semnificație pentru toți 
oamenii, dacă nu ar fi postulat, ca punct de plecare, 
egala distribuţie a ratiunii în oameni, existenta unei 
capacități înnăscute de a gândi corect - punct de 
plecare în demersul de atingere a înțelepciunii: 


Bunul-simt este lucrul cel mai bine rânduit din lume: 
căci fiecare se consideră atât de bine înzestrat, încât 
chiar cei greu de multumit în orice altă privință nu 
doresc de obicei să aibă mai mult decât au. Este putin 
probabil ca toti să se înșele în această privință; mai 
curând aceasta dovedește că puterea de a judeca bine 
și de a distinge adevărul de fals, care este ceea ce 
propriu-zis numim bun-simt sau rațiune este egală 
de la natură la toti oamenii; astfel că diversitatea 
opiniilor nu provine din faptul că unii sunt mai 
rationali decât alţii, ci doar din aceea că gândirea 
urmează căi diferite si că nu ne referim cu totii la 
aceleași lucruri, (AT; VI, 1-2/ p. 113-114; trad. ns.) 


2. Căutarea unei metode; sursele acesteia 


Încercările de a ajunge la o cunoaștere sigură 
debutează pentru Descartes în orizontul acelor dis- 
cipline care erau predate în școli: atât cele umaniste 

(„literele“: gramatica, istoria, poezia si retorica), 
cât și științele epocii, studiate toate la „una din 
cele mai celebre școli din Europa“. Ele se soldează 
însă cu un esec: 


Dar îndată ce am terminat aceste studii, la sfârșitul 

cărora esti în mod normal primit în rândul celor 

invatati (doctes), mi-am schimbat complet opinia. 

Căci mă simteam atât de copleșit de îndoieli și 

greșeli, încât îmi părea că nu făcusem nici un 

progres încercând să mă instruiesc, dacă nu doar 
faptul cá descoperisem treptat propria-mi ignoranță 

(AT, VI, 4/p. 115; trad. ns.). 

Literatura te îndepărtează de problemele 
veacului tău; elocinta si poezia tin mai mult de 
har decât de studiu, iar cine rationeazä corect o 
poate face în orice dialect; teologia trimite la 
revelații și nu la raționamente; filosofia este un 
câmp al vesnicelor dispute în contradictoriu; 
științele, în măsura în care se bazează pe principii 
ale filosofiei, preiau defectele acesteia; singură doar 
matematica poate convinge prin certitudinea și 
evidenta rationamentelor sale, dar ea este 
dezorganizată, neunitară și mai mult aplicativă! - 
iată concluziile lui Descartes în urma acestui 
periplu pedagogic. 

O alternativă la învățământul scolastic este 
configurată de experienţa cuprinsă în „marea carte 


! Matematica era prezentată în acele timpuri ca o 
colecție de probleme, majoritatea lor ținând de aplicaţii 
practice: fortificaţii, cartografie, optică etc. Astfel trebuie 
înțeleasă reactia carteziană față de matematici in acest 
moment al Discursulului: „nu remarcam încă deloc adevărata 
lor întrebuințare și, crezând că nu serveau decât artelor 
mecanice, eram surprins că nimic mai deosebit nu fusese 
ridicat pe fundamente atât de solide“. Deci nu demonstratia 
matematică este pusă în discuţie, ci utilitatea ei. 

a lumii“, i.e. de observarea modalităţii in care 
oamenii gândesc „natural“ si rezolvă problemele 
cu care se confruntă, căci nu de puține ori simțul 
comun obține rezultate mai bune decât speculațiile 
savante. Însă 


nu este mai putin adevărat că, în timp ce nu făceam 
decât să iau în considerare obiceiurile altor oameni, nu 
gäseam nimic care să îmi ofere certitudini si remarcam 
la ei aproape aceeași diversitate ca și cea anterioară 
între opiniile filosofilor (AT, VI, 10/ p. 118; trad.ns.). 


O singură posibilitate mai rămâne pentru 
Descartes: „de a căuta și în mine însumi și de a-mi 
folosi toate forțele spiritului în alegerea căilor ce 
le aveam de urmat“ (AT, VI, 10/p. 118). Subiectul 
devine astfel, din receptacul și sistematizator al 
cunoașterii, sursă a adevărului acesteia. 

Încercarea nu este lipsită de greutati: lupta 
nu se dă doar cu opiniile din cărți, ci si cu propriile 
prejudecăţi - „adevăruri“ adânc înrădăcinate în 
firea omului încă din copilărie si care au fost con- 
siderate până acum inatacabile. 

Reforma cunoașterii va presupune doi pași, 
în primă instanță: 1) vechile temeiuri și principii 
deprinse în tinerete și 2) înlocuirea lor cu altele - 
sau chiar păstrarea celor vechi, însă doar după ce 
au fost judecate conform standardelor rațiunii. 
Această testare critică a opiniilor necesită însă 
elaborarea prealabilă a unui instrument care să 
permită reconstrucția cunoașterii pe baze sigure. 

Sursele acestui instrument se găsesc în cele 
trei arte sau științe care pot fi considerate sigure: 
logica (silogistica), analiza geometrilor și algebra. 
Fiecare are însă și lipsuri: silogistica servește la 
explicarea lucrurilor deja știute, nefiind si o „logică 
a invenţiei“, analiza geometrilor „se limitează la 
studiul figurilor și nu poate face intelectul să 

lucreze fără a obosi mult imaginația“, iar algebra 
presupune manipularea adeseori greoaie și confuză 
a cifrelor. În concluzie, trebuie căutată „o altă 
metodă care să conțină avantajele celor trei, nu 
însă și defectele lor“. (AT, VI, 17-18/ p. 121). 


3. Regulile metodei 


Avantajele celor trei arte sunt reunite în 
propunerea carteziană a unei noi metode 
cuprinzând patru reguli, numite și regula evidentei, 
a analizei, a sintezei si a enumerării 


Prima, era de a nu accepta niciodată un lucru ca fiind 
adevărat dacă nu îmi apărea astfel în mod evident, 
adică de a evita cu grijă precipitarea și prejudecata 
si de a nu introduce în judecätile mele decât ceea ce 
s-ar prezenta clar și distinct spiritului meu, neputând 
nicicum să fie pus la îndoială. 
A doua, de a impárti fiecare dificultate analizată în 
câte fragmente este posibil și necesar pentru a fi mai 
bine rezolvată. 
Atreia, de a-mi conduce în ordine gândurile, începând 
cu obiectele cele mai simple și mai ușor de cunoscut, 
pentru a mă ridica, putin câte putin, treaptă cu treaptă, 
la cunoașterea celor mai complexe și presupunând o 
ordine chiar între cele care nu se succed în mod firesc. 
Și ultima, de a face peste tot enumerări atât de com- 
plete și revizuiri atât de generale, încât să fiu sigur 
că nu am omis nimic (AT, VI, 18-19/ p. 122). 
Preceptele metodei au doar o relativă inde- 
pendentä: pe parcursul rezolvării unei probleme 
ele se implică reciproc, soluția născându-se din 
conlucrarea lor. Cum ar arăta efectiv un astfel de 
demers metodologic? Mai întâi se caută să se 
formeze în toate domeniile cunoașterii diverse 
raporturi și proporţii (a se vedea în acest sens și 

Regulile) care să fie dispuse apoi in serii; pentru a 
reține cât mai multe, este util ca acestea să fie 
transpuse în cifre; în cele din urmă, toată 
cunoașterea trebuie organizată deductiv, după 
modelul rationamentelor matematice. Metoda 
astfel concepută poate fi aplicată atât la problemele 
deja rezolvate, pentru a le simplifica, cât și la cele 
care nu au încă soluție. 


4. Morala provizorie 


Pentru a extinde metoda la celelalte stiinte și a 
obține rezultate asemănătoare celor din matematici, 
în general pentru a funda deductiv întreaga 
cunoaștere, trebuie pornit de la fundamentele 
acesteia, dela principii care să apară ca fiind evidente. 
Aceste principii sunt oferite de metafizică, privită de 
Descartes ca bază sau, în metafora arborelui, ca 
rădăcină a întregii fizici. Dar și morala, care oferă 
reguli de comportament, este fundată pe aceeași 
metafizică - și ea trebuie, prin urmare, revizuită. 

Cum voi reuși, se întreabă Descartes, ca în tot 
acest timp să îmi desfășor viata, privată si în 
comunitate? H va propune pentru aceasta câteva 
reguli de morală provizorie, de inspiratie stoică, 
care prevăd, în esență: supunerea la legile și 
obiceiurile țării în care trăieşti, adoptarea opiniilor 
cele mai moderate și urmarea cu fermitate a acestora 
o dată alese, direcționarea eforturilor de schimbare 
spre comportamentul personal și nu spre cursul 
evenimentelor din lume, întrucât nu toate lucrurile 
sunt în puterea omului; folosirea vieții pentru 
cultivarea rațiunii, urmând metoda adoptată!. 


! Din acest punct de vedere se poate considera 
într-adevăr că morala carteziană (dar și medicina și 

5. Cogito, ergo sum 


Dacă în ceea ce privește viata cotidiană este 
nevoie de o morală provizorie, cu totul alta este 
situația atunci când se pornește în căutarea 
adevărului în științe: situarea pe palierul teoretic 
permite ca, o dată constatat caracterul îndoielnic 
al cunoștințelor posedate, acestea să fie conside- 
rate în totalitate false, pentru a vedea dacă în urma 
acestui demers rămâne totuși ceva care să fie 
asigurată pentru totdeauna, ceva care să poată deci 
să stea la baza întregii cunoașteri. 

Motivele pentru care cunoștințele posedate 
pot fi considerate false sunt multiple: simțurile 
sunt adeseori înșelătoare; se constată uneori greșeli 
chiar și în cele mai simple chestiuni de geometrie 
si de logică (si cum bunul-simt este același la toți 
oamenii, nimic nu garantează că vreo persoană ar 
putea să nu se înșele niciodată în această privintă)'; 
unele lucruri sunt considerate în vis ca fiind reale 
pentru a se dovedi apoi doar iluzie; în fapt, nimic 
nu pare a garanta că, treaz fiind, omul nu trăiește 
totuși un vis. Prin urmare, nimic nu se poate 
sustrage îndoielii - toate cunoștințele sunt 


mecanica!, cf. Gilson, op. cit., p. 231) a rămas neterminată. 
Nu este mai putin adevărat că regulile stabilite aici au cele 
mai mari șanse - din perspectivă carteziană - de a fi 
încorporate într-o știință a moralei. 

1 În Meditaţii, motivul pentru care sunt respinse 
cunoștințele geometrice este diferit: un Dumnezeu 
atotputernic m-ar fi putut crea astfel încât să iau drept pur 
adevăr ceea ce de fapt este fals. Dacă în Discurs este adusă 
în discuţie o constatare empirică, în Meditatii palierul 
respingerii este metafizic, trimițând la o transcendentalitate 
sui generis, la ceea ce face posibile (instituie ca adevărate) 
cunoștințele matematice. 

susccptibile de a fi false! si se pare cá nimic nu 
poate servi drept fundament cert al cunoasterii: 


Dar, imediat apoi, am băgat de seamă că, atunci când 
vroiam să gândesc astfel, că totul este fals, trebuia în 
mod necesar ca eu, cel care gândeam aceasta, să fiu 
ceva. Și remarcând că acest adevăr: gândesc, deci 
exist, era atât de stabil si de sigur încât nici cele mai 
extravagante presupozitii ale scepticilor nu erau în 
stare să-l zdruncine, am considerat că puteam să-l 
adopt fără ezitare ca prim principiu al filosofiei pe 
care o căutam (AT, VI, 32/p. 130) 


Apoi, remarcă Descartes, pot presupune că 
lumea exterioară nu există, că nu ocupă nici un 
loc în spațiu, fără ca astfel să încetez să exist, căci 
rămâne, în orice caz, gândirea acestor posibilităţi. 
Sunt deci definit prin gândire: este singurul atribut 
fără de care nu pot concepe că aș putea exista: 


De aici a reiesit că sunt o substanţă a cărei întreagă 
esență sau natură nu este alta decât gândirea si care, 


1 Motivele îndoielii sunt mult mai sumar expuse în 
Discurs, comparativ cu Meditatiile. În plus, motivul extrem 
de îndoială, cel al geniului rău, lipsește aici. Gilson 
presupune (op. cit, p. 309) că aceasta s-ar datora 
destinatiilor diferite ale celor două cărți: Discursul, 
adresându-se publicului „larg“, necultivat filosofic, ar fi șocat 
si risca să fie respins în cazul unei îndoieli hiperbolice; el 
pune accentul pe ceea ce oferă metoda, fiind o introducere 
la cele trei eseuri. În schimb Meditatiile, trimise mai întâi 
filosofilor și teologilor dintre cei mai renumiți, își propun 
o disectie amănunțită, chiar o desfășurare logică a motivelor 
de îndoială. 

? Pentru antecedentele lui Cogito, ergo sum vezi 
L. Blanchet, Les antécédents historiques du „Je pense, donc 
je suis". O discutie analiticá a rolului acestuia de prim 
principiu în filosofia carteziană se găsește la H Scholz, 
Über das ,Cogito, ergo sum". 

pentru a exista, nu are nevoie de nici un loc si nu 

depinde de nici un lucru material (AT, VI, 33/ p. 130) 

Sufletul este in intregime separat de corp - 
acestea sunt douá substante distincte, a cáror 
naturá sau esentä o constituie un atribut in parte: 
gândirea, respectiv intinderea. Se instituie astfel 
dualismul substantelor. 

Posesia unui adevár indubitabil permite acum 
observarea acelui criteriu care sá distingá intre 
adevărul si falsitatea unei opinii. Această regulă 
generală este că lucrurile concepute foarte clar și 
distinct sunt toate adevărate. Se revine astfel la prima 
regulă a metodei enuntate anterior: a fi adevărat = a 
fi evident =a fi perceput clar și distinct?. 


6. Dovezile existenței lui Dumnezeu 


Constat apoi, observă Descartes, că sunt 
mânat în permanență, în mod natural, spre 
cunoaștere și spre părăsirea îndoielii; cea dintâi 
este privită ca o perfecțiune, dacă nu posibilă, 
oricum dezirabilă a omului, pe când cea din urmă 
este considerată un defect. Dar unde își găsește 
sursa această idee a perfecțiunii? 


! Descartes introduce substanţa în discursul său, 
apelând tacit la un principiu scolastic de sorginte 
aristotelică: Non entis nulla sunt predicata - neantul 
neavând proprietăți, toate atributele sunt atribute ale unei 
substanțe. Faptul (atributul) gândirii implică deci existența 
unei substanțe gânditoare. 

? Această revenire (cf. Gilson, op. cit, p. 313) nu 
lace decât să pună pe un alt plan, cel metafizic, problema 
evidenţei preluată din matematici. Adevărurile geometriei 
si algebrei inspiră procedeul, dar devin secundare în raport 
cu noile evidente: cea a Cogito-ului și cea a lui Dumnezeu. 

Omul nu poate să fie cauza acesteia întrucât 
pentru Descartes este valabil principiul conform 
căruia nimic din ceea ce este mai desăvârșit (în 
acest caz ideea ființei perfecte = Dumnezeu) nu 
poate fi o consecință, nu poate depinde de ceea 
ce este mai putin perfect. Prin simplul fapt că nu 
cunosc tot ceea ce doresc, că încă mă îndoiesc de 
o sumedenie de lucruri, eu sunt, adaugă Descartes, 
imperfect, prin urmare nu pot fi cauza ideii unei 
ființe mai desăvârșite, deci rămâne că aceasta 

Să fi fost pusă în minte de o natură cu adevărat mai 

perfectă decât mine și care să posede în sine toate 

perfectiunile despre care puteam să-mi fac o idee, 

altfel spus, într-un cuvânt, de Dumnezeu (AT, VI, 34/ 

p. 131; trad.ns.)' 


! O idee pentru Descartes poate contine mai putin 
decât obiectul pe care il reprezintă (si care îi este fie cauza 
formală, fie cauza eminentă), dar niciodată ceva in plus. 
Dovada existenței lui Dumnezeu prezentă aici este una a 
posteriori, care pleacă de la efect (ideea unei fiinte perfecte 
pe care noi o posedăm) la cauză (acea ființă perfectă 
existentă ca atare). Toma d'Aquino oferise și el o dovadă a 
posteriori, dar care pleca de la efecte sensibile (care puteau 
fi alese aleator), aplicând apoi principiul aristotelician 
conform căruia este imposibil să străbatem la infinit o 
serie de cauze în mod esenţial ordonate (corespunzător 
gradului de perfecțiune a organizării sensibilului, în acest 
caz), trăgea concluzia existenței cauzei prime, adică a lui 
Dumnezeu. „Este adevărat că am fost prea obscur în ceea 
ce am scris despre existenta lui Dumnezeu în acest tratat 
despre metodă și, deși acesta ar fi fost lucrul cel mai im- 
portant, recunosc că este cel mai putin elaborat din toată 
cartea“, îi scria Descartes unui părinte iezuit la un an de la 
apariţia lucrării (AT, VI, 560). Acest fapt este datorat în 
parte presiunilor editorului, în parte dorintei sale de a nu 
trata despre lucruri atât de complicate într-o carte 
considerată totuși de popularizare. 

Acesta este un prim argument in favoarea 
existentei lui Dumnezeu; el poate fi completat cu 
un altul, care pleacä tot de la constatarea cä sunt 
un intelect finit care posedä ideea perfectiunii. 
Descartes observa cá 


daca as fi fost singur si independent de oricine 
altcineva, astfel incát sä fi avut de la mine insumi 
acel putin prin care participam la fiinta perfectä, as 
fi putut avea de la mine tot astfel si tot surplusul 
care stiam cä-mi lipseste, fiind deci eu insumi infinit, 
etern, imuabil, atotcunoscätor, atotputernic, in fine, 
avand toate perfectiunile pe care le puteam observa 
la Dumnezeu (AT, VI, 34-35/ p. 131)'. 


Acelasi criteriu al cunoasterii, de a nu 
considera ca adevárat decát ceea ce este conceput 
clar si distinct, este aplicat si in cazul demonstra 
tiilor din geometrie; de aceea ele sunt atât de 
sigure. Există însă o diferență esenţială între 
obiectele asupra cărora acestea poartă (triunghiuri, 
sfere etc.) și ideea unei fiinte perfecte asupra căreia 
s-a meditat anterior. În timp ce pentru primele nu 
am nici o dovadă că ele există realmente „în lume“, 


! Important în această a doua probă este faptul că 
se dovedește existența lui Dumnezeu pornind nu de la 
existența omului, ci de la existența omului care posedă 
ideea de Dumnezeu. Această probă prezintă pentru Gilson 
(op. cit., p. 331) următoarele avantaje: 1) de a nu exclude 
imaginile sensibile, așa cum o făcea precedenta; 2) de a 
permite folosirea principiului tomist conform căruia nu 
putem merge la infinit într-o serie de cauze, dând astfel 
probei un aspect tradițional care urma să îi ușureze 
acceptarea. Este vorba aici, adaugă Gilson, și de un aspect 
esenţial al metafizicii carteziene a fiinţei: într-o doctrină în 
care a fi prin sine consta in a fi propria cauză (a fi causa sul), 
dorința unei virtuţi care nu este posedată este marca 
evidentă a faptului că acel ceva nu este prin sine. 

reexaminând ideea pe care o aveam despre o Tun 
perfectă, găseam că existenta este cuprinsă in ea in 
același fel în care este cuprins în cazul unui triunghi 
faptul că cele trei unghiuri ale sale sunt egale cu două 
unghiuri drepte sau în ideea unei sfere că toate 
punctele sunt egal depărtate de centru, și chiar mai 
evident decât în aceste cazuri; și că, în consecință, 
este cel putin tot atât de sigur că Dumnezeu, această 
ființă perfectă, este sau există (AT, VI, 36/ p. 132)!. 
Mai mult, Dumnezeu este cel care garantează 
adevărul acestor idei clare si distincte. Dacă el 
mi-ar prezenta, remarcă Descartes, unele lucruri 
ca fiind evidente, deci absolut certe pentru mine, 
fără ca ele să fie realmente astfel, ar însemna că el 
mă înșală, prin urmare că nu este o ființă perfecta”. 


! Această nouă probă (a priori) a existenței lui 
Dumnezeu este numită, începând cu Kant, argumentul 
ontologic. Desi într-o formă apropiată, argumentul este 
dezvoltat și de Anselm, se pare că Descartes nu a avut 
cunoștință decât de forma acestuia, sensibil modificată, 
supusă criticii de Toma d'Aquino (ipoteza lui Leibniz). 
Pentru J. Maritain „argumentul lui Anselm este argumentul 
unui contemplativ, este născut în rugă... și nu are, filosofic 
vorbind, nici o valoare demonstrativă. Argumentul lui 
Descartes este și el un argument al unui intuitiv, dar al 
unui geometru intuitiv; el are o valoare propriu-zisă 
rațională care lipsește argumentului anselmian“ (Le Songe 
de Descartes, p. 333/ nota 171). 

* | s-a reproșat adesea lui Descartes, chiar în epocă 
de altfel (vezi obiecțiile la Meditatii ale lui Arnauld și 
Gassendi), existența în acest punct a unui cerc vicios, numit 
și „cercul cartezian“ sau „cercul lui Arnauld“: cum pot fi 
Sigur pe probele existenței lui Dumnezeu, care pleacă de la 
idei clare și distincte, câtă vreme adevărul acestora este 
garantat abia după ce am stabilit existența ființei perfecte? 
Gilson (op. cit., p. 360) consideră că cercul dispare în 
momentul în care observăm că Descartes nu garantează 

Dacá Dumnezeu nu má poate insela, fiind o 
ființă perfectă, rămâne de explicat geneza ideilor 
false, care, adeseori, sunt considerate adevărate. 
Ele sunt datorate în întregime naturii umane 
imperfecte, căci, situat între neant si Dumnezeu, 
omul „participă“ oarecum la nefiinta celui dintâi. 
Revolta împotriva imperfectiunii mele nu ar 
însemna, consideră Descartes, decât încălcarea 
acelui precept al moralei provizorii care mă sfătuia 
să încerc să schimb mai degrabă dorințele mele 
decât ordinea lumii. 


7. Rezolvarea problemelor de fizică 


Adevărurile obținute până aici nu au pentru 
Descartes valoarea unei metafizici per se, ele slujesc 
pentru punerea în aplicare a programului său vizând 
cunoașterea naturii. Metodologia carteziană aplicată 
în continuare poate fi rezumată, pe scurt, astfel: 


în primul rând am încercat să găsesc principiile sau 
cauzele prime a tot ceea ce este sau poate să fie în 
lume, luând în considerare în această privință numai 
pe Dumnezeu care a creat-o și deducându-le din 
anumiti germeni de adevärcare se află, în mod firesc, 
în sufletul nostru. După aceea am examinat care sunt 
primele si cele mai obișnuite efecte care se pot de- 
duce din aceste cauze; și mi se pare că în acest mod 
am găsit ceruri, astre, un pământ și pe pământ apă, 
aer, foc, minerale și alte câteva lucruri care sunt cele 
mai comune si mai simple si, prin urmare, cele mai 
ușor de cunoscut (AT, VI, 63-64/ p. 147-148). 


aici evidenta d amintirea evidentei, pentru ca omul să nu 
fie nevoit să reia permanent demonstrațiile care i-au permis 
să o atingă. Aceasta pentru că amintirea evidenţei nu este 
ca însăși o evidentă, este nevoie de un garant: Dumnezeu. 

Acest demers presupune aplicarea aceluiasi 
criteriu al cunoasterii sigure, folosit anterior: 


Am rámas, in continuare, la hotärârea pe care am 
luat-o de a nu presupune nici un alt principiu in afara 
celui de care m-am servit pentru a demonstra 
existenta lui Dumnezeu si a sufletului si de a nu 
accepta ca adevărat nici un lucru care nu mi s-ar 
pärea mai clar si mai cert decât demonstratiile 

geometrilor (AT, VI, 41/ p. 135). 

Atenţia fiind îndreptată acum asupra lucrurilor 
exterioare, trebuie încercat să se elimine tot ceea 
ce este neclar în cunoașterea lor. Aceasta înseamnă 
pentru Descartes în primul rând renuntarea la acele 
forme substantiale și calități reale care stăteau la 
baza explicatiei scolastice a naturii!. 

Ceea ce se poate percepe clar și distinct în 
toate corpurile este întinderea sau suprafata, 
împreună cu deplasările diferitelor părți ale 
acestora. Descartes propune astfel o explicație 
mecanicistă a fenomenelor naturii. 

Scopul savantului îl constituie tocmai desco- 
perirea acelor legi mecanice pe care „Dumnezeu le-a 
stabilit în natură și ale căror noțiuni le-a imprimat 
în sufletele noastre în așa fel încât după ce am 
reflectat suficient asupra lor, nu ne-am putea îndoi 
că ele n-au fost respectate riguros de tot ce este sau 
se face în lume“ (AT, VI, 41/ p. 135). 


! Scolasticii considerau, plecând de la sufletul si 
senzațiile omului, că toate corpurile posedă, în mod analog, 
un principiu intern ce determină mișcarea (formele 
substantiale) și proprietăți corespunzătoare senzatiilor 
noastre, cum ar fi caldul, recele, duritatea etc. (calitätile reale). 

2 După cum arată Gilson (op. cit., p. 385), Descartes 
are în vedere aici, în principal, cele trei legi ale mișcării, și 
anume: 1) principiul inertiei; 2) principiul conservării 

Aceste legi nu sunt expresia actualä a Creatiei 
originare; ele sunt modalitatea continua prin care 
Dumnezeu (re)creeazá lumea in fiecare moment: 
,actiunea prin care Dumnezeu mentine acum lumea 
este echivalentá cu aceea prin care a creat-o" 
(AT, VI, 45/ p. 137). În plus, aceste „adevăruri 
eterne" sunt creatia liberá a lui Dumnezeu, care 
ar fi putut crea la fel de bine altele in locul lor. 

Chiar miscárile animalelor vor putea fi ex- 
plicate considerand corpul aidoma unui mecanism: 


Acest lucru nu va părea ciudat celor care, cunoscând 
câte automate felurite sau mașini mecanice 
(mouvantes) a putut crea inteligența umană cu foarte 
puține piese, în comparație cu multimea de oase, 
mușchi, nervi, artere, vene si toate celelalte compo- 
nente ce se găsesc în corpul fiecărui animal, vor 
considera acest corp ca o mașină care, iesind din 
mâinile lui Dumnezeu, este incomparabil mai bine 
ordonată si are mișcări mai potrivite decât orice 
mașină inventată de oameni. (AT, VI, 55-56/ p. 
142-143; trad.ns.). 


Prin urmare, sufletul animalelor este 
considerat de Descartes de o natură diferită de 
cea a omului: 


Dacă... acceptăm că sufletul nostru este diferit de al 
animalelor, înțelegem mai bine temeiurile care 
probează că sufletul nostru este de o natură complet 
independentă de cea a corpului si, în consecință, d 
nu este sortit morții o dată cu corpul. În afară de 


cantităţii de miscare (un corp primește în urma unei ciocniri 
exact atâta „mișcare“ câtă pierde celălalt corp); 3) principiul 
direcţiei de mișcare (atunci când un corp se află în mișcare, 
chiar dacă cel mai adesea aceasta este o linie curbă, fiecare 
din părțile sale luate în particular tinde să continue pro- 
pria mișcare în linie dreaptă). Pentru amănunte vezi tratatul 
Le Monde (AT, XI, 38, 41, 43-44). 

aceasta, neexistând alte cauze care să îl distrugă, 
suntem in mod firesc indreptatiti să îl considerăm 
nemuritor (AT, VI, 59/ p. 144-145). 


Se pune însă problema cum este posibilă o 
comunicare „totală“ între cele două substante 
diferite care coexistă în om, cea gânditoare 
(sufletul) și cea întinsă (corpul). „Punctul de con- 
tact“ între cele două substanţe îl constituie pentru 
Descartes glanda pineală - o mică formațiune 
situată în interiorul craniului!. 

inzestrati cu metoda expusă anterior si cu 
primele principii generale putem spera, apreciază 
Descartes, ca 

în locul acelei filosofii speculative ce se predă în școli 

[să] putem găsi una practică prin care, cunoscând 

puterea și acțiunea focului, a apei, a aerului, a astrelor, 

a cerurilor și a tuturor celorlalte corpuri ce ne 

înconjoară, la fel de precis cum își cunosc meseriile 

meșterii noștri, le-am putea folosi în acelasi mod pentru 
toate scopurile ce le sunt proprii, devenind astfel 

stăpâni si posesori ai naturii (AT, VI, 61-62/ p. 146). 


c. Circumstantele creaţiei 


Discursul este privit ca rezultatul reelaborärii 
unui tratat anterior (Le Monde, intitulat initial 


' Glanda la care face referire Descartes este 
cunoscutá astäzi sub denumirea de epifizä. ,Pineal" vine 
de la forma de fruct de pin a acesteia. Nu insistăm asupra 
„fragilității“ acestei ipoteze: epifiza este o glandă endocrină, 
cu rol în frânarea dezvoltării somatice și genitale și în 
determinarea bioritmului pe durata unei zile (vezi 
G. Brătescu, notă la Pasiunile sufletului). 

? De remarcat, la nici două decenii de la apariția 
Noului Organon, reiterarea ideii baconiene conform căreia 
„stiinta înseamnă putere“. 

Traité de la Lumière) pe care Descartes renuntase 
să îl mai publice, ca urmare a condamnării lui 
Galilei. Subtitlul inițial al acestuia circumscrie aria 
preocupărilor filosofului francez în perioada 
1631-1634, care au inspirat Discursul și Eseurile: 
„La nature de la Lumiere; Le Soleil et les Etoiles 
fixes, d'où elle procède; les Cieux, qui la 
transmettent; les Planètes, les Cometes, et la Terre, 
qui la font réfléchir; tous les corps qui sont sur la 
Terre, lesquels sont ou colorés ou transparents ou 
lumineux; enfin l'Homme, qui en est le spectateur". 
Prietenii lui Descartes erau la curent cu realizárile 
sale si, dupá cum márturiseste chiar in Discurs, 
Descartes, prin publicarea acestuia, pare mai mult 
a ceda rugámintilor lor decát propriei sale porniri 
de a-si face cunoscutä filosofia. in fapt, intregul 
tratat anterior este rezumat in partea a cincea a 
Discursulului, iar unele probleme sunt reluate in 
Eseuri. 

Dioptrica, un amestec de matematicä si fizicä, 
face trimitere direct? la acest tratat, expunând 
unele probleme legate de transmiterea luminii, cum 
ar fi legea refractiei, care este formulatá pentru 
intâia oară aici. Un alt subiect revoluționar este 
cel al formei lentilelor telescoapelor care trebuia 
sá fie, dupä Descartes, hiperbolicä si nu sfericä 
(cum se realiza pânä atunci). 

Si celelalte eseuri trimit la cercetäri ante- 
rioare, care preced chiar Le Monde. Spre exemplu, 
Meteorii reia unele probleme care il pasionau pe 
Descartes in 1629, cum sunt curcubeul si parheliul. 
El este redactat in primávara anului 1635 si urma 
să fie publicat împreună cu Dioptrica. În fine, 
Geometria sintetizează rezultatele obținute în 

matematici vreme de aproape douäzeci de ani 
(Beeckman remarca, incá in 1618, agerimea 
matematicä a lui Descartes). 

Discursul ca atare a fost proiectat a fi doar o 
introducere sau o prefatä la aceste eseuri, urmand 
si prezinte metoda utilizatä de Descartes la 
solutionarea diverselor probleme stiintifice cu care 
se confruntase. El a fost schitat spre sfarsitul anului 
1635 (prima mentiune: 1 noiembrie) ca un 
preambul doar pentru Dioptrica si Meteorii si a 
fost scris in anul urmätor (chiar in timp ce se 
tipărea cel de-al doilea eseu amintit). Abia în martie 
1636, într-o scrisoare către Mersenne, Descartes 
va mărturisi intenția sa de a introduce în volumul 
proiectat și un eseu de geometrie. Titlul ca atare 
al Discursului a fost și el stabilit destul de târziu 
(aprilie 1637). 

Cu toate acestea, unele fragmente trimit la 
preocupări anterioare: pentru Gilson părțile a doua 
si a treia ale Discursului și-ar avea originea chiar 
în experiența de coloratură mistică din anul 1619, 
reproducând reforma eticii și a logicii imaginată 
de Descartes atunci. Tot în acest sens s-au făcut 
legături între partea a patra și primele încercări 
carteziene de metafizică din anul 1628. 

Conștient sau nu, Discursul și Eseurile 
sintetizează o experiență de gândire originală de 
aproape două decenii. F. Alquié se pronunță pentru 
prima variantă atunci când apreciază că „în 1637, 
Descartes face efortul de a privi în mod unitar 
toate cercetările sale întreprinse începând cu 1619. 
Dar este departe de a atinge această unitate și de 
aceea unitatea Discursului nu este cea a unui sistem 


su 


ci aceea a unei istorii“!. 


' Descartes, p. 66. 

Compozitia volumului, in ciuda ezitärilor de 
redactare, pare a nu fi totuși întâmplătoare. Baillet 
remarca simetria alegerii carteziene: Dioptrica 
urma sá exemplifice aplicarea metodei in 
domeniile filosofiei (in sens de fizicä) si al 
matematicii, Meteorii doar in cel al filosofiei 
(fizicii), iar Geometria in cel al matematicii, cu 
intenţia clară de a arăta că metoda are aplica- 
bilitate universală. Titlurile alese pentru Dioptrica 
și Meteorii, prin neutralitatea limbajului tehnic, 
urmau să îndepărteze cenzura de principalele 
probleme dezbătute în acestea (telescopul, 
respectiv curcubeul), în care Biserica avea poziții 
cvasi-oficiale. 

Prezentarea eseurilor ca dovezi incontestabile, 
alegerea francezei ca limbă de redactare și 
eliminarea stufosului aparat conceptual scolastic, 
în general stilul fluent și aparenţa de povestire au 
făcut parte din tactica lui Descartes, care urmărea 
persuadarea publicului în privința avantajelor 
metodei si a noii filosofii. Va rezulta „o carte din 
care am dorit ca înseși femeile să înțeleagă ceva“ 
(AT, I, p. 560). 


d. Circumstantele aparitiei 


În 1636 Descartes se mută la Leyda, centrul 
olandez al tipäriturilor din acele vremuri, pentru 
a gäsi un editor pentru volumul sáu. Dupä cum ii 
märturisea lui Mersenne, in martie 1636, alesese 
acest loc si pentru faptul cä Elzevier (cea mai mare 
casă editorială a timpului, care, profitând de legile 
olandeze liberale, reușise publicarea operei lui 
Galilei Dialog privind cele două sisteme principale 
ale lumii) se arătase interesată în publicarea 
scrierilor sale. Din cauza unor dificultăți care apar 

(a cäror naturä nu o cunoastem), Descartes va opta 
până la urmă pentru tipografia învecinată a lui 
Jan Maire, care va deveni celebru în calitate de 
prim editor al Discursului, desi se pare cä prima 
editie a fost un esec comercial. Contractul cu acesta 
este semnat pe 2 decembrie 1636 pentru un tira) 
de 3000 de exemplare. 

in 1637, intr-o scrisoare adresatä unui corespon- 
dent necunoscut, Descartes märturiseste cä a refuzat 
sá publice Le Monde in intregime, dar cá Discursul si 
cele trei Eseuri sunt menite ,a pregati calea si a testa 
apele“ (27 aprilie 1637; AT, I, 370). Din aceasta 
strategie a sa fac parte și unele „manevre“ care însoțesc 
apariția cărții, cum ar fi trimiterea unor exemplare 
cu dedicație cardinalului de Bagni, pe care Descartes 
îl cunoscuse în calitatea sa de nunțiu papal la Paris 
la sfârșitul anilor '20, și cardinalului Barberini, 
nepotul papei Urban al VIII-lea. 

Tot în același an, o librărie din Roma scria 
editorului olandez că acceptă să pună în vânzare 
douăsprezece exemplare ale cărții, cu condiția ca 
în aceasta să nu se spună nimic despre mișcarea 
Pământului!. 


e. Perceptia vremii /reactii 


Descartes a pierdut cu siguranță o bună 
perioadă de timp în anii 1637-1639 cu neînte- 
legerile si cu obiecțiile născute în urma tipăririi 
Discursului. între o cincime si un sfert din întreaga 
sa corespondență datează din această perioadă. 

Meteorii a fost privit ca fiind de departe cel 
mai neinteresant dintre tratate, dar întrucât fusese 


! Informatiile sunt preluate din St. Gaukroger, 
Descartes: An Intellectual Biography. 

scris intr-un limbaj mult mai putin tehnic decat 
celelalte eseuri, a atras o bună parte din critică asupra 
sa!. Într-o scrisoare din octombrie 1637 trimisă lui 
Noël, Descartes se arată foarte încrezător în lucrarea 
sa, sugerând chiar că ar putea fi adoptată ca text 
oficial în colegii (AT, J, 455). Chiar dacă nu s-a 
întâmplat așa, textul cartezian a cunoscut un oarecare 
succes în epocă, fiind chiar plagiat de un anume 
Georges Fournier (Théorie et pratique de navigation, 
1643). Cele mai importante obiecţii (Ciermans și 
Morin, ambii în 1638) au vizat prezentarea pe care 
Descartes o făcea naturii luminii și formării culorilor. 

Dioptrica a fost apreciată în mod deosebit, 
iar contribuția importantă a lui Descartes nu a 
fost pusă, în general, în discuție. Totuși și aceasta 
a atras unele critici destul de pertinente din partea 
lui Fermat (care își dezvoltase propria optică 
geometrică), în ceea ce privește unele aspecte 
legate de reflecţie si de refracție. Obiectiile lui 
Morin au vizat mai mult latura metafizică a unor 
concepte, cum ar fi cel de „tendință de mișcare“. 

Geometria, cea mai importantă și mai 
originală contribuție carteziană dintre eseuri, a 
dat nastere si ea unor critici. Reacţiile acide din 
partea lui Descartes nu au întârziat: in esenţă, el 
si-a acuzat preopinentii cá nu inteleg mare lucru 
din cele prezentate de el aici. Referindu-se la 
matematicienii francezi care criticaserá Geometria, 
el îi va prezenta ca fiind „două sau trei muște“. 
Roberval, în general un bun matematician și un 
inovator în geometria infinitezimalilor, este descris 
ca fiind „ceva mai puțin decât un animal rational“; 
Pierre Petit la rândul său este asemuit cu „un biet 
câine care latră după mine pe stradă“, iar scrisorile 


! St. Gaukroger, op. cit, p. 324. 

unui alt matematician, Beaugrand, sunt numai bune 
pentru a fi folosite ca hartie pentru toaletä!. Acesta 
din urmá crezuse cá a descoperit in Geometrie unele 
preluári din lucrärile lui Viète si Harriot si publicase 
chiar două pamflete anonime pe acest subiect. 
Acuzele sale se vor dovedi însă neîntemeiate. 
Datorită dificultății subiectului și a modalității de 
expunere, Descartes va autoriza ca, după numai un 
an, Să fie scrisă o introducere la eseul său (Calcul 
de Mons. des Cartes), în care materialul să fie expus 
într-o manieră mai simplă (AT, X, p. 659-680, autorul 
acestei variante este necunoscut). 

În ceea ce privește propriu-zis Discursul, 
obiecțiile (destul de puține la număr) s-au concentrat 
asupra fiziologiei carteziene și asupra argumentelor 
în favoarea existenței lui Dumnezeu. Dintre cei care 
au criticat primul aspect amintit sunt de mentionat 
Libertus Fromondus (pseudonimul lui Vincent Lenis, 
un apărător arhiconservator al scolasticismului) și 
Plempius, care se concentrează în obiecțiile sale 
aproape în exclusivitate asupra circulației sângelui și 
asupra mișcărilor inimii care o produc. În 1638, va 
răspunde și unor întrebări formulate de un profesor 
de la La Flèche, părintele Vatier, recunoscând 
insuficienta modului în care a tratat despre existenta 
lui Dumnezeu, desi aceasta era, potrivit spuselor sale, 
cea mai importantă parte a cărții. 


f. Posteritatea operei 

Poate párea superfluu sá se scrie despre 
posteritatea unei opere care nu doar și-a cucerit 
locul printre cele mai de seamá momente ale 


! Ibidem. 

istoriei filosofiei si a marcat inceputul a ceea ce 
s-a numit reflectia modernă în domeniu, dar care 
a devenit, fără îndoială, un reper în istoria 
spirituală a umanității, în general. Chiar și fără 
sprijinul unor date concrete se poate spune că 
Discursul a devenit în timpurile noastre un 
„best-seller“, nu doar poate cea mai vândută operă 
filosofică din toate timpurile, ci și, pentru multi, 
calea de acces spre filosofie. 

Unele remarci totuși se impun. Este interesant 
că, deși percepută astăzi ca una din primele opere 
importante în limba franceză (în orice caz în 
filosofie, unde doar o lucrare remarcabilă o pre- 
cede, Dialectica lui Petrus Ramus), Discursul a fost 
receptat mai bine de două secole prin intermediul 
variantei sale ulterioare în limba latină (este cazul 
lui Hegel, de exemplu). Este emblematic în acest 
sens faptul că Discursul este apărat de Clauberg 
în latină: Defensio cartesiana ... pars exoterica in 
qua Renati Cartesii Dissertatio de Methodo 
vindicatur (Duisburg, 1652). 

Dintre curiozitätile receptării sale să notăm 
faptul că Malebranche, cel mai de seamă dintre 
discipolii cartezieni, nu citează nici măcar o singură 
dată, în întreaga sa operă, Discursul, pentru ca, 
peste aproape trei sferturi de secol, între textele 
pe care Enciclopedia le consacra filosofiei și istoriei 
acesteia, nici o altă operă să nu ocupe mai mult 
spațiu si să nu fie comentată mai amănunțit. În 
plus, la nici o altă scriere filosofică nu erau făcute 
mai multe trimiteri prin citate din original. 


1 J.-L. Marion, „Ouverture, în Problématique et 
réception du «Discours de la méthode» et des «Essais»", 
H. Méchoulan (ed.), p. 20. 

În ceea ce privește actualitatea operei, 
J.-L. Marion remarca: „Discursul însoțit de Eseuri 
se instituie în contemporanul originar și perpetuu 
al oricărei gândiri care va voi să se constituie în 
filosofie. Tocmai pentru că nu oferă o cale regală 
nici pentru a accede la metafizica lui Descartes, 
nici pentru a ne iniția în metoda sa, nici pentru a-i 
parcurge științele, tocmai pentru că se disimulează 
într-o tranziție desăvârșit problematică, Discursul 
se erijează în dificultate mereu de reluat, în pericol 
mereu de înfruntat - în mărturie niciodată de 


înfrânt a efortului gândirii“!. 


2.3. Meditaţii metafizice 
a. Caseta tehnică 


Lucrarea apare pe 28 august 1641 la editura 
Michel Soly din Paris, titlul initial fiind: 
Meditationes de prima philosophia, ubi de Dei 
existentia et animae immortalitate; his adjunctae 
sunt variae objectiones doctorum virorum in istas 
de Deo et anima demonstrationes cum rensponsi- 
onibus auctoris. Meditatiile sunt publicate 
împreună cu Obiectiile lui Caterus, Mersenne, 
Hobbes, Arnauld, Gassendi, ale unor filosofi si 
teologi urmate de Răspunsurile autorului la 
fiecare în parte. Peste un an, în aprilie 1642, 
apare o nouă editie, cu titlul modificat: la sugestia 
lui Mersenne, care remarcase că în lucrare nu se 
spunea nimic despre nemurirea sufletului, 
Descartes înlocuiește immortalitis cu a corpore 
distinctio (Meditationes de prima philosophia, 


Ibidem, p. 21. 

in quibus Dei existentia et animae humanae a 
cor pore distinctio demonstratur). Aceastä a doua 
editie apare in Olanda, la cunoscuta tipografie 
L. Elzevier. Sunt aduse modificäri si in continut: 
sunt adäugate lungile obiectii (a saptea serie) ale 
lui P. Bourdin (care se doreau chiar a fi o 
Disertatie despre filosofia primă), însotite si ele 
de räspunsurile lui Descartes; este reintrodus un 
pasaj despre euharistie, care in prima editie 
fusese suprimat. 

Lucrarea va fi tradusä in francezä de ducele 
de Luynes (Meditatiile), care in 1641 nu avea decát 
douăzeci de ani, si de Clerselier (Obiectiile si 
Răspunsurile). În această traducere, datată 1647, 
apar în plus noi obiecții ale lui Gassendi, 
nemulțumit de cum fusese „tratat“ anterior, 
rezumate de prietenii lui Descartes - fiind foarte 
lungi și plictisitoare, acesta nu avusese răbdare să 
le citească în întregime. Noile obiecții au completat 
cea de-a cincea serie inițială, primind și ele un 
scurt răspuns. Traducerea a fost revăzută și 
corectată chiar de Descartes și a primit titlul Les 
Méditations métaphysiques de René Descartes 
touchant la première philosophie. O a doua editie 
in francezä este datatä 1661. Alte traduceri in 
francezä ale originalului latin: R. Fede (1673), 
V. Cousin (1824-1826), Ad. Garnier (1835), 
Aime-Martin (1838). 

Editia de referintä: Adam & Tannery, unde 
Meditatiile in latiná sunt cuprinse in volumul VII, 
iar traducerea din 1647 in volumul IX. Editiile de 
referință în limba engleză sunt Haldane-Ross si 
Cottingham-Stoothoff-Murdoch (CSM). 

În limba română, prima tălmăcire - din latină 
- îi aparține lui C. Noica (Bucuresti, 1937), cu 
Obiectiile și Răspunsurile traduse parțial (reeditare: 

Editura Humanitas, 1992, in volumul Doud tratate 
filosofice). O traducere recentă - din franceză - îi 
apartine lui I. Papuc (Editura Crater, Bucuresti, 
1993, a doua ediţie in 1997), necuprinzând 
Obiectiile si Räspunsurile. 


b. Conspect 


1. Metodä si meditatie: justificarea demersului 


După cum o arată si titlul in limba latină, 
Meditatiile se opresc asupra a douä teme centrale 
atât pentru filosofie, cât si pentru teologie: 
existența lui Dumnezeu și sufletul omului (sau 
distincția dintre trup și suflet). Adresându-se 
ratiunii și nu credinței (bazată pentru Descartes 
pe adevăruri revelate), filosofia poate să reușească 
acolo unde teologia dă greș, completând astfel 
demersul acesteia: 


Am considerat întotdeauna că aceste două proble- 
me, cu privire la Dumnezeu și cu privire la suflet, 
sunt cele mai importante dintre cele care trebuie 
demonstrate mai degrabă cu argumentele filosofiei, 
decât cu ale teologiei: căci, cu toate că nouă, celor 
care suntem credincioși, ne este îndeajuns să 
credem prin religie că există un Dumnezeu și că 
sufletul omenesc nu moare de loc o dată cu corpul; 
cu Siguranță că nu pare posibil [însă] să poti 
vreodată să-i faci pe necredincioși să creadă în 
adevărurile vreunei religii .. dacă mai întâii nu le 
sunt dovedite aceste două lucruri prin intermediul 
rațiunii naturale (AT, IX, 4/p. 3). 


' Vom folosi traducerea lui I. Papuc, urmând să 
semnalăm eventualele modificări. 


77 


Ceea ce permite atingerea acestui tel nu este 
altceva decât aplicarea metodei, folositä pânä 
atunci de Descartes pentru rezolvarea dificultätilor 
din stiinte. Se pune astfel in evident? universa- 
litatea acestui instrument al cunoasterii; in plus, 
se vädeste si intaietatea metodei - cu ajutorul ei 
se poate reusi in cele mai de seamä probleme ale 
spiritului, acolo unde nici o altă cale nu pare a 
penetra zidul necredintei. 

Metoda avutä in vedere este cea amintitä si in 
Regulisauin Discurs - metoda analizei (sau, simplu, 
analiza) utilizată de geometrii antici (Pappus, 
Diophantus etc.). În fapt, remarcă Descartes, există 
două metode posibile de demonstrație: analiza sau 
rezoluția și complementara ei, sinteza sau 
compoziția. Prima este de preferat din rațiuni 
pedagogice: 

Analiza indică acea cale adevărată prin care un lucru 

a fost găsit în mod metodic și ne arată cum efectele 

depind de cauze: astfel încât, dacă cititorul vrea să o 

urmeze și să fie atent la tot ceea ce ea conține, el nu 

va înțelege mai puțin lucrul astfel demonstrat și nu 
și-l va face mai putin al său decât în cazul în care el 
însuși l-ar fi inventat (...). 

Sinteza, din contră, pe o cu totul altă cale, examinând 

cauzele prin efectele lor (cu toate că adesea dovada pe 

care ea o conține urmărește tot efectele prin cauze), 
demonstrează, ce-i drept, clar ceea ce este conținut în 
concluziile sale și se servește de o lungă suită de 
definiții, postulate, axiome și probleme, astfel încât 
dacă se contestă unele consecințe, ea arată cum sunt 
ele conținute în antecedente, și îl silește astfel pe cititor 
să accepte dovada, oricât ar fi acesta de indarjit și de 
încăpățânat, dar ea nu oferă, precum o face cealaltă, 
satisfactie deplină spiritelor care năzuie a învăţa, căci 
ea nu arată metoda prin care a fost găsit un lucru 
(A doua serie de răspunsuri, AT, IX, 121-122, trad.ns.). 

Prin aplicarea metodei analizei, adevärului 
primelor principii ale metafizicii îi este adăugată 
dezvăluirea drumului parcurs până la stabilirea 
lor. Astfel, ele vor apărea ca evidente și celor mai 
aprigi adversari ai cunoașterii certe - scepticii. 
Totodată, se va vedea și de ce până acum a fost 
posibil să ne înșelăm: pornind de la principii 
moștenite, neanalizate critic, cunoașterea se 
amestecă cu necunoasterea. 


De-o vreme, am prins a-mi da seama că, încă din 
primii mei ani de viată, am luat drept adevărate un 
mare număr de opinii false, și că ceea ce am 
întemeiat, de atunci încoace, bazându-mă pe prin- 
cipii atât de prost asigurate, nu poate fi decât extrem 
de îndoielnic și nesigur; astfel că, o dată in viata 
mea, va trebui să mă angajez cu toată seriozitatea 
să mă descotorosesc de toate opiniile pe care le-am 
acceptat până atunci … si, dacă vreau să stabilesc 
ceva ferm si constant în științe, să încep totul din 
nou, de la fundamente (A7, IX, 13/p. 19). 


Acest proces de insinuare a falsului printre 
judecätile pe care le considerăm adevărate începe 
de la vârsta cea mai fragdă și nimeni nu i se poate 
sustrage. Tocmai de aceea Descartes apelează aici 
la meditații. ele se desfășoară în timp, necesită 
timp, pentru că opiniile cu care spiritul se 
confruntă sunt de fapt credințe vechi, pe care anii 
și experiența zilnică le-au întărit, făcându-le 
aproape de neclintit. 

Pentru ca această încercare să reușească 
trebuie părăsit spațiul opiniei comune, necritică 
și înșelătoare. Adevărul, pentru Descartes, nu este 
în primă instanță „public“ - el presupune efort 
interior, sustinut și metodic. Abia apoi evidența la 
care am ajuns este propusă celorlalți, este 
recuperată în intersubiectivitate. Chiar momentul 

ales pentru a rămâne singur cu tine însuți nu poate 

fi unul oarecare: 
Asadar, acum cand spiritul meu s-a eliberat de orice 
griji, si când am izbutit să-mi asigur un trai fără 
probleme intr-o solitudine netulburatä de nimeni, 
imi voi da ostenealä in mod serios si cu deplinä 
libertate sä distrug indeobste toate opiniile mele 
vechi (AT, IX, 13/ p. 19). 


2. Îndoiala metodică 


Dar este practic imposibil să fie cercetată în 
acest mod fiecare opinie în parte - „ar fi o muncă 
infinită“, remarcáDescartes. Rămâne atunci soluția 
de a evidentia principiile care au întemeiat până 
acum întreaga cunoaștere, în fapt, pentru 
Descartes, sursele acesteia. 

Întâi de toate un principiu metodologic: nimic 
din ceea ce s-a dovedit fie și numai o dată fals, 
care a produs iluzia cunoașterii, nu mai trebuie 
păstrat. Din acest punct de vedere pentru Descartes 
nu vor exista „jumătăți de măsură“: nu trebuie să 
ne încredem mai mult în cele care „nu sunt sigure 
în mod deplin și neîndoielnice“, decât în cele care 
„ne apar în chip manifest ca fiind false “. La acest 
nivel al fundării cunoașterii nu este loc pentru 
probabil și plauzibil. Primele care sunt sacrificate 
sunt cunoștințele ce își au sursa în simțuri: 

Totceea ce am acceptat pânäîn prezent ca fiind deplin 

adevărat și cert, am aflat de la simțuri, sau prin 

intermediul simțurilor; însă mi-a fost dat să constat 
adeseori că aceste simturi sunt înșelătoare, și este 
mult mai prudent să nu te încrezi niciodată cu totul 

în aceia care te-au înșelat o dată (AT, IX, 14/ p. 20). 


Eliminarea opiniilor care nu pot sluji în acest 
demers al reconstrucției pe baze solide a cunoașterii 


80 


se va face în trepte; primele care sunt îndepărtate 
sunt cele referitoare la lucrurile „mai putin sensibile 
(peu sensibles) și situate la o distantă foarte mare“. 
Dar experienţele sensibile imediate nu scapă oare 
acestei incercári?!. 

De exemplu, arată Descartes, faptul că „sunt 
aici, așezat lângă sobă, îmbrăcat în halat, având in 
mână această coală de hârtie, și atâtea altele de 
aceeași natură. Și cum aș putea să neg că aceste 
mâini și corpul acesta sunt ale mele?" (A7; IX, 14/ 
p. 20). Pentru a elimina și aceste certitudini 
imediate, care par a fi percepute cu perfectă 
claritate, nu trebuie decât să ne aducem aminte 
de cele trăite în timpul viselor - chiar dacă 
lucrurile visate par a nu avea aceeași claritate cu 
experiențele actuale, ele au fost totuși trăite si 
considerate „reale“ în acele momente: 


Și zăbovind asupra acestei idei, îmi pare atât de evi- 
dent că nu există deloc indicii concludente, nici semne 
îndeajuns de sigure cu ajutorul cărora s-ar putea 
deosebi în mod clar veghea de somn, încât sunt cu 
totul uimit; iar uimirea mea este atât de mare încât 
este capabilă ca aproape să mă convingă că dorm 

(AT, IX, 15/ p. 20). 

Îndoiala in privința deosebirii între vis si 
realitate nu este ceea ce s-ar putea numi o îndoială 
„reală“. Este vorba de o îndoială ce-și găsește locul în 
economia demonstraţiei filosofice, fiind bazată mai 
degrabă pe posibilitatea teoretică decât pe existența 
efectivă a unor motive puternice. Descartes, la sfârșitul 
Meditatiei a șasea, va numi această îndoială 
hiperbolică, deci una care a exagerat semnificația 
reală a lucrurilor, privind-o apoi chiar ca „ridicolă“. 


! Unii exegeti au apreciat acest moment ca o trecere 
de la judecätile de perceptie la cele de existență. 

Dar este, trebuie spus, o indoialá necesarä intrucát, 
sä nu uitäm, scopul lui Descartes era asigurarea noii 
metafizici impotriva oricärei posibile contestäri 
sceptice. În plus, deosebirea dintre vis si realitate 
poate de-abia la sfârșitul meditatiilor să-și găsească 
explicația „teoretică“, să fie înțeleasă si nu doar 
acceptată ca atare!. 

Deși gândurile nu pot fi deosebite - în acest 
moment - de niște simple fantasme, totuși, ele 
fiind asemenea unor tablouri sau picturi, oare ceea 
ce se combină în ele, „materialul“ folosit, nu este 
„un lucru real și adevărat“? Tot așa cum pictorul 
nu poate „inventa“ totul, apelând, chiar și atunci 
când pictează sirene și satiri, la unele elemente 
corporale „fixe“ (ochi, mâini, cap etc.) sau, și mai 
general, la culori, ele însele - nu și combinațiile 
lor mai mult sau mai putin aleatorii - fiind, prin 
urmare, autentice. 

Printre aceste naturi simple putem enumera 
natura corporală în genere, întinderea ei, forma 
corpurilor, cantitatea, mărimea și numărul lor, 
locul și timpul în care există. S-ar permite astfel și 
o diferențiere între științe: cele care vizează di- 
rect corpurile compuse (fizica, astronomia, 
medicina etc.) sunt „îndoielnice și nesigure“ 
întrucât obiectele lor pot să nu existe; aritmetica, 
geometria și „alte științe de acest fel“, netratând 
decât despre naturile simple, sunt perfect asigurate. 
Fie că visăm, fie că suntem treji, întotdeauna doi 
si cu trei fac cinci, iar un pătrat are patru laturi. 


! Nu trebuie uitat nici faptul că scopul este aici 
eminamente teoretic, desprins de nevoia cotidiană de a 
considera opiniile foarte probabile ca adevărate sau, altfel 
spus, „acum nu se mai pune problema de a actiona, ci numai 
de a medita si de a cunoaște“ (AT, IX, 17/ p. 23). 

Ne putem indoi totusi si de aceste adeväruri? 
Printre ideile pe care le avem, remarcä Descartes, 
existä si aceea a unui Dumnezeu atotputernic, a unui 
Dumnezeu care poate crea lucrurile asa cum doreste 
si care, dacä ar fi vrut, ar fi putut sä ne însele cu 
usurintä in toate opiniile noastre, chiar si in cele pe 
care le socotim foarte sigure. Dar existá oameni care 
nu acceptá cá Dumnezeu ar fi putut crea oricum 
adevärurile matematice, cä tocmai acestea - asa cum 
sunt ele - îi oglindesc perfectiunea'. Răspunsul lui 
Descartes are aparenta unui sofism: „cu cát va fi mai 
slab autorul pe care ei mi-l atribuie, cu atât va fi mai 
probabil faptul că eu sunt atât de imperfect încât má 
înșel întotdeauna“ (AT, IX, 17/ p. 23)’. 

Dar indoiala hiperbolicä, veritabil principiu 
de investigatie teoreticä, naste posibilitatea de a 
construi o ipotezá noua: 


Voi presupune ... cá nu existi deloc un Dumnezeu 
adevárat, care ar fi izvorul absolut al adevárului, ci 
doar un anumit geniu rău, pe cát de puternic pe atât 
de viclean si inselator, care și-a întrebuințat, ca să mă 
înșele, toată iscusinta pe care o are (AT, IX, 17/ p. 23). 


' Pentru Descartes, Dumnezeu este creatorul 
adevărurilor eterne, în felul în care un artist își creează în 
voie operele; ele ar fi putut fi fireste altele. Pentru o discuţie 
amănunțită a problemei vezi E. Boutroux, Des Vérités 
éternelles chez Descartes. 

? Avem aici o formă a principiului cauzalitatii, asa 
cum va fi aplicat in prima probă a existenței lui Dumnezeu: in 
efect (omul aici) nu poate exista mai mult decât existä in 
cauză (Dumnezeu). Convers, cu cát mai putin perfectă este 
cauza, cu atât mai putin perfect este efectul. Dar, și în aceasta 
constă sofismul, în cazul de fată este vorba de două 
imperfectiuni diferite: Dumnezeu este imperfect relativ la 
crearea adevărurilor cele mai simple, omul relativ la sesizarea 
acestora. Principiul invocat nu este aplicat deci la același nivel. 

Se atinge astfel forma extremă a atitudinii 
cognitive înfățișate la începutul Meditatiilor. 

voi da dovadă de mai multă prudență dacă... voi 

întrebuința toată meticulozitatea mea pentru a mă 


înșela eu însumi, simulând că toate ideile mele sunt 
false si imaginare (AT, IX, 17/ p. 23). 


3. Evidenţa primă a cogito-ului 


Se pune acum problema dacă există acel punct 
fix și sigur, acel punct arhimedic care să permită 
refacerea pe baze sigure a edificiului cunoașterii. 
Chiar dacă m-am convins că nu există nimic pe 
lume, remarcă Descartes, de aici nu rezultă că eu 
însumi nu exist; chiar dacă există un spirit înșelător 
în toate, rămâne că eu, cel care sunt înșelat, tocmai 
prin faptul că sunt înșelat, exist: 

Astfel că, după ce m-am gândit bine la aceasta, și 

după ce am examinat cu mare atentie toate lucrurile, 

trebuie, în sfârșit, să trag concluzia, și să consider 
drept un lucru sigur că această propozitie: Eu sunt, 
eu exist este adevărată în mod necesar, de fiecare 
dată când eu o pronunt, sau când o concep în mintea 

mea (AT, IX, 18/ p. 26) 

Rămâne de stabilit acum ce sunt eu - se 
impune astfel trecerea de la o judecată de existentă, 
adevărată în mod direct și intuitiv, la o judecată 
de atribuire sau predicativă, la o veritabilă judecată 
de cunoaștere. Problema - pentru Descartes - nu 
poate fi rezolvată în manieră scolastică, prin 
indicarea genului proxim și a diferenței specifice: 
a spune că sunt om, iar omul un animal rational, 
ar duce la „pulverizarea“ într-o multitudine de alte 
întrebări „mai dificile și mai stânjenitoare“ a 
întrebării care, până la urmă, trebuie să primească, 

asemănător primului pas pe care l-am făcut, tot 
un rdspuns bazat pe evidenta intuitiei imediate. 

Nici unul dintre atributele naturii corporale 
nu este legat in mod necesar de existenta mea - 
rămâne atunci să fie studiate atributele sufletului. 
Dintre acestea, remarcă Descartes, cele care sunt 
legate de natura corporală (faptul că merg și mă 
hrănesc, faptul că simt etc.) nu pot da seama de 
esența mea. Singurul atribut fără de care nu pot 
concepe existenta mea este gândirea. Într-o formă 
modificată este reluat aici demersul cognitiv care 
ducea în Discurs la stabilirea celebrei inferente 
intuitive, imediate: Cogito, ergo sum. Motivul care 
La determinat pe Descartes să modifice expunerea 
din Discurs pare să fi fost acuzaţia care i s-a adus 
că se folosește aici de un silogism mascat". 


! Ce-i drept, formularea Cogito, ergo sum apare în 
Răspunsurile lui Descartes la cea dea doua serie de obiecţii. 
lată ce răspunde Descartes celor care au considerat că este 
vorba aici de un silogism: „Atunci când cineva spune 
Gândesc, deci sunt, sau exist el nu deduce existenţa din 
gândirea sa cu ajutorul vreunui silogism, ci așa cum un 
lucru este cunoscut prin sine însuși; el vede acest lucru 
printr-o simplă inspecție a spiritului. Dacă Lar fi dedus 
printr-un silogism, ar fi trebuit să cunoască anterior această 
majoră: Tot ceea ce gândește, este sau există. Dimpotrivă, 
el ajunge la aceasta prin faptul că simte în el însuși că nu 
se poate întâmpla să pândească, dacă nu există. Căci este o 
proprietate a spiritului nostru «le a forma propoziții generale 
pornind de la cunoașterea celor particulare" (AT, IX, p. 
110-111; trad.ns.). Pentru Jean Wahl discuţia are putinä 
importantä de vreme ce ,dacá se doreste, se poate Dune 
Cogito, ergo sum sub forma unui rationament; dar atunci 
trebuie spus cá este un rationament pe care il sesizám in 
prezent si care nu implicä deloc memoria. Cogitoul este 
afirmatia unei certitudini instantanee, o judecatä, un 

„Gândirea“ învăluie ceea ce s-ar putea numi 
o întreagă retea conceptuală; „a gândi“ înseamnă, 
de fapt, desfășurarea anumitor competențe ce ce tin 
formal de subiectivitate: 


Dar ce sunt eu, așadar? Un lucru care gândește (...) 
Adică ceva care se îndoiește, care întelege, care afirmă, 
care neagă, care vrea, care nu vrea, care își 
imaginează, si care simte (AT, IX, 22/ p. 29). 


Sau, mai precis, sunt acela 


care se îndoiește de aproape totul, care totuși înțelege 
și concepe anumite lucruri, care garantează și afirmă 
că ele sunt singurele existente adevărate, care le neagă 
pe toate celelalte, care vrea și dorește să cunoască 
mai mult, care nu vrea să fie înșelat, care imaginează 
destule lucruri, câteodată chiar în ciuda sa, și care 
simte destule, ca prin intermediul organelor corpului 
(AT, 1X, 22/ p. 29). 


De remarcat că toate aceste activități (atribute) 
ale gândirii nu reprezintă altceva decât pașii parcurși 
pentru a ajunge la evidența deplină a cogito-ului. 
Dacă în Discurs nu se întreba ce este acel lucru care 


raționament concentrat într-o clipă“ (Du rôle de l'instant 
dans la philosophie de Descartes, p. 5). A. Cresson este și 
mai transant: „«Gândesc». lată un adevăr pe care nu îl învăţ 
nici de la simțuri, nici prin raționament. il cunosc gratie 
unui act imediat al conștiinței, prin aceea doar că mă percep 
gândind. Or, o simplă inspectie a spiritului este suficientă 
pentru a-l pune în evidentă. Fiecare dintre noi îl cunoaste 
printr-o intuiție internă imediată, intuiție care este cea 
mai simplă și mai directă dintre experienţe. Și trebuie să 
spun «Gândesc, deci exist» mai degrabă decât «Merg, deci 
exist» sau «Mănânc, deci exist». Am putea, de fapt, să gândim 
că mergem fără să mergem sau să gândim, că mâncăm fără 
să mâncăm, dar nu putem să gândim că gândim fără să 
pândim. Caz unic și privilegiat prin urmare“ (Descartes: sa 
vie, son ceuvre, p. 32-33). 

gândește, multumindu-se să îl deosebească de natura 
corporală, procedând într-un anumit sens 
„operational“ (testând metoda ce avusese succes în 
științe si la problemele metafizicii), Descartes 
conturează acum, prin intermediul meditatiilor, un 
cogito mult mai „bogat“, ancorat într-un orizont 
metafizic independent. 

Dar de ce exista anterior acea impresie, 
paradoxală in lumina pasilor făcuţi, că lucrurile 
corporale sunt mai ușor de cunoscut? Pentru a 
explica această iluzie, Descartes va propune 
experimentul cu bucata de ceară: 


Să luăm, ca exemplu, această bucată de ceară, care 
tocmai a fost scoasă din stup: nu și-a pierdut încă 
dulceata mierii pe care o conţinea, încă mai păstrează 
ceva din mirosul florilor din care a fost culeasă, 
precum și culoarea, forma, mărimea și înfățișările ei; 
este dură, este rece, poate fi pipăită și dacă o veti 
lovi, va scoate un anumit sunet (...) 

Dar iată că, în timp ce vorbesc, este apropiată de foc: 
ceea ce îi mai rămăsese din aromă se împrăștie, 
mirosul dispare, culoarea i se schimbă, forma i se 
pierde, volumul îi sporește, devine lichidă, se 
încălzește, de abia poate fi atinsă, și, deși este lovită, 
nu mai scoate nici un sunet. După această schimbare, 
mai rămâne, oare, aceeași ceară? Trebuie recunoscut 
că rămâne, și nimeni nu poate nega aceasta, Așadar, 
ce cunoaștem, de fapt, cu atâta claritate, la această 
bucată de ceară? Cu siguranță că nu poate fi nimic 
din tot ceea ce am remarcat la ea prin intermediul 
simțurilor, pentru că toate lucrurile care sunt în 
dependentă de gust, sau de miros, sau de văz, sau de 
pipăit, ori de auz - sunt schimbate, și totuși ceara 
rămâne aceeași ceară (AT, IX, 23-24/ p. 30). 


Și, dacă sunt îndepărtate toate aceste aspecte 
care nu aparțin cu adevărat bucății de ceară (care 
nu pot să îi aparțină), „cu siguranță că nu rămâne 

decát ceva intins, ceva flexibil si muabil". A spune 
că bucata de ceară este întinsă, flexibilă si muabilă 
nu este însă echivalent cu a cunoaște cu ajutorul 
imaginatiei, i.e. cu ajutorul facultății de a ne 
reprezenta lucrurile, infinitatea de stări și forme 
prin care aceasta poate să treacă. Imaginaţia nu 
ar putea reproduce decât un număr finit de astfel 
de situații, doar prin intermediul intelectului se 
poate înțelege ce este această bucată de ceară. S-a 
ajuns, prin urmare, la adevărata cunoaștere doar 
printr-o „inspecție a spiritului, care poate fi 
imperfectă și confuză, cum a și fost ceva mai 
înainte, sau mai degrabă clară și distinctă, cum 
este ea în prezent“ (AT, IX, 25/p. 31). Așadar, iată 
că și cunoașterea lucrurilor corporale trimite înapoi 
la cunoașterea spiritului. 


4. Analiza ideilor 


Toate cele spuse anterior sugerează existența 
următorului criteriu al cunoașterii adevărate: „toate 
lucrurile, pe care le concepem extrem de clar și 
deosebit de distinct, sunt toate adevărate“ (AT IX, 
27/ p. 35). Dar întrucât în cursul cercetării s-a 
admis ca ipoteză teoretic posibilă existența unui 
Dumnezeu care ne poate înșela până și în lucrurile 
cele mai simple din aritmetică și geometrie, 
demersul trebuie continuat cu investigarea acestei 
posibilități, altminteri nu se va putea face nici un 
pas în plus în deplină siguranță. 

Deci, printre ideile pe care le avem, fără a 
sti încă dacă le corespunde ceva în afara gândirii, 
o găsim si pe aceea de Dumnezeu. Dar sunt, toate 
aceste idei, la fel? 

În primul rând, unora dintre gânduri nu li se 
potriveşte numele de „idei“; este vorba de actele 

de vointä, de sentimente sau predispozitii afective 
(affectus) si de judecäti. Acestea nu sunt ,simple“ - 
ele presupun o relatie intre mai multe idei: fie intre 
o persoană si un lucru dorit, de exemplu, fie între 
două idei oarecare din care se formează o judecată. 

Ideile propriu-zise sunt de trei feluri: ideile 
lucrurilor sensibile, plăsmuirile mintii (fictiuni și 
invenţii) și ideile înnăscute. Ideile astfel înțelese 
nu sunt nici adevărate și nici false, ele sunt pur și 
simplu. Adevărul și falsitatea nu aparțin decât 
judecăților, iar greșeala cea mai frecventă este de 
a considera unele idei pe care le avem ca fiind 
conforme cu lucrurile din afara noastră!. Ideile 
lucrurilor sensibile nu garantează existenta, ca 
atare, a acelor lucruri în afara minţii: 


doar în baza unei porniri oarbe și temerare am crezut 
că există lucruri în afara mea, și distincte de ființa 
mea, care, prin intermediul organelor de simt, sau 
prin oricare alt mijloc ce s-ar putea să existe, isi trimit 
în mine ideile sau imaginile lor, și își imprimă acolo 
asemănarea lor (AT, IX, 31/ p. 38:39). 


! Este vorba aici de falsitatea adevărată si formală, cea 
care nu poate fi întâlnită decât în cazul judecăților. Există, ce-i 
drept, si o falsitate materială „atunci când ele [ideile] reprezintă 
ceea ce este nimic ca și cum ar fi ceva“ lumina, culorile, 
sunetele, mirosurile, gusturile, căldura, frigul și celelalte calități 
care tin de pipăit (în enumerarea carteziană). Acestea sunt 
înșelătoare, nu putem cunoaște lucrurile pornind de la ele, 
prin urmare sunt material false (vezi AT, IX, 35/ p. 41-42). 

? Am preluat aici sugestia lui C. Noica si am tradus 
impulsion prin „pornire“ și nu prin „excitație“ ca I. Papuc. 
La Descartes întâlnim ceea ce se numește teoria 
ideilor-tablouri: ideile sunt un fel de imagini ale lucrurilor, 
ele pot sau nu să aibă corespondent în realitate, nefiind 
obtinute de noi prin abstractizare, i.e. printr-o operaţie a 
intelectului (vezi J. Maritain, op. cit., p. 156-164). 

Din punct de vedere al materiei lor, ideile 
sunt identice: ele sunt toate „moduri de a gândi“, 
altfel spus modificäri ale substantei cugetätoare. 
Ele reflectä, in schimb, continuturi diferite, au, in 
limbaj cartezian, o realitate obiectivă diferită: 
unele înfățișează substanțe, altele moduri sau 
accidente. În fine, printre aceste idei o întâlnim și 
pe cea de Dumnezeu, un Dumnezeu 

suveran, etern, infinit, imuabil, atotcunoscător, 

atotputernic, și Creator universal al tuturor 

lucrurilor care sunt în afara lui; acea idee, zic eu, 
are cu sigurantä în sine mai multă realitate obiectivă, 
decât cele prin care îmi sunt reprezentate substanțe 

finite (AT, IX, 32/ p. 39). 

Rămâne, ne asigură Descartes, să aplicăm la 
acestei idei, considerate în conformitate cu 
realitatea lor obiectivă, un principiu acceptat prin 
lumina naturală, prin faptul că pare evident și 
indubitabil: „trebuie să ai tot atâta realitate în cauza 
eficientă și totală cât și în efectul ei“. Sau, 
reformulat, nu putem avea în efect mai multă 
realitate decât în cauza care La determinat. Acest 
principiu se aplică nu doar în cazul a ceea ce se 
numește realitate actuală sau formală (de exemplu, 
„piatra care încă nu a existat deloc ... nu poate 
acum Să înceapă să existe, dacă ea nu este produsă 
de un lucru care posedă în sine în mod formal, 
sau eminamente, tot ceea ce intră în compoziția 
pietrei“?, AT, IX, 32/ p. 39), ci și în acela al realității 


! Realitatea obiectivă este crescătoare în seria 
accidente <substante (finite) <Dumnezeu (substanta 
infinită). Este în fond o reformulare în planul ideilor a 
vechii concepţii scolastice relativ la perfectiune. 

! Efectul este continut formal în cauză dacă aceasta 
din urmă posedă în sine aceleași lucruri ca în efect. Dacă 

obiective a ideilor: ideile nu pot contine ceva ,mai 
mare si mai perfect“ decat cauza lor. 

Se observă apoi că ideile despre oameni, 
animale sau îngeri sunt un compositum realizat 
din elemente apartinând ideilor lucrurilor 
corporale si ideii de Dumnezeu - este suficient de 
aceea, să le studiem doar pe acestea din urmă. În 
ceea ce privește lucrurile corporale am văzut deja 
că există unele elemente (culorile, sunetele etc.) 
care „reprezintă ceea ce nu este ca și cum ar fi 
ceva“: ele pot fi astfel considerate ori false, fiind 
în noi doar pentru că îi lipsește ceva naturii noastre 
și pentru că ea nu este absolut perfectă, ori 
adevărate, în care caz, dată fiind totuși imper- 
fectiunea lor, putem fi chiar noi autorii lor. 

Dintre elementele pe care le percepem clar 
și distinct în lucrurile corporale sunt unele care 
se pare că le-am putut extrage chiar din ideea pe 
care o avem despre noi înșine, cum ar fi cele 
despre substanță (fiind noi înșine substanțe 
cugetătoare), despre număr (pornind de la 
numărarea gândurilor), despre durată (fiind 
conștienți de propria noastră existență în timp). 
Celelalte calități din care sunt alcătuite ideile 
lucrurilor corporale (întindere, formă, pozitie, 
schimbarea locului) 

este adevărat că nu sunt deloc în mod formal în mine, 

pentru că eu nu sunt decât un lucru care gândește; 

dar, pentru că ele sunt doar anumite moduri ale 
substanței, .. și întrucât sunt si eu însumi o substanță, 


se pare că ele pot fi cuprinse eminamente în mine 
(AT, IX, 35/ p. 41-42). 


ea posedă lucruri de același gen dar „mai desăvârșite“ (plus 
excellentes), efectul este conținut eminamente în cauză. 

5. Dovezile existentei lui Dumnezeu. Sursa 
crorilor 


Dar, se intreabá Descartes, in ceea ce priveste 
ideea de Dumnezeu, mai putem fi noi creatorii ei? 
Se observă că această idee, asa cum a fost ea 
infátisatá anterior, contine in sine mai multá 
realitate obiectivä decat oricare alta. Atunci 

trebuie, cu necesitate, ca din tot ce am spus mai 

înainte, să trag concluzia că Dumnezeu există; căci, 
chiar dacă ideea de substanță este în mine, nu voi 
putea, numai din faptul că sunt o substanță, să am 

totuși ideea unei substanţe infinite, eu care sunt o 

ființă finită, dacă ea nu a fost pusă în mine de 

vreo substanţă care să fi fost cu adevărat infinită 

(AT. IX, 36/ p. 43). 

Descartes va oferi in prelungirea acestei prime 
probe si o a doua dovadä a existentei lui Dumnezeu, 
pe care el insusi o va privi ca pe o prelungire a 
primei!. Se pleacă de această dată în demonstraţie 
de la propria noastră existență - o existență care, 
printre alte idei, o posedă și pe cea de Dumnezeu. 
Întrebându-ne de unde ne tragem existența, primele 
răspunsuri plauzibile sunt: prin noi înșine sau de la 
părinţi. Dar dacă am fi fost propriii noștri autori, 
de bună seamă că nu ne-am fi lipsit de toate lucrurile 
care sunt conținute în ideea de Dumnezeu - 
perfectiuni pe care le recunoaștem si spre care tânjim 
(am fi posedat, de exemplu, toate cunoștințele care 
ne lipsesc). 

Să acceptăm totuși această ipoteză. Dar, 
remarcă Descartes, există un principiu, care apare 
ca evident prin lumina naturală, conform căruia 


! Vezi si prezentarea probelor in conspectul 
Discursului. 

o substantä, pentru a fi conservatä in toate momentele 
in care ea dureazä, are nevoie de aceeasi putere si de 
aceeasi actiune ca si cele care ar fi necesare pentru a 
o produce si a o crea cu totul din nou, ca si cum nu 
ar fi fost încă deloc (AT, IX, 39/ p. 46)'. 


Acum, întrucât suntem substanțe cugetätoare, 
ar trebui să fim măcar conștienți de această putere 
de a ne „crea“ în mod continuu. Dar cum nu observăm 
acest lucru, rezultă, cu necesitate, că existența noastră 
depinde de o ființă diferită de noi. 

Dacă am fi creati de părinți sau de o altă cauză 
mai putin perfectă decât Dumnezeu, continuă 
Descartes, atunci conform principiului „există cel 
puțin atâta realitate în cauză câtă ai în efectul ei“, și 
această presupusă cauză ar trebui să fie o substantă 
cugetătoare și să posede ideea de Dumnezeu, așa 
cum o posedăm si noi, cu toate perfectiunile enu- 
merate anterior. Dar atunci rationamentele 
desfășurate când am presupus că suntem propria 
cauză a existenței noastre sunt valabile și în acest 
caz. Dacă această presupusă cauză isi are originea 
și existenţa sa de la sine, urmează 


Că ea însăși trebuie să fie Dumnezeu; pentru că, având 
virtutea de a fi și de a exista prin sine, ea trebuie să 
aibă, fără îndoială, si puterea de a poseda actualmente 
toate perfectiunile ale căror idei ea le concepe, si 
anume pe toate cele pe care eu le concep ca fiind în 
Dumnezeu (AT, IX, 39/ p. 47). 


! Se observă aici - ca și în cazul primei probe a 
existenţei lui Dumnezeu - cum în demonstrația carteziană 
este nevoie de un principiu special, considerat de Descartes 
foarte clar si foarte evident“. Întâia oară fusese vorba de 
o formă a principiului cauzalitäti, acum de un principiu 
pe care am putea să îl numim al creației continue. Obiectia 
facilă care se poate face este că aceste principii, esențiale 
pentru desfășurarea argumentării carteziene, nu sunt deloc 
evidente pentru toti oamenii. 

Iar dacă ea isi datorează existenta unei alte 
cauze, vom urmări lanțul cauzal până când vom 
ajunge la Dumnezeu. Prin urmare, conchide 
Descartes, s-a reușit demonstrarea existenţei lui 
Dumnezeu „prin simplul fapt că eu exist, și că exista 
in mine ideea unei ființe perfecte in mod suveran“ 
(AT, IX, 40/ p. 48). 

Aceastä idee de Dumnezeu este o idee 
înnăscută. ea nu a fost dobândită prin intermediul 
simțurilor și nici nu este un produs sau o ficțiune a 
spiritului, pentru că nu pot să o modific după voie. 

Dar faptul că Dumnezeu există are o 
consecință importantă pentru încercarea de a 
extinde cunoașterea deținută în prezent: deoarece 
Dumnezeu posedă toate perfectiunile, în el nu 
poate exista dorința de a ne înșela. Sursa erorilor 
trebuie căutată, prin urmare, chiar în noi. 

După cum am văzut, intelectul, privit în sine, 
ca facultate a ideilor („tablouri“ ale lucrurilor), nu 
este sursa erorilor. Chiar limitat cum este, căci 
există o infinitate de lucruri despre care nu avem 
nici o idee, el nu afirmă și nu neagă, nu formează 
deci judecăţi. Dar la constituirea cunoașterii 
contribuie și o altă facultate: liberul arbitru sau 
voința. Aceasta, spre deosebire de intelect, este 
resimțită ca fiind „atât de nedefinită și de vastă, 
încât înțeleg că nu este închisă de nici un fel de 
limite“ (AT, IX, 45/ p. 53). Tocmai în această 
infinitate a voinței ne asemănăm în cea mai mare 
măsură lui Dumnezeu. În sine, prin urmare, nici 
voința nu este cauza erorilor noastre 

Atunci de unde se nasc erorile mele? Este de știut că 

doar din faptul că voința fiind cu mult mai amplă și 

mai întinsă decât intelectul, eu nu o înglobez între 
aceleași limite, ci că o extind și la lucruri pe care eu 
nu le înțeleg, care fiindu-mi în sine indiferente, ea se 

rátáceste cu extremă ușurință, si alege răul în locul 

binelui, sau falsul pentru adevăr. Ceea ce mă face să 

mă insel si să păcătuiesc (AT, IX, 46/ p. 54-55). 

in concluzie, cunoasterea prinintelect trebuie 
să preceadă determinarea voinţei; iar acele idei 
clare și distincte, singurele asupra cărora ne este 
permis să judecăm, îl au pe Dumnezeu drept autor, 
care, „fiind perfect în mod suveran, nu poate fi 
cauza nici unei erori“ (AT, D 50/ p. 58). 


6. Cunoașterea lucrurilor materiale. Argu- 
mentul ontologic 


Rămâne, în continuare, pentru a funda știința, 
să vedem cum se aplică acest criteriu al adevărului 
(de a nu accepta ca adevărate decât ideile clare și 
distincte) în cazul lucrurilor materiale. Singurul 
element din reprezentările acestor lucruri care se 
supune condiției anterioare este întinderea, la care 
pot fi adăugate modificările părților ei: mărimi, 
numere, forme, situäri, mișcări, durate ale 
mișcărilor etc. Prin urmare, toate lucrurile care 
aparțin aritmeticii si geometriei, de care anterior 
ne îndoisem hiperbolic, sunt incluse aici. 

Mai mult, dacă privim cu atenţie ideile de 
acest fel, se observă că, indiferent dacă există sau 
nu în afara noastră, ele posedă „o natură adevărată 
și imuabilă“, că nu pot fi despărțite de anumite 
proprietăți ce le sunt inerente; de exemplu, ideea 
de triunghi și proprietatea ca unghiurile sale să 


! Libertatea umanăeste maximă pentru Descartes nu 
atunci când este asociată cu indiferența, ci atunci când voința 
este asociată în opțiunea ei de perceperea unei idei clare și 
distincte, când este dirijată - în scopul cunoașterii - de 
aceasta. Este, am putea spune, libertatea de a alege adevărul. 


95 


fie egale cu 180° sau faptul cä unghiul cel mai 
mare subintinde latura cea mai mare. lar toate 
acestea sunt adevärate intrucat le concepem in 
mod clar si distinct. 

Din cele spuse anterior se poate trage o 
concluzie si cu privire la existenta lui Dumnezeu. 
Cercetând cu atentie ideea pe care o am despre 
Dumnezeu, remarcä Descartes: 

descopăr in mod manifest că existenţa lui Dumnezeu 

nu poate fi separată de esența lui nici cât de esența 

unui triunghi dreptunghic adevărul că mărimea celor 
trei unghiuri ale lui este egală cu două unghiuri 
drepte, ori cât poate fi separată ideea unui munte de 

ideea unei văi (AT, IX, 52/ p. 61). 

În nici o altă intuiţie a vreunei idei nu vom 
descoperi legătura inseparabilă dintre esența și 
existența lucrului înfățișat de acea idee. Este vorba 
de o necesitate impusă gândirii chiar de lucrul 
gândit și nu de o necesitate pe care gândirea o 
impune acestuia: 

Căci nu tine de libertatea mea să concep un Dumnezeu 

fără existență (adică o ființă perfectă în mod suveran 

căreia îi lipsește totuși o perfecțiune suverană), 
precum sunt liber să-mi imaginez un cal fără aripi 

Sau cu aripi (AT, IX, 53/ p. 62). 

O dată existenta lui Dumnezeu stabilită și pe 
această cale, stabilit fiind și că el nu ne poate înșela 
și că tot ceea ce concepem clar și distinct este 
adevărat, se poate trece la constituirea unei științe 
„adevărate și sigure“. Este vorba de o știință „despre 
cele care aparţin naturii corporale, în măsura in 
care ea poate servi ca obiect al demonstrațiilor de 
geometrie, care nu au nici o legătură cu existența 
ei“ (AT, IX, 56/ p. 65). 

Dar ce se poate spune despre existenta 
lucrurilor materiale? Întâi de toate, s-a văzut 

cä avem o idee clarä despre noi însine, în mäsura 
in care suntem o substantä a cärei întreagä esentá 
sau naturá o constituie gândirea si care nu este 
întinsă. Avem apoi o idee distinctă despre corpul 
pe care probabil îl posedăm, înteles ca un lucru 
întins și care nu gândește. Descartes va conchide 
de aici că există un dualism al substantelor: „acest 
eu, adică sufletul meu, prin care eu sunt ceea ce 
sunt, este distinct de corpul meu, în întregime și 
cu adevărat, și că pot fi sau exista fără el“ (AT, 
IX, 62/ p. 71). 

Dar am recunoscut in noi si unele facultăți, cum 
este aceca de a ne schimba locul sau aceea de a ne 
aseza in mai multe pozitii, care nu pot fi concepute 
in afara unei substante corporale sau intinse; ele nu 
pot fi aläturate unei substante inteligente pentru cá 
„în conceptul lor clar si distinct există cu adevărat o 
anumită extensie care este conținută, însă absolut 
deloc inteligentă“ (AT, LX, 62/ p. 72). 

În plus, există în noi si o facultate de a simti, 
„adică de a primi si de a cunoaste ideile lucrurilor 
sensibile“, care nici ea nu presupune în vreun fel 
gândirea, iar ideile respective sunt adesea 
reprezentate fără ca noi să contribuim la aceasta 
în vreun mod, ba adesea chiar împotriva vointei 
noastre. Prin urmare, este necesar să existe o 
substanță diferită de suflet, în care întreaga 
realitate, aflată în mod obiectiv în ideile amintite, 
să fie conținută formal sau eminamente. Există 
deci două posibilități: această substanță să fie o 
natură corporală care să conţină in mod formal 
realitatea obiectivă a ideilor lucrurilor sensibile 
sau ea să fie însuși Dumnezeu, în care această 
realitate să fie conținută eminamente. Dar cum 
Dumnezeu nu este deloc inselátor - asa cum este 
cazul cu aceste idei -, nici imediat și nici mediat, 

rămâne deci o singură variantă: sunt lucruri 
corporale care există. 

Ce se poate afirma despre aceste lucruri 
corporale? În primul rând despre ele este valabil tot 
ceea ce se concepe în mod clar și distinct, i.e. toate 
elementele care sunt cuprinse în obiectul „geometriei 
speculative“! ele se regăsesc în percepțiile noastre 
oricât de vagi și de confuze ar fi acestea. 

Dar chiar și celelalte lucruri prezente în 
simțuri (lumina, sunetul, culorile etc.) contin un 
anumit adevăr, însă un adevăr de natură practică. 
Spiritul trebuie, în schimb, să fie atent să nu 
transfere, așa cum o face de obicei, acele senzații 
pe care le resimte compozitul alcătuit împreună 
cu corpul în lucrurile însele: 


pentru că aceste sentimente sau perceptii ale 
simturilor nefiind în mine decât pentru a semnala 
spiritului meu care lucruri sunt convenabile și care 
sunt dăunătoare compoziției căreia el îi este parte, și 
până în acest punct ele sunt destul de clare și destul 
de distincte, totuși mă folosesc mai departe de ele 
de parcă ar fi modele foarte sigure, prin intermediul 
cărora se pot cunoaște imediat esența si natura 
corpurilor care sunt în afara mea, despre care totuși 
ele nu mă pot informa nimic, decât într-un mod 
extrem de obscur si de confuz (AT, IX, 66/p. 75) 


c. Circumstantele creatiei 


După cum recunoștea chiar Descartes, 
încercările de metafizică anterioare anului 1639 


! Pura Mathesis în originalul in limba latină. 
J-L. Marion va identifica această pura atque abstracta 
mathesis cu acea mathesis universalis expusă în Repulae 
(Cartesian metaphysics and the role of the simple natures, 
in vol. The Cambridge Companion to Descartes). 

si care datau din prima parte a anului 1629, puteau 
fi reduse la ,cinci-sase pagini“ (către Mersenne, 
13 noiembrie 1639, AT; II, 622). 

G. Rodis-Lewis! a arătat, în urma unui studiu 
comparat, că principalele momente din Meditatiile 
3 si 5 făceau parte, în linii mari, din prima 
redactare metafizică rămasă neterminată și că, 
aproape sigur, Meditatiile 4 și 6 nu erau conținute 
în acest început. 

Ca moment efectiv de începere a lucrului la 
Meditatii se consideră începutul anului 1639, când 
Descartes îl anunta pe Mersenne că își propusese 
„un studiu ... care nu suferă nici o întârziere 
(9 ianuarie 1639, AT, II, p. 491-492). În mai 1640 
Descartes primeste de la Regius si de la Aemilius 
primele obiecții asupra manuscrisului. „Cele șase 
meditații“, după cum îi scria aceluiași Mersenne, 
„contin toate fundamentele fizicii mele“ (28 ianuarie 
1641, AT, III, p. 297.298). 


d. Circumstantele aparitiei 


Îndată ce încheie lucrul la Meditatiile sale, 
Descartes devine preocupat de strategia pe care să 
o adopte pentru ca acestea să vadă lumina tiparului 
şi să nu ducă la polemici inutile. În acest scop va; 
încerca să obțină aprobarea celor mai înalte! 
autorităti în domeniu - filosofii și teologii Sorbonel. 
Anticipând chiar acceptul iminent al acestora, v: 
introduce pe copertă menţiunea cum Approbation 
Doctorum, dar esecul demersului sáu va impun 
eliminarea acestei note din a doua editie a lucrării 


! La Développement de la pensée de Descarte 
p. 137-138. 

Anterior, în 1640, renuntase la proiectul 
tipăririi lucrării într-un tiraj mic, destinat celor 
mai de vază teologi, pentru a evita răspândirea 
zvonurilor despre aceasta. Se hotărăște, în 
schimb, să trimită manuscrisul, prin intermediul 
lui Mersenne, unor spirite fine care să se pronunte 
asupra sa. Se pare că l-a lăsat pe acesta să 
stabilească numele corespondentilor săi. A insistat 
însă ca fiecare dintre ei să cunoască obiecțiile si 
răspunsurile anterioare, pentru ca paleta reacti- 
ilor să fie cât mai variată. Singurul care îl va 
determina la unele corecturi - minore - în corpul 
lucrării va fi Arnauld. De fapt, Descartes nu 
urmărea atât revizuirea propriilor opinii, cât 
confirmarea rationamentelor și punerea într-o 
lumină propice a adevărului lor, folosind peisajul 
contrastant al obiectiilor ce urmau să i se aducă!. 


e. Perceptia vremii/reactii 


Rezultatul ,strategiei editorile" adoptate de 
Descartes va fi o nouă formă a dialogului filosofic: 
el va prefera să îl lase pe fiecare corespondent să 
obiecteze liber, iar pe cititori să judece, cu ambele 
texte in fata ochilor, înfruntarea de opinii. Nu mai 
avem deci de a face cu forma antică a dialogului 
în care autorul, omniprezent, îl determina pe 
preopinent să se exprime într-un limbaj ce nu este 
al lui si nici cu cea a summelor scolastice, unde 
autorul aplica un tratament selectiv obiectiilor si 
își rezerva dreptul de a concluziona. Dacă Descartes 


! J.-M. Beyssade, Présentation, în Descartes, 
Méditations métaphysiques, Garnier-Flammarion, Paris, 
1979, p. 23. 

a pierdut aprobarea oficialä a Sorbonei, el a câstigat 
însă libertatea filosofică!. 

Singurele obiecții asupra cărora Descartes își 
va permite să intervină vor fi cele ale lui Gassendi. 
Mult prea întinse și pe alocuri redundante (chiar 
în edițiile curente din ultimii ani, cea de-a cincea 
serie a Obiectiilor este rareori publicată integral), 
ele vor fi rezumate de Descartes. Nemulțumit, 
Gassendi va strânge într-un singur volum 
(Disquisitio Metaphysica, apărut în 1644) obiecțiile 
sale, răspunsurile lui Descartes, răspunsurile sale 
... la răspunsurile lui Descartes și chiar întreg textul 
Meditatiilor rezultând o lucrare „mamut“, care nu 
aduce, practic, nimic nou în disputa dintre cei doi 
filosofi și pe care Descartes nu va avea răbdare să 
o citească până la capăt. Iritat la rândul său, 
Descartes prevede eliminarea celei de-a cincea serii 
a Obiectiilor din ediţia în limba franceză și 
înlocuirea acestora cu o scurtă explicație a gestului 
său; unul dintre traducători (Clerselier) le va in- 
troduce totuși la sfârșitul volumului, insotindu-le 
cu un Avertisment al traducătorului si cu o 
scrisoare a lui Descartes din 12 ianuarie 1646 în 
care acesta se pronunța asupra unor extrase din 
lucrarea lui Gassendi, special alese de Clerselier. 

Nu este singura modificare din traducerea 
franceză: cea de-a șaptea serie a Obiectiilor nu va 
mai fi preluată, iar Prefata autorului către cititor 
este înlocuită cu o Prefata a editorului către cititor, 
care marca astfel și schimbarea audienței - 
publicul cititor de limbă franceză, mai putin 
cultivat filosofic, avea a se lovi de dificultăți 
suplimentare. Să nu uităm că încă de la prima 
ediție a cărții Descartes avertiza: 


! Ibidem, p. 17. 

sunt un autor pe care să-l citească doar cei care pot 
si vor să mediteze in chip serios dimpreună cu mine, 
precum si să-și depărteze mintea de simturi si de 
toate prejudecätile, cititori de soiul cárora stiu bine 
că nu se întâlnesc decât foarte puțini (AT, VII, 9/ p. 
242; trad. C. Noica), iar calea ce urmez ... este atât de 
putin bătătorită și într-atât de depărtată de experiența 
obișnuită, încât n-am socotit bine s-o infatisez mai pe 
larg într-o lucrare franceză, putând fi citită 
pretutindeni de toată lumea, pentru ca nu cumva și 
cupetele mai slabe să poată crede că le e îngăduit să 
urmeze calea aceea (AT, VII, 7/ p. 240; trad. C. Noica). 


f. Posteritatea operei 


Dacá Discursul a ajuns sá fie opera cartezianä 
cea mai cunoscută publicului, trebuie spus că istoricii 
filosofiei au privilegiat întotdeauna Meditatiile în 
dauna acestuia și a celorlalte scrieri, văzând în cele 
șase meditații - după cum își dorea chiar Descartes 
- sinteza principalelor idei metafizice și fundamentul 
întregului sistem filosofic cartezian. 

Unii interpreti (cum ar fi F. Alqui6 sau 
H. Gouhier) vor pune accentul pe evolutia gândirii 
carteziene, identificând la limită o perioadă 
metafizică a acesteia, căreia i-ar aparține Meditatiile. 
Alti exegeti (M. Gueroult) au pornit de la Meditaţii 
pentru a reconstrui sistemul metafizicii lui Descartes, 
translatând însă apoi structura acestuia pe întregul 
traseu spiritual al filosofului, apropiind și 
omogenizând ceea ce primii nuantau. 

Fără îndoială că apropierea cea mai originală 
și cea mai cunoscută de opera lui Descartes îi 
aparține lui Edmund Husserl, care în Meditatiile 
carteziene a reluat și radicalizat demersul de fundare 
filosofică a cogitoului, subliniind actualitatea, dar 
și neîmplinirile carteziene ale acestuia. 

2.4 Principiile filosofiei 
a. Caseta tehnica 


Lucrarea apare in anul 1644 in latina, la 
Editura Elzevier din Amsterdam cu titlul Principia 
Philosophiae. Până în 1677 lucrarea mai cunoaște 
cinci ediţii în latină, la aceeași editură. În 1647 
o versiune franceză a lucrării este editată de 
Henry Le Gras la Paris, în traducerea abatelui 
Claude Picot, cu titlul Les Principes de la 
Philosophie, Écrits en Latin Par René Descartes, 
Et traduits en Fransais par un de ses Amis. 
Traducerea in francezä diferá de original atât prin 
aparitia unei Scrisori a autorului catre cel care a 
tradus cartea si care poate servi aici drept Prefatä, 
inserată între Scrisoarea către Printesa Elisabeta 
(căreia îi este dedicată cartea) și Principiile 
propriu-zise, cât și prin modificări în textul 
lucrării, parte parafrazări, parte adăugiri. Nu se 
cunoaște cu precizie câte dintre acestea apartin 
lui Descartes și câte lui Picot; unele indicii ne fac 
să presupunem că majoritatea parafrazărilor, 
cauzate mai ales de evitarea neologismelor 
utilizate de Descartes în originalul latin, îi apartin 
lui Picot, în vreme ce adăugirile se datorează chiar 
lui Descartes, dornic de a clarifica anumite pasaje. 
Oricum, subscriem opiniei lui Ch. Adam, care, în 
Avertismentul la vol. IXB al Operelor carteziene, 
sublinia că dacă în cazul Discursului sau al 
Meditatiilor te poti mulțumi cu originalul sau cu 
traducerea, atunci când este vorba de parcurgerea 
Principiilor trebuie să apelezi la original și la 
traducere, în ciuda convingerii lui Descartes de 

la începutul Prefetei că versiunea în franceză este 
atât de bine șlefuită încât poate fi mai ușor citită 
și mai bine înțeleasă decât cea în latină. Solutia 
din ediţia AT este de a trece cu caractere deosebite 
toate modificările de sens și conținut survenite 
în traducerea franceză. 

În ediţia latină princeps, fiecare din cele 
patru părți ale Principiilor este divizată în 
articole numerotate, iar fiecare articol este 
rezumat într-o frază care îi servește drept titlu, 
tipărită în marginea paginii. Textul este presărat 
cu numeroase ilustraţii explicative (în număr 
de 45), unele dintre ele reluate de mai multe 
ori (astfel încât numărul aparitiilor grafice 
ajunge la 90). Prima parte expune doctrina 
metafizică a lui Descartes, a doua este rezervată 
unei treceri în revistă a principiilor sale de fizică, 
în conformitate cu care în a treia parte a lucrării 
este oferită o prezentare detaliată a naturii 
Universului, pentru ca ultima parte să trateze 
despre geneza Pământului și despre unele 
fenomene terestre. 

În limba română nu s-a tradus până acum 
decât o mică parte din textul Principiilor, în 
volumul Descartes, Colecţia „Texte filosofice“, 
București, Editura de Stat pentru Literatură 
Științifică, 1952, p. 146-172. 


b. Conspect 


Atent, ca și la volumele apărute anterior, la 
modul în care este receptată și înțeleasă filosofia 
sa, Descartes oferă de această dată chiar o „strategie 
de lectură“ a Principiilor, grijă firească dacă ne 
gândim că, plecând de la principii care se doresc 
cât mai clare, mersul gândirii se desfășoară 

deductiv pe un numär totusi impresionant de 
pagini. Mai întâi, cititorul ar trebui 


să parcurgă rapid cartea în întregimea ei ca pe un 
roman, fără a-și forta prea mult atenţia și fără a se 
opri asupra dificultăților pe care le poate întâlni, 
pentru a lua cunoștință doar în mare de subiectele 
despre care se tratează aici. După aceasta, dacă va 
considera că merită ca ele să fie examinate și va avea 
curiozitatea să afle cauzele lor, el va putea citi a doua 
oară cartea, pentru a remarca înlănțuirea rationa- 
mentelor mele. Dar el nu trebuie să se descurajeze 
dacă nu va cuprinde în totalitate această inlantuire 
sau dacă nu va înțelege toate rationamentele mele; el 
trebuie doar să însemne cu pana acele locuri unde 
va avea dificultăți și să continue să citească fără 
întrerupere până la sfârșit. Apoi, dacă va relua cartea 
pentru a treia oară, îndrăznesc să cred că va găsi 
soluția celor mai multe dintre dificultățile pe care le 
însemnase anterior și că, dacă mai rămân unele, va 
găsi si solutia acestora recitind încă o dată volumul’. 


Dar există, la modul general, o cale pe care 
ar trebui să o urmăm atunci când ne îndeletnicim 
cu filosofia? Răspunsul cartezian, afirmativ, pleacă 
de la relevarea surselor cunoașterii noastre, 
prezentate ierarhic, în funcţie de „nivelul de 
înțelepciune“ pe care ne permit să îl atingem, 
Primul nivel conține doar acele noțiuni care sunt 
atât de clare în ele însele încât pot fi dobândite 


1 AT, IXB, p. 11-12. Întrucât, in prima ei parte, 
lucrarea reia în rezumat problematica expusă pe larg în 
Meditatii (vezi și mărturia lui Descartes, în acest sens, în 
scrisoarea trimisă lui Chanut pe 26 februarie 1649), iar în 
celelalte trei parti se tratează despre probleme propriu-zis 
de fizică, care nu interesează în acest context, vom insista 
în prezentarea noastră asupra Prefetei, în care Descartes 
oferă o imagine de ansamblu a filosofiei sale. 

färä a necesita meditatie. Al doilea nivel cuprinde 
tot ceea ce cunoastem prin intermediul expe- 
rientei senzoriale. Al treilea, ceea ce ne invata 
conversatiile cu ceilalti oameni. in fine, al patrulea 
nivel este configurat de lectura cărților, dar nu a 
tuturor, ci doar a acelora care ,au fost scrise de 
persoane capabile sá ne ofere o buna instructie, 
cäci de fapt aceasta lecturä este [si ea tot] un fel 
de conversatie in care dialogäm cu autorii cärtilor 
respective". Au existat însă in toate timpurile si 
„oameni mari“ care au încercat să găsească si o 
altă cale pentru a atinge înțelepciunea, o 
înțelepciune de această dată „mult mai înaltă și 
mai sigură decât celelalte patru [forme]“: este vorba 
de cercetarea primelor cauze și a adevăratelor 
principii care să ne permită să explicăm tot ceea 
ce putem cunoaste; „și, îndeosebi, pe cei care au 
lucrat la aceasta i-am numit filosofi“, fără totuși 
ca până acum să fi reușit cu adevărat vreunul dintre 
ei în demersul propus. 

Exemplele cele mai faimoase sunt cei doi mari 
filosofi ai antichității, Platon și Aristotel, pe care 
nu îi desparte, în viziunea lui Descartes, atât 
rezultatul meditatiei lor, cât sinceritatea: dacă 
Platon își mărturiseşte în fond eșecul, ,tatonand“ 
diferite principii care i se par probabile, Aristotel, 
fără a poseda alte fundamente pentru filosofie, le 
va prezenta tot pe acestea, afirmând însă că sunt 
indubitabil certe. Inteligența și înțelepciunea celor 
doi au făcut ca gândirea urmașilor să fie sedusă 
de ideile lor, aceștia multumindu-se să adopte 


1 AT, IXB, p. 5. Descartes va menţiona apoi că nu a 
enumerat aici și revelația divină întrucât aceasta „nu ne 
conduce treptat [în cunoaștere, n.n.], ci ne ridică dintr-o 
dată la o credință infailibilă“. 

„orbește“ opiniile „autorizate“, in loc să reia 
cercetarea pe cont propriu. Mai mult, discipolii 
lor s-au grupat în două tabere adverse, unii 
susținând că totul este supus îndoielii, ceilalți că 
există lucruri care sunt sigure. Poziţia celor din 
urmă, corectă în principiu, era greșită prin aceea 
că pornea de la evidenta senzorială, pentru a 
stabili care sunt opiniile care se sustrag îndoielii, 
nesesizând că „certitudinea nu este în simțuri, ci 
doar în intelect, atunci când acesta are percepții 
evidente" (AT IXB, p. 7) . Descartes vede filosofia 
de dinaintea sa stand sub semnul Stagiritului, de 
fapt nu al acestuia, ci al falsilor discipoli, care 
,adeseori au modificat sensul scrierilor sale, 
atribuindu-i diverse opinii pe care nici el nu le-ar 
recunoaște dacă ar fi să se întoarcă in această 
lume“ (AT IXB, p. 7). Dar chiar cei care nu l-au 
urmat, studiind întreaga lor tinerete numai 
opiniile sale, au fost preocupați apoi de acestea, 
astfel că nu au mai ajuns niciodată la cunoașterea 
adevăratelor principii. 

Dar ce deosebește principiile carteziene de 
cele enunțate de ceilalți filosofi, cu alte cuvinte ce 
aspect al lor ne permite să atingem „cel mai înalt 
nivel al înțelepciunii, care constituie binele suprem 
al vieții umane“, după cum se exprimă Descartes? 
Mai presus de orice faptul că ele sunt, consideră 
Descartes, foarte clare, iar lucrul acesta ni se 
înfățișează dintr-un îndoit punct de vedere: mai 
întâi, prin metoda care am intrebuintat-o, care a 
eliminat treptat toate cunoștințele asupra cărora 
plana și cel mai mic motiv de îndoială, ajungând 
la principii care nu pot fi respinse, „cele mai 
evidente și mai clare pe care mintea omenească 
le poate cunoaște“. Primul dintre aceste principii 

este ființa sau existenta gândirii, care, indoindu-se 
de toate, nu se poate îndoi de propria sa existentă". 
Al doilea principiu este că „Dumnezeu există“ 
(modalitățile de argumentare fiind cele din Discurs 
și Meditatii), și, că fiind o ființă perfectă, nu mă poate 
înșela în perceptiile mele clare și distincte. În fine, 
un ultim principiu este cel care stabilește existența 
corpurilor, i.e. a substanţei întinse?. Un al doilea motiv 
pentru a ne convinge de claritatea acestor principii 
este oferit de faptul că 

ele au fost cunoscute din toate timpurile și chiar 

au fost acceptate ca fiind adevărate și indubitabile 

de toti oamenii, cu exceptia celui privind existența 
lui Dumnezeu, care a fost pus la îndoială de către 
unii, care erau prea mult legati de perceptiile 
senzoriale, iar Dumnezeu nu poate fi nici văzut, 

nici atins (AT, IXB, p. 10). 

În ciuda faptului că au fost cunoscute din cele 
mai vechi timpuri de toată lumea, nimeni nu le-a 
recunoscut ca principii ale filosofiei și nimeni nu 
a încercat să deducă întreaga noastră cunoaștere 
din ele. 

Tocmai în aceasta constă un alt avantaj al 
principiilor enuntate de Descartes - posibilitatea 


"+ Este de observat echivalarea pe care o face Descartes 
între diferitele expresii ale primului principiu al filosofiei 
sale: Gândesc, deci exist; Eu sunt, eu exist; Eu sunt o substanță 
gânditoare; Gândirea fiinteazä sau există Pe marginea acestui 
aspect vezi H. Scholz, „Uber das «Cogito ergo sum“ 

2 Dacă Cogito-ul poate fi numit principiu în ordinea 
cunoașterii, fiind primul adevăr care poate fi asertat, iar 
Dumnezeu este principiu în ordine ontologică, fiind cauza 
a tot ceea ce există, este evident că existența corpurilor 
reprezintă un fel de principiu „secund“, în măsura în care 
substanta întinsă nu este, la propriu, decât Dumnezeu, fiind 
creată de/din acesta. 

de a obtine celelalte cunostinte ale noastre, în 
totalitate, pornind de la ele, prin deductii succesive. 
Iar cel mai simplu mod de a verifica aceasta 
afirmatie constä, potrivit lui Descartes, chiar in 
lectura cărții. Este evident însă că, într-un singur 
volum, si nici măcar într-o întreagă viată de om, 
nu se poate trata despre tot ceea ce există. Rămâne 
ca, plecând de la aceste principii, cititorul să 
construiască argumentări pentru oricare alt lucru. 

Am văzut de unde trebuie să pornească 
filosofia, care sunt primele principii ale cunoașterii 
umane. Dar este vorba aici de un început teoretic, 
de la care putem porni atunci când cunoaștem 
destule lucruri, un început pe care trebuie să îl 
sesizăm comprehensiv, la care mai întâi trebuie „să 
ajungem“. Care este deci această cale spre filosofie? 


În primul rând, un om care nu are decât cunoașterea 
obișnuită și imperfectă care se poate obține prin cele 
patru mijloace (notiunile, clare prin ele însele, ce pot fi 
dobândite fără meditație; experiența simțurilor; 
conversațiile; lecturile] prezentate anterior, trebuie întâi 
de toate să încerce să își formeze o morală suficientă 
pentru a reglementa actiunile vieții sale, lucru care nu 
trebuie deloc amânat, fiind necesar mai presus de toate 
să trăim bine. După aceea trebuie să studieze logica: nu 
cea din școli, căci aceasta nu este, propriu-zis, decât o 
dialectică care ne învață mijloacele de a prezenta altora 
ceea ce știm deja sau chiar de a vorbi fără judecată despre 
cele pe care nu le cunoaștem, astfel încât ea mai mult 
corupe bunul simt decât îl ajută; mă refer la cea care ne 
învață să ne conducem rațiunea pentru a descoperi 
adevărurile pe care [altfel] le ignordm. Si întrucât ea 
depinde în mare măsură de exercițiu, este bine ca el să se 
exerseze mult timp în practica regulilor privind probleme 
ușoare și simple, cum sunt cele de matematică. Apoi, după 
ce a căpătat o oarecare obisnuintä în găsirea adevărului 
în aceste probleme, trebuie să se apuce de adevărata 
filosofie (AT, IXB, p. 13-14). 

Această „adevărată filosofie“ trebuie evident 
să plece de la acele prime principii amintite. Cum 
este construită în continuare filosofia, care sunt 
părțile ei si care este ordinea pe care trebuie s-o 
urmăm în deductiile noastre rezultă din planul 
prezentat de Descartes în aceeași Prefatä a 
Principiilor: prima parte a filosofiei este 
metafizica; ea contine 

principiile cunoașterii, între care explicarea principa- 

lelor atribute ale lui Dumnezeu, a imaterialitätii 

sufletelor noastre și a tuturor notiunilor clare și 
simple care sunt în noi. A doua parte este fizica, 
unde, după ce sunt găsite adevăratele principii ale 
lucrurilor materiale, este examinată, în general, 
compoziția Universului, apoi, în particular, care este 
natura Pământului și a tuturor corpurilor care se 
întâlnesc cel mai adesea aici, cum ar fi aerul, apa, 
focul, magnetii și celelalte minerale. După care este 
bine să examinăm, în particular, natura plantelor, 
animalelor și mai presus de toate pe cea a omului, 
pentru a putea apoi să descoperim celelalte științe 
care îi sunt utile. Astfel că întreaga filosofie este 
precum un arbore, ale cărui rădăcini sunt metafizica, 
trunchiul este fizica, iar ramurile care răsar din acest 
trunchi sunt toate celelalte științe, ce se reduc la trei 
principale, și anume medicina, mecanica și morala, 
prin care înțeleg cea mai înaltă și mai desăvârșită 

morală, care, presupunând o cunoaștere deplină a 

celorlalte științe, constituie ultimul nivel al 

înțelepciunii. (AT, IXB, 14; subl.ns.). 

Descartes subliniază, așadar, dimensiunea 
practică, „încheierea“ filosofiei, lucru lesne de 
observat și în definiția pe care o oferă acesteia la 
începutul volumului: 

„filosofia“ înseamnă studiul înțelepciunii, iar prin 

înțelepciune nu se înțelege doar prudenta în treburile 

cotidiene, ci și o cunoaștere perfectă a tuturor 

lucrurilor pe care omul le poate sti, atât pentru 

conduita în viată, cât si pentru păstrarea sănătății si 

inventarea tuturor mestesugurilor [trebuincioase 

omului) (AT, IXB, p. 2). 

El încheie, cum e si firesc, cu beneficiile 
(„fructele“, cum îi place să spună) pe care spera că 
le va aduce propria filosofie, nu doar oamenilor 
din acele vremuri, ci și „posterității“. În primul 
rând, satisfacția oferită de descoperirea unor 
adevăruri care anterior fuseseră ignorate. În al 
doilea rând, studiul acestor principii va obișnui, 
treptat, oamenii să își formeze judecăți mai bune 
despre toate lucrurile cu care vin în contact, 
făcându-i astfel mai intelepti. Un al treilea 
beneficiu, ar fi că adevărurile conținute în aceste 
principii, fiind foarte clare si foarte sigure, vor 
elimina toate motivele de dispută, contribuind 
astfel la instaurarea armoniei între oameni. În fine, 
„ultimul și cel mai de seamă fruct“ al acestor prin- 
cipii constă în faptul că permit celor care le vor 
utiliza să descopere noi adevăruri. 


c. Circumstantele creatiei 


Descartes lucrează la Principii începând din 
primele luni ale anului 1641. Iată cum descria el 
proiectul acestora în toamna anului 1640, chiar 
înainte de a trimite manuscrisul Meditatiilor lui 
Mersenne: 

M-am hotărât să le scriu [toate principiile filosofiei 

mele, n.n.) înainte de a pleca din această tară (Olanda, 

n.n.] si de a le publica poate înainte de un an. lar 

proiectul meu este de a scrie, urmând o ordine, 

întregul curs al filosofiei mele în formă de teze în 
care, fără nici un artificiu superfluu al discursului, 
voi pune doar toate concluziile mele însoțite de 


111 


adeväratele argumente prin care le-am dedus, ceea 
ce cred cd se poate face in foarte putine cuvinte; si 
tot in aceeasi carte [am intentia] de a imprima un 
curs obisnuit de filosofie, care poate fi cel al fratelui 
Eustache, cu notele mele la finele fiecärei probleme, 
la care voi adăuga diverse opinii ale altora si ceea ce 
trebuie să creadă despre toate acestea si poate, la 
sfârșit, voi face o comparatie între cele două filosofii 
(către Mersenne, 11 noiembrie 1640, AT, III, p. 233). 


Pentru aceasta chiar îi cere sfatul lui Mersenne 
în privinta manualelor scolastice pe care ar trebui 
să le citească, mărturisind că nu a mai deschis de 
mult timp o astfel de carte. 

După numai o lună reiterează intenţia sa lui 
Mersenne, imaginandu-si și consecintele acestei 
paralele între cele două filosofii: 

cei care încă nu au învățat filosofia școlii, o vor învăța 

mult mai ușor din această carte decât de la dascălii lor, 

pentru că vor învăța în același timp să o și dispretuiascä, 
iar cei mai putin pricepuți dintre dascăli vor fi capabili 
să o predea pe a mea bazându-se pe această unică lucrare 

(decembrie 1640, AT, M, p. 259-260). 

Spre sfârșitul anului 1640 abandonează acest 
proiect inițial, în cea de-a doua lui parte: 

Am pierdut în totalitate ambitia de a respinge această 

filosofie /scolastică, n.n.]: căci văd că ea este în mod 

definitiv si clar distrusă prin simpla înăltare a celei 
ce-mi aparține, încât nu este nevoie și de o altă respingere 

a sa (către Mersenne, 22 decembrie 1641, AT, D p. 470). 

Dacă Descartes abandonează proiectul compa: 
rării explicite a celor două doctrine, el nu va renunta 
însă la ordonarea propriei sale filosofii sub formă de 
teze și argumentări deductive (în conformitate cu 
ceea ce numea metoda sintetică), sperând chiar că 
Principiile, dată fiind si modalitatea tradițională de 
expunere, să înlocuiască vechile manuale scolastice 


112 


în colegiile iezuite (într-o scrisoare din 31 ianuarie 
1642 către Huygens își intitulează proiectul Summa 
Philosophiae, AT, III, p. 523). 

Continutul lucrării va fi elaborat după cum 
urmează: Cartea 1 în 1641; Cărțile a IIa si a Il-a în 
perioada 1642 - aprilie 1643; Cartea a IV-a până în 
ianuarie 1644. Principiile nu contin mult material în 
plus față de celelalte scrieri ale sale (Lumea, Discursul 
însoțit de Eseuri și Meditatiile) „într-un fel este o 
rescriere a Lumii, sau o reconstrucție a Lumii pornind 
de la fundamentele oferite de Meditatii. 


d. Circumstantele aparitiei 


Lucrarea va fi gata la mijlocul anului 1644 și 
va fi publicată la Editura Elzevier, împreună cu 
traducerea latină a Discursului (Specimina 
Philosophiae), astfel că receptările celor două ope- 
re carteziene vor fi intim legate, pentru aproape 
un secol. 


e. Perceptia vremii/reacti 


Înglobarea metafizicii din Meditaţii în întregul 
filosofiei sale (doar schitatá în lucrarea din 1641), 
operată într-un mod riguros deductiv în Principii, 
consfinteste ruptura lui Descartes cu Regius, cel 
mai fervent susținător al său de până atunci. După 
ce în iunie 1645 îi trimisese manuscrisul unei 
lucrări pe care o va publica apoi in 1 646 împotriva 
voinței lui Descartes (Fundamenta Physicae), iată 
reacția din prefata la editia franceză a Principiilor 
(1647): întrucât Regius, din punctul său de vedere, 


! St. Gaukroger, op. cit, p. 364. 

a copiat materialul [filosofiei sale, n.n.] neco- 

respunzátor, a schimbat ordinea si a negat anumite 

adevăruri metafizice pe care trebuie bazată întreaga 
filosofie, mă simt obligat a dezaproba lucrarea în 

totalitate (AT, IXB, p. 19). 

În fapt, Regius renuntase la fundarea filosofiei 
pe metafizică, continuând, mai degrabă, ceea ce am 
putea numi astăzi latura pozitivistă a cartezianismului. 
Pe lângă neîntelegerea propriu-zisă a doctrinei, 
Descartes îi reproșează lui Regius că a declanșat, prin 
publicarea lucrării sale, neînțelegeri si polemici in- 
utile. Iată ce îl avertiza pe acesta în iulie 1645: 

În ceea ce mă privește, nimic nu am evitat mai mult 

decât să las ca opiniile mele să pară paradoxale și nu 

aș dori niciodată ca ele să devină subiect de dispute. 

Aceasta pentru că le consider atât de sigure si de 

evidente încât oricine le înțelege corect nu va avea 

nici un motiv să le pună în discuție (AT, IV, p. 248). 


f. Posteritatea operei 


Principiile au suscitat în istoria filosofiei mai 
putine reacții decât Discursul sau Meditatiile, datorită, 
în parte, reluării aici a ideilor metafizice expuse deja 
în Meditatii, în parte perimării rapide a unei bune 
părti din fizică, i. e. din grosul lucrării. 

În plus, dorinta lui Descartes de a-și expune 
filosofia „în maniera scolii“, a părut unor exegeti 
chiar o abandonare a esenței demersului initial 
instaurat prin cele două lucrări anterioare: „Chiar 
Descartes este cel care, primul, instaurează 


scolastica carteziană“!. 


! Fr. de Buzon, V. Canaud, Descartes et les „Principia“ 
II, p. 13. 


C. PREZENȚA ÎN LUME 


1. Imaginea de sine 


Privea sănătatea, ne spune Baillet, drept bunul 
cel mai de pret după virtute, dar pe cât de grijuliu 
se arăta cu aceasta (prima afecțiune mai serioasă a 
fost chiar pneumonia fatală contractată în Suedia)!, 
pe atât era de neîncrezător în medici și în doctoriile 
recomandate de ei, dovadă că, de pe la douăzeci de 
ani, a început să se îngrijească singur. Nu e de mirare 
atunci că unul dintre telurile sale a fost tocmai 
reformarea medicinei. Cele mai bune remedii erau 
pentru el o dietă corespunzătoare și exerciţiile fizice 
moderate; nu a renuntat decât târziu la acestea - îl 
atrăgea îndeosebi echitatia, pe care o practicase încă 
de tânăr la La Flèche. 

Dar, peste acestea, situa, fără îndoială, 
capacitatea de a-și educa spiritul, căci nu erau 
pericole mai mari pentru om decât pasiunile 
sufletului netinute în frâu: 

Mi se pare că diferenta care există între sufletele 

cele mai de seamă și cele josnice și vulgare constă, în 

principal, în aceea că sufletele vulgare se lasă pradă 
pasiunilor și sunt fericite doar după cum lucrurile 
care li se întâmplă sunt agreabile sau neplăcute; în 
schimb, celelalte suflete sunt capabile de raționamente 
atât de puternice și de constrângătoare încât, deși și 
ele au pasiuni, și adesea chiar mai violente decât 
cele ale omului obișnuit, rațiunea lor rămâne totuși 


! În 1639 Descartes îi mărturisea lui Mersenne că 
de treizeci de ani nu mai suferise de „nici o boală care ar 
merita să fie numită ca atare“ (AT, II, 480.) 

mereu stăpână si transformă chiar durerile în 

servitoarele ei, contribuind la atingerea fericirii 

perfecte, de care aceste suflete se bucură încă din timpul 

vietii (către Elisabeta, 18 mai 1645, AT, IV, p. 202). 

Termenii sunt însă relativi - nu este cazul să 
proiectăm asupra lui Descartes, în virtutea rigorii 
demersului său spiritual, un bigotism în mani- 
festările mundane, mai ales când însuși filosoful 
ne îndepărtează, uneori, prin mărturisirile sale, 
de o asemenea interpretare. În 1642 îi scria lui 
Huygens că este „printre aceia care iubesc viata 
mai presus de orice“ (13 octombrie 1642, AT, III, 
p. 798), iar spre sfârșitul vieţii se confesa 
marchizului de Newcastle: „Filosofia pe care o cultiv 
nu este într-atât de barbară sau de sălbatică încât 
să respingă pasiunile: din contră doar în acestea 
găsesc savoarea si fericirea acestei vieti“ (martie 
sau aprilie 1648, AT, V, p. 135). Ca să nu mai 
spunem că, bănuit a avea mai multi copii 
nelegitimi, nu găsește că este cazul să se disculpe, 
scriindu-i lui Voetius doar că „dacă i-aș avea nu as 
nega-o; căci am fost si eu tânăr odinioară si încă si 
acum mă simt bărbat și nu am făcut niciodată 
jurământ de castitate“ (AT, VIII, p. 22). 

Grija pentru propria-i persoană, de această 
dată în registrul activității intelectuale, este menită 
a asigura claritate și vigoare gândurilor sale; 
„economia“ intelectuală carteziană ne amintește 
de dictonul heraclitean care ne avertiza că 
„multimea cunostintelor nu te învață să ai minte“. 
Nu numai că a citit putine cărți, dar și programul 
său „de lucru“ a fost restrâns: 

Pot să spun ... că principala regulă pe care am 

respectat-o întotdeauna în ceea ce privește studiile 

mele și care mi-a servit cel mai mult în dobândirea 
vreunei cunoștințe a fost că nu am dedicat decât foarte 

putine ore pe zi gandurilor care ocupá imaginatia 

si foarte putine pe an celor care ocupă doar intelectul 

si că am lăsat tot timpul rămas odihnei simțurilor 
și repaosului spiritului; iar printre exerciţiile 
imaginaţiei am considerat și conversațiile serioase 

și tot ceea ce solicită atenţia (către Elisabeta, 26 

iunie 1643, AT, III, p. 692-693). 

Efort, da, dar în intensitate; cu alte cuvinte, 
putin și bine. Lucrurile făcute astfel se completează 
reciproc, alcătuind un tot armonios: „Am remarcat 
adesea că lucrurile pe care le fac din tot sufletul și 
fără nici un fel de împotrivire interioară au obiceiul 
de a se înläntui în mod fericit“ (către Elisabeta, 
noiembrie 1646, AT, IV p. 529). 

* Deși avea nevoie de sume considerabile 
pentru asi duce la bun sfârșit experiențele de fizică 
și anatomie, nu accepta ajutoarele venite de la unii 
binevoitori, poate și datorită dorinței sale de a nu 
se lăsa prins în vârtejul vieții mondene. Cu toate 
acestea, considera că nu trebuie să neglijeze averea 
părintească moștenită, ce făcea parte, în viziunea 
sa, dintre lucrurile rânduite de Dumnezeu pe 
Pământ. Altfel spus, „el aprecia mai mult o mie de 
franci mosteniti decât zece mii veniti din altă 
parte“, după cum relatează Baillet. 

Näzuinta lui Descartes spre solitudine este 
notorie. Unii au văzut în această peregrinare 
continuă (numai în Olanda, pentru a nu ajunge să 
fie cunoscut, a schimbat 18 reședințe în 22 de 
ani) și dorința unei vieți ascunse, propovăduită, 
prin excelentă, de rozicruceeni. Părerile aparte- 
nentei sale la acest ordin sunt și astăzi împărțite - 
Ballet o nega cu insistență, văzând însă negresit 
în aceasta și o stirbire a renumelui eroului său. 
Același biograf ne asigură că aprecierea vieții 
solitare nu izvora nici din vreo melancolie sau 

mizantropie a lui Descartes. Este foarte plauzibilä, 
in schimb, o ipotezä care, datoritä simplitatii ei, 
este adesea ocolitä: un demers ambitios precum 
este cel cartezian nu ar fi avut sanse de realizare 
in mijlocul unei societäti care il absorbea treptat, 
cu atat mai mult cu cat, din cauza fragilitatii fizice, 
medicii nu ii dädeau la nastere mai mult de 
douăzeci de ani de viață, iar programul său 
cuprindea doar un numär redus de ore de studiu 
- într-un fel Descartes simțea că fiecare clipă conta. 
Moartea care La răpit neașteptat a „îndreptățit“ 
poate modul solitar și prevăzător în care și-a 
edificat opera: la nici cincizeci de ani el își 
definitivase în mare sistemul filosofic. O împlinire 
la care pe 26 martie 1619, când îi scria lui 
Beeckman despre proiectele sale, probabil abia visa 
să ajungă: 

O operă infinită, care nu stiu să mai fie și a altuia; 

proiect incredibil de ambițios! Dar în haosul obscur 

al acestei științe percep o nu-stiu-ce lumină care mă 
va ajuta, sper, să risipesc întunericul cel mai adânc 

(AT, X, p. 157-158). 

Am amintit de continua peregrinare in 
cáutarea locului propice meditatiilor, de ceea ce 
Samuel S. de Sacy a numit ,vagabondajul metodic" 
al lui Descartes. Pendularea sa între cele două tari 
(Franta si Olanda) nu pare a-l nemultumi, ba din 
contră, căci „tinându-mă asacum sunt, cu un picior 
într-o tară si cu celălalt într-alta, găsesc cá am o 
condiție foarte fericită prin aceea că sunt [un om] 
liber“ (către Elisabeta, iunie-iulie 1648, AT, V 
p. 198). Dar dezechilibrul este totuși izbitor: din 
ultimii treizeci si doi de ani ai vieții va petrece 
doar șase în Franța; mai mult, din 1629 și până în 
1650, durata însumată a celor trei călătorii în țara 
de origine nu va depăși cincisprezece luni. Să fie 

de vină „aerul Parisului“? - un aer care, după cum 
márturisea filosoful, ,má predispune sä concep 
himere ín loc de cugetäri filosofice. Vád aici atátea 
alte persoane care se înșală în opiniile si în 
calculele lor, încât îmi pare că este o maladie 
generală“ (către Chanut, mai 1648, AT, V, p. 183). 
Sau poate dezamăgirea care i-o provocau de fiecare 
dată cunoscutii săi din Franța: 


Ceea ce m-a dezgustat cel mai mult a fost faptul că 
nici unul dintre ei nu a arătat că vrea să cunoască 
altceva decât înfățișarea mea; într-atâta încât am ajuns 
să cred că vroiau să mă aibă în Franța precum un 
elefant sau o panteră, din motive de raritate și în 
nici un caz pentru a fi util la ceva (către Chanut, 31 
martie 1649, AT, V, p. 328-329). 


Fără îndoială, Olanda corespundea exigen- 
telor sale; iată cum înfățișa traiul său la Amsterdam 
unui literat francez celebru în acea epocă, Guez 
de Balzac, încercând totodată să adopte un stil pe 
măsura corespondentului său: 


În acest mare oraș în care trăiesc, neexistând nici un 
om, cu excepția mea, care să nu practice comerțul, 
fiecare este atât de atent la cât câștigă încât aș putea 
să-mi desfășor întreaga viata fără să fiu băgat in seamă 
de cineva. Mă plimb zi de zi prin această mulțime de 
oameni ce aparțin unui mare popor, cu aceeași 
libertate cu care domniile voastre vă plimbati prin 
parcuri, iar zgomotul vânzolelii lor nu îmi întrerupe 
șirul gândurilor mai mult decât ar face-o un pârâu 
oarecare. Iar dacă reflectez câteodată asupra 
activităților lor o fac cu aceeași plăcere cu care 
domniile voastre priviți țăranii care muncesc 
câmpurile ce vă aparțin; căci văd că toată munca lor 
servește la înfrumusețarea locului în care m-am 
stabilit și pentru a nu duce lipsă de nimic (...) Ce alt 
loc s-ar putea afla pe lume unde toate facilităţile vietii 
si toate curiozitätile dorite să fie la fel de ușor de 

gäsit ca aici? În ce altă tard ne-am mai putea bucura 
de o libertate atat de deplinä, am putea dormi mai 
linistiti, ar mai fi o armatä gata sä ne apere mereu 
iar oträvirile, trădările si calomniile s-ar petrece 
intrun numár mai mic sau unde ar fi mai multá 
neprihănire rămasă de la strábuni? (5 mai 1631, AT, 
I, p. 203-204). 


* * 


Dar nu trebuie să ne lăsăm inselati. Adevărata 
imagine cartezianä de sine rámáne cu adevärat 
cea din Discurs imaginea spiritului in cäutarea 
adevărului. Are rost să vorbim (si) de noi înșine, 
doar în măsura în care etapele vieții noastre sunt 
trepte ale acestei căutări, iată gândul lui Descartes. 

Rezultă o istorie „sublimată“, în care punctul 
de plecare, acea rațiune care ne caracterizează pe 
toti, trebuie să fie privit din perspectiva cuceririlor 
viitoare care îi rămân de împlinit: 

În ceea ce mă privește n-am pretins niciodată că 
spiritul meu ar fi mai desăvârșit decât cel al majorității 
oamenilor, ba mai mult, am dorit adesea să am 
gândirea la fel de ageră, imaginaţia la fel de clară si 
distinctă, iar memoria la fel de bogată și activă cum 
le au unii. În afara acestora nici nu cunosc alte calități 
care să contribuie la desăvârșirea spiritului; căci 
rațiunea sau bunul simt, care este singurul lucru care 
ne definește ca oameni și ne distinge de animale, 
vreau să cred că ea este aceeași la toti (...). 

Dar nu mă voi teme să afirm că am avut marea șansă 

de a fi găsit încă din tinerețe anumite căi ce m-au 

condus la consideratiile și maximele din care mi-am 
alcătuit o metodă cu ajutorul căreia mi se pare că îmi 
pot îmbogăți treptat cunoașterea și pot atinge nivelul 
cel mai ridicat la care mediocritatea spiritului și durata 
scurtă a vieții îmi permit să ajung. Chiar și în ceea ce 
privește propria mea apreciere, înclinând mai degrabă 

spre neîncredere decât spre orgoliu, consider a fi 
dobândit anumite rezultate. Privind cu ochi de filosof 
diversele actiuni si realizäri ale oamenilor, aproape 
toate mi se par desarte si nu má pot stăpâni să nu 
încerc o mare satisfacţie în ceea ce privește progresul 
obținut de mine în cercetarea adevărului; pentru 
viitor sper că acest drum ales este, dintre toate 
preocupările omului ca om, cel cu adevărat impor- 

tant (AT, VI, 2:3/ p. 114). 

Ce-i drept, acest drum poate fi greșit; rămâne 
însă semnificatia, lectia pe care el o contine. Copie 
- în sens platonician - a unui itinerariu spiritual 
ideal, „fabula“ carteziană deschide orizonturi 
tocmai prin ,imperfectiunea" ei: 

S-ar putea totuși să mă insel și să iau drept aur si 
diamante ceea ce poate că nu este decât aramă și 
sticlă. Știu cât suntem de expuși să ne înseläm în tot 
ceea ce ne privește direct și cât trebuie să fim de 
circumspecti când judecätile prietenilor sunt în 
favoarea noastră (...). 

Cei care se încumetă să ofere precepte se consideră 

mai capabili decât cei cărora li se adresează, iar dacă 

greșesc sunt de condamnat. Dar nepropunând această 

scriere decât ca o povestire sau, dacă preferati, ca o 

fabulă ale cărei exemple pot fi urmate, dar și ignorate, 

sper că voi fi util unora și nu voi dăuna nimănui și în 
acest fel toti imi vor fi recunoscători pentru 

sinceritatea mea (AT, VI, 3-4 /p. 114-115). 


Introspectia spirituală carteziană are, ca 
prime momente, dorința de a cunoaște, urmată 
de dezamăgire si de constatarea propriei ignorante: 


Încă din copilărie am studiat literele; și pentru că mi 
se spunea că prin intermediul lor pot dobândi o 
cunoaștere clară și certă a tot ceea ce este util în 
viată, am fost stăpânit de dorinta de a le învăța. Dar 
îndată ce am terminat aceste studii, în urma cărora 
esti socotit în rândul celor docti, mi-am schimbat întru 

totul pärerea. Dar eram atát de coplesit de indoieli si 
greșeli, încât mi se părea cá nu profitasem deloc 
încercând să mă instruiesc, singurul rezultat fiind 
descoperirea propriei mele ignorante (...). Luasem 
obiceiul să judec singur pe ceilalți, observând că nu 
există în lume nici o doctrină așa cum mă asteptam 

să fie (AT, VI, 4-5/ p. 115). 

Inspectia completa a tuturor mijloacelor 
teoretice de cunoastere (= studiile din acea epoca) 
a dovedit ineficienta acestora. Stare intolerabilä 
pentru Descartes nu atát din punct de vedere 
teoretic, càt practic: ,Am avut totdeauna marea 
dorintá de ainvata sá deosebesc adevärul de fals, 
pentru a vedea clar in actiunile mele si a päsi sigur 
în viata" (AT, VI, 10 / p. 117). 

Hotărârea luată in noiembrie 1619 se 
implineste in radicalitatea ei, cáci nici una din 
cunoștințele anterioare nu mai poate fi „salvată“. 
Pe cât de ferm a fost primul pas, pe atât de calculati 
trebuie să fie următorii. „Dialectica“ hotărârii își 
cere astfel drepturile: 

Dar ca un om care päseste singur și prin întuneric 

m-am hotărât să merg foarte încet și cu băgare de seamă 

in toate privintele, în această înaintare lentă ferindu-mă 
să cad. N-am vrut să încep prin a da la o parte opiniile 
care s-ar fi putut strecura fără girul rațiunii, înainte de 

a fi gândit îndelung proiectul lucrării întreprinse și a 

fi căutat adevărata metodă de a dobândi cunoașterea 

tuturor lucrurilor, cunoaștere de care spiritul meu ar 

fi capabil (AT, VI, 16-17/p. 121). 

Apoi, o dată metoda concepută, ea trebuie 
exersată în chestiunile cele mai simple, pregătind 
spiritul spre marea încercare - fundarea întregii 
cunoașteri prin relevarea principiilor filosofiei: 

Acesta fiind lucrul cel mai important, iar graba și 

precipitarea cel mai de temut, nu trebuia să încerc să-l 

duc fa capăt înainte de a atinge o vârstă mai matură 
decât cea de douăzeci și trei de ani cât aveam atunci si 
fără să mă fi pregătit mai mult timp în acest scop, 
eliberându-mi spiritul de toate opiniile greșite pe care 
le acceptasem până atunci și fără să fi acumulat mai 
multă experiență, care să constituie apoi conținutul 
rationamentelor mele (AT, VI, 22/ p. 124). 


Dar, pentru a-si continua cercetarea teore- 
tică, spiritul are nevoie de o morală practică 
provizorie, care să-l pună la adăpostul vâltorii 
vietii cotidiene. Contextualizarea stoică a acesteia, 
în funcţie de mediul locuit, banalizează portretul 
social al filosofului, oferindu-i însă eficienta 
intelectuală maximă: 

Astfel, deși în aparență trăiam la fel cu cei care 

neavând altă ocupație decât aceea de a duce o viata 

plăcută și nevinovatä, despärtind plăcerile de vicii, 
și care, pentru a se bucura de timpul liber fără a se 
plictisi, folosesc toate distractiile onorabile, nu 
încetam totuși să-mi urmez telul și să progresez în 
cunoașterea adevărului (AT, VI, 29-30/ p. 128-129). 


Nu atât clarificările pe care le oferă în plan 
speculativ, cât consecintele în plan practic ale 
metodei, care slujesc „binelui general“, după 
expresia lui Descartes, vor da imboldul necesar 
publicării meditatiilor sale unei firi - „care mă 
îndeamnă să urăsc meseria de a face cărți“ - ce a 
evitat, pe cât posibil polemicile: 

Deoarece am intenția să îmi dedic întreaga viata 

căutării unei științe atât de necesare și deoarece am 

găsit un drum care mi se pare că mă conduce 
inevitabil spre ea, dacă nu ne împiedică scurtimea 
vieții sau lipsa experienţei, am considerat că nu există 
un remediu mai bun împotriva acestor două obstacole 
decât acela de a comunica fidel publicului putinul pe 
care îl voi fi găsit și de a îndemna spiritele capabile 
să încerce să meargă mai departe, contribuind fiecare 

… la experientele ce vor trebui făcute si comunicând 
publicului toate lucrurile aflate, pentru ca succesorii 
să continue de acolo de unde s-au oprit predecesorii; 
și astfel, unind viețile și cercetările mai multora, am 
merge mai departe decât ar fi făcut-o fiecare de unul 
singur (AT, VI, 62-63/ p. 147). 
Diviziunea muncii științifice rămâne însă doar 
o vorbă goală pentru Descartes. Individualismul 
rămâne trăsătura principală a personalităţii sale - 
modestia lasă repede loc mândriei și chiar vanitätii, 
în ciuda încercărilor de a-și justifica demersul: 


rareori mi s-a întâmplat să mi se obiecteze vreun 
lucru pe care să nu-l fi prevăzut, cu exceptia celor 
foarte îndepărtate de subiectul meu. Astfel că eu n-am 
întâlnit, aproape niciodată, vreun cenzor al părerilor 
mele care să nu mi se pară, fie mai puțin riguros, fie 
mai putin echitabil decât mine însumi (...). 

În ceea ce privește utilitatea comunicării gândurilor 

mele, nu cred că ar putea fi foarte mare, dat fiind că 

nu le-am dus încă atât de departe, încât să nu fie 

nevoie să adaug încă multe alte lucruri înainte de a 

le pune în practică. Și cred că pot spune, fără vanitate, 

că dacă există vreun om capabil de aceasta, acela ar 
trebui să fiu eu, mai degrabă decât oricare altul: nu 
pentru că nu ar putea exista în lume multe spirite 
incomparabil mai bune decât al meu, ci pentru că nu 
poti concepe și asimila bine un lucru când îl înveți 
de la altcineva, ca atunci când îl inventezi tu însuți 

(AT, VI, 68-69 p. 150). 

Într-un anumit sens Descartes este îndreptățit 
la precautiile pe care si le ia, întrucât lupta pe 
care o dă nu este atât cu oponenții epocii, cât cu o 
întreagă tradiție și mentalitate filosofică. Meritele 
filosofiei sale îi par a fi și mai mari, prin 
comparaţie cu speculațiile scolasticilor. Aceștia 

îmi par a fi asemeni orbului care, pentru a se bate 

fără a fi în inferioritate cu un văzător, l-ar târî în 

fundul unei pivnite foarte intunecoase; si pot sä spun 
cä acestia au interesul ca eu s4 nu public principiile 
filosofiei de care má servesc; cäci fiind foarte simple 
si foarte evidente (...), prin publicarea lor eu as face 
ceva asemänätor cu a deschide ferestrele si a lása sa 
pătrundă lumina în pivnita in care ei au coborât să 
se batä (AT, VI, 71/ p. 151). 


2. Mitologia personajului 


O träsäturä tipicá marilor gânditori o consti- 
tuie multitudinea de oglinzi, configurate de 
diversele dimensiuni ale operelor lor, in care se 
reflectá o unicä personalitate creatoare, si, prin 
urmare, bogátia de portrete cu care ne confruntám. 
Precum genurile supreme, acestea nu mai pot fi 
ierarhizate, nu mai pot fi subsumate unuia singur, 
decât cu pretul sárácirii sau schematizárii unui 
destin. Este si cazul lui Descartes. 

Párintele filosofiei moderne, emblema 
spiritului stiintific modern, inventatorul geometriei 
moderne - acestea tin fără îndoială de opera sa. 
Dar asta nu e tot; asezat la trecerea dintre epoci, 
filosofului francez i se vor resemnifica permanent 
viata si opera, el devenind ráspunzátor atát pentru 
implinirile, cât si pentru deceptiile timpurilor 
noastre. Insuficient rupt de spiritul medieval, prea 
îndrăznet si nepregätit în noile discipline, chiar 
plagiator în unele domenii, prea stoic într-o epocă 
a curajului, sunt numai câteva dintre imputările 
care i se fac frecvent. Iată ce „conglomerat“ de 
portrete reușește să obțină Pierre Frédérix, pe 
numai câteva rânduri: „Membrii Constituantei și 

ai Conventiei [reunite dupa Revolutia de la 1789 
- n.n.] lau decretat drept unul dintre precursorii 
lor. Credinta pe care o proclamä? Paginile pe care 
le scrie pentru a demonstra existenta lui 
Dumnezeu? «Viclenie stilistică». Saint-simonienii, 
pozitivistii, marxistii se considerä discipolii säi. 
Totusi Victor Cousin afirma cá este fondatorul 
spiritualismului modern, iar Charles Adam cá 
ultimul cuvânt din fizica sa este idealismul. Alain 
si Liard vedeau in el un rationalist liberal; Jean 
Laporte nil descrie ca empirist, Gilson ca teolog 
medieval. Ni s-a prezentat un Descartes campion 
al Bisericii apostolice și romane, un Descartes 
hughenot, un Descartes mascat și prefăcut 
conștient, un Descartes mistic și rozicruceean, un 
Descartes agent al societăților secrete, un Descartes 
revoluționar, un Descartes avocat al ordinii 
burgheze. Pentru unii este cea mai genială expresie 
a inteligenței occidentale; pentru alţii, un fel de 
pedant care știe tot, dar nimic în plus, apărătorul 
«înțelepciunii ieftine», cel mai imbecil dintre 
rationalisti, groparul artei și al poeziei, principalul 
responsabil de disoluția culturii noastre. Atâtea 
figuri ale lui «Descartes-Proteu» câți comentatori“!. 
Prin urmare el îi pare a fi un Aristotel al timpurilor 
noastre, „înecat sub un potop de glose“. Si, 
nemultumit parcă de lista prea săracă făcută ante- 
rior, autorul citat îl transpune pe Descartes în 
limbajul fizicii moderne: el este convins că 
„Descartes-ul «real» era produsul a două concepţii 
despre lume si a două proiecte absolut ireconci- 
liabile. Prin metafizica sa, el apartine Evului Mediu; 
prin programul său de lucru, timpurilor moderne. 


! P. Frédérix, Monsieur René Descartes et son temps, 
p. 9. 

nu se deosebesc cu nimic în ochii unora de 
extravagantele si nebuniile unui bufon sau ale unui 
apucat, care si ei cred cu perseverentä in ceea ce 
fac! Mai ales cä pentru Regius, ca si pentru alti 
universitari olandezi adepti ai lui Descartes, 
acceptarea ideilor carteziene nu fusese rezultatul 
a ceea ce se poate numi o modificare spiritualä 
bruscă, ci al unei evolutii proprii!. 

Un alt corespondent - Roberval - îl acuză și 
el de incapacitatea de asi recunoaște greșelile: 
„Recunosc că m-am înșelat în cele ce le-am scris 
pentru el; da, dar știți de ce? Pentru că am crezut 
că este un prieten al adevărului, când, din contră, 
recunosc acum că de îndată ce acesta nu se acordă 
cu ideile sale el îi devine adversar si se luptă cu 
acesta de parcă ar putea fi capabil să îl învingă și 
să îl facă să își schimbe tabăra pentru a adera la a 
sa“ (AT, IV, p. 502). 

Totuși luptele sale nu sunt fără de sfârșit. Cu 
destui dintre cei cu care s-a luptat hotărât - în scris 
- s-a împăcat spre sfârșitul vieții: la ultima sa 
călătorie în Franţa se va reconcilia cu doi dintre 
marii săi rivali, Gassendi și Hobbes, cărora anterior 
le rezervase cel mai „aspru“ tratament dintre autorii 
de obiecţii la Meditatiile sale. Reacţiile celor doi 
fuseseră însă diferite: dacă după publicarea 
Meditațiilor însotite de Obiectii, Hobbes, nemultumit 
de maniera în care i se răspunsese, nu a mai pomenit 
nicăieri în publicaţiile sale numele lui Descartes?, 
Gassendi își extinsese critica într-o voluminoasă 
lucrare (Disquisitio Metaphysica, 1644). 


1 P. Dibon, Regards sur la Hollande du siècle dor, 
Vivarium, Napoli, MCMXC, p. 646. 


7 N. Joley, „The Reception of Descartes’ Philosophy“, 
în The Cambridge Companion to Descartes, p. 407. 

Unii corespondenți nu își ascund dificultățile 
pe care le au în a decripta „marea carte a naturii“ 
așa cum este ea înfățișată în scrierile carteziene. 
Să nu uităm că, până și într-un domeniu în care a 
excelat, cum ar fi geometria, a fost nevoie de o 
ediție „de popularizare“ la numai un an de la 
apariția eseului său. Nu mai surprinde atunci 
mărturia lui Morin: „cu spiritul vostru obișnuit cu 
cele mai subtile și înalte speculații ale matema- 
ticilor, vă inchideti si vă baricadati de o asemenea 
manieră în termenii și în modalitățile de a vorbi 
sau de a enunta, încât pare de la bun început că 
sunteți impenetrabil“ (AT, I, p. 540). 

Printre cei care se delimiteazä de ideile sale 
se află chiar foști adepti fideli, cum este cazul lui 
Regius, care in fond nu face, in limbaj modern, 
decât sási exprime dreptul de a avea propria 
opinie in anumite privinte, amendánd ceea ce el 
vedea, intr-o manierä pozitivistä avant la lettre, 
ca ingerintä a metafizicii în stiintä: „Căci exemplul 
unui om ca mine, care nu trece deloc drept un 
ignorant in filosofia voastră, nu va servi decât să 
aprobe diferite persoane care au deja opinii (sen- 
timents) foarte diferite de cele ale voastre asupra 
acestor subiecte; iar acestia nu imi vor refuza 
calitatea de om de onoare, văzând că angajarea 
mea alături de domnia voastră nu mă împiedică 
să mă îndepărtez de opiniile voastre atunci când 
acestea nu sunt justificate (...) Și, pentru a nu vă 
ascunde nimic, multi de aici sunt convinși că v-aţi 
discreditat mult filosofia publicându-vă metafizica“ 
(AT, IV, p. 255). Într-atât dorește Regius să nu 
ascundă nimic, încât uită de respectul pe care i-l 
datora celui căruia îi fusese totuși discipol și de la 
care păstrase încă orientarea filosofică generală, și 
îi relatează lui Descartes că artificiile sale metafizice 

de adevăr: Huygens îi va cere să curete lumea de 
potopul universal de erori si ignoranță (AT, I, 
p. 462), iar Balzac, amintindu-i de Istoria spiritului 
sau pe care prietenii o așteptau de la el, nu uită să 
invoce acele reusite anterioare ale sale impotriva 
»gigantilor școlii“. 

Descartes va apärea unora chiar ca un soi de 
doctor al sufletelor - nu spune chiar el cä morala 
este un fruct al stiintei sale? ,Scrisorile domniei 
voastre imi servesc intotdeauna ca antidot impotriva 
melancoliei - atunci când nu mă învață ceva, ele 
îndepărtează spiritul meu de obiectele dezagreabile 
cu care acesta se întâlnește zi de zi, pentru a-l face 
să contemple fericirea pe care o posedă prin 
prietenia unei persoane cu calitățile voastre, 
sfaturilor căreia pot încredința conduita vieții mele“ 
îi scria în 1645 prințesa Elisabeta (AT, IV, p. 233), 
care într-o altă scrisoare îl considera pe Descartes 
ca fiind „persoana cea mai în măsură din lume“ de 
ai corecta defectele (AT, IV, p. 336). 

Cei care îl întâlnesc, simt că se află în preajma 
unui spirit deosebit: Morin mărturisește că „din 
momentul în care am avut onoarea de a vă vedea și 
de a vă cunoaste la Paris, am considerat că sunteți 
un spirit capabil să lase posterității ceva rar și 
înăltător“ (AT, I, p. 537) si tot el vede în Descartes 
spiritul ,mai subtil si mai fecund decát oricare altul 
din acest secol (AT, II, p. 288-289). Cristina il 
primeste la Stockholm ,cu o atentie care a fost 
remarcatá de intreaga Curte, contribuind poate la 
sporirea invidiei (jalousie) pe care i-o nutreau câtiva 
savanti si care la venirea lui se pare cä deja era 
considerabilă“!, fapt confirmat si de o scrisoare a lui 
Chanut (AT, V, p. 641). 


! A. Baillet, La Vie de M. Des-Cartes, vol. 1l, 
p. 387-388. 

rog impresia puternică pe care mi-ati lăsat-o de ceva 
supraomenesc" (AT, 1, p. 327), iar la moartea acestuia 
compunea un epitaf. Iată ultimele două strofe: 
Acest suflet, cu a sa înțelepciune fecundă, 
A arătat mereu spiritului ceea ce se ascunde ochilor 
Și după ce a conceput al lumii model 
Se interesează acum de misterele cerurilor. 


Natură, imbraca-ti vesmántul de doliu; arata-ti disperarea 

Și vino să-l plângi prima pe marele Descartes. 

Când el isi pierdu zilele, tu ti-ai pierdut lumina: 

Căci datorită acestei flăcări noi te-am putut vedea 

(AT, V, 480). 

În 1631 o figură importantă a epocii, literatul 
Guez de Balzac, utiliza și el întreaga măiestrie stilistică 
pentru a-l descrie pe Descartes. După ce își exprima 
speranta de a-l imbrátisa la Amsterdam pe cel „atât 
de plin de rațiune si inteligență“, el adăuga: ,.... 
Dumneavoastră, Domnule, v-ati ridicat spiritul 
deasupra ... consideratiilor vulgare: și când îmi 
reprezint înțeleptul stoicilor, care - singurul - era 
liber, bogat și era precum un rege, văd bine că destinul 
v-a fost prezis în urmă cu multă vreme și că Zenon 
nu a fost decât o înfățișare a domnului des Cartes 
(..) Domnia voastră sunteţi acel Preafericit, ori, dacă 
nu, acesta nu există pe lume, iar cucerirea adevărului 
la care lucrati cu atâta forță și curaj imi pare cu 
adevărat ceva mult mai nobil decât tot ceea ce se 
face cu atâta zgomot și agitație în Germania și în 
Italia" (AT, I, 200). Morala provizorie de factură stoică 
din Discurs nu va face decât să confirme, în ochii 
cunoscutilor, acea atitudine care-l caracteriza, iată, 
cu mult timp înainte. 

Apropiatii îl priveau ca singura alternativă 
adevărată la filosofia școlii, la ceea ce apărea 
multora ca o îndepărtare flagrantă de viata ca si 

de facut stiinta contemporaná este, pentru Dupont, 
să se ridice la nivelul personalității grandioase care 
a fost Descartes: „întâiul dintre .. principii este 
conceptul sufletului; acestui adevăr, pentru el 
sclipitor, îi lipseşte încă din partea noastră 
verificarea experimentală; dar poate va veni o zi 
în care Știința va face acest pas crucial, atunci 
Descartes, acest Gigant, acest Solitar, va fi cu 
adevărat cel mai înalt reprezentant al puterii 
umane, al Gândirii“. 


3. Perceptia în actualitatea vremii 


a. Perceptia în epocă a filosofiei carteziene 


Descartes a fost în timpul vieții tinta atitu- 
dinilor - pasionale sau intelectuale - contradictorii: 
adulat si hulit, pretuit și evitat, apărat și criticat, 
numele lui s-a aflat pe buzele celor mai importante 
personalități ale epocii si chiar ale novicilor. 
Descartes însuși mărturisește că a purces la 
publicarea operei sale mai mult din imboldul 
prietenilor săi (,Amintiti-vä, vă rog, de solemni- 
tatea promisiunilor și intreprindeti acest miracol 
de a reda vederea orbilor“, îi scria Huygens în 
1635; AT, I, p. 333) si pentru a răspunde zvonurilor 
care începuseră să circule cu privire la știința pe 
care o deţinea. 

Așa cum rezultă din schimburile sale epistolare, 
poate cel mai constant admirator al său a fost 
Constantin Huygens, care în 1635 îi scria: ,lertati vă 


! Ibidem, p. 205. 


127 


Pentru a descrie mai bine ce putere explozivä se 
ascundea în el, am putea să il comparám cu unul din 
acei izotopi ai cäror neutroni suplimentari - in acest 
caz geniul sáu - îi transformă in corpuri instabile"!. 

Nu mai miră atunci peroratiile unui autor 
contemporan care, iată cum înfățișează impresia 
pe care o producea Descartes în conversații, 
bazându-se, în fond, pe aceleași documente ca și 
ceilalți biografi: „în discuţiile si controversele orale 
dădea o impresie excepțională de putere, tulburând 
într-un anume fel creierul auditorilor, precum o 
dovedesc multe mărturii (printre care și cea a lui 
Huygens), iar aceasta fără elocintä inutilă, în 
cuvinte foarte simple. Această artă nu se producea 
fără o importantă pregătire mentală, precum 
încărcarea unui acumulator în vederea unei scântei 
puternice. Nu putem deci nega această organizare 
psihică particulară, ea se manifesta noaptea 
printr-o privire fosforescentă și prin puterea de a 
distinge obiectele pe întuneric“?. Totodată „acest 
intelectual știa ... să fie international când trebuia, 
fără să piardă sentimentul national; totdeauna în 
străinătate a apărat interesul Franței“. Între atâtea 
certitudini și o ezitare: „există totuși un punct pe 
care nu stim dacă Descartes lar fi aprobat - este 
vorba de principiul lui Bohr impus de noua 
mecanică“, dar un lucru știm sigur: „Descartes ar 
fi fost un bun discipol al lui Bohr, dar nu și al lui 
Heisenberg"? (atracţia actualizării cuantice a lui 
Descartes pare a fi irezistibilă... Tot ce mai are 


! Ibidem, p. 17. 

2 P, Dupont, Descartes: Théoricien, géant et solitaire, 
p. 25-26. 

3 Ibidem, p. 175. 

4 Ibidem, p. 203. 

Altii, în schimb, vor adopta ideile carteziene 
tocmai pentru principiul metodologic invocat con- 
stant de autorul lor - evidenta: Huygens îi 
mărturisește că „admir cum stupore modul cum 
dezväluiti cele mai subtile materii ale lumii, cu o 
facilitate a exprimării atât de clară, atât de rotundă 
și de candidă, încât este dificil, citindu-vă, să nu 
devii de îndată tot așa de savant precum ati ajuns 
domnia voastră după lungi și profunde meditatii“ 
(AT, III, p. 413). 

Pentru acești persuadati de știința carteziană 
întâlnirile cu Descartes vor rămâne amintiri 
prețioase: Heidanus rememora în 1676 conver- 
satiile cu filosoful francez, „deschiderea sa sinceră, 
bunăvoința cu care răspundea, fără ezitare, la tot 
ceea ce vroiai să îl întrebi, cu o asemenea claritate 
a rationamentelor, încât părea că însăși filosofia 
cuvântă prin gura sa, fără a calomnia pe nimeni, 
judecând totul cu onestitate“. 

Mărturiile „obiective“ sunt destul de rare; pare 
însă în firea oamenilor ca în preajma unui mare 
spirit aceștia să alunece spre judecăți extreme. O 
astfel de mărturie „neutră“ o datorăm lui Saumaise, 
profesor la Leyda, care îi scria în aprilie 1637 lui 
J. Dupuy despre Descartes: „A fost tot timpul în 
acest oraș atunci când s-a tipărit cartea sa [este 
vorba despre Discurs, n.n.], dar se ascundea și nu 
se arăta decât foarte rar (..) Este romano-catolic 
și dintre cei mai zeloși. L-am văzut și părea un om 
foarte onest și o bună companie. Savantii de aici 
il consideră fără pereche”. 

În ciuda tentativelor lui Descartes de a păstra 
relatii cordiale cu Biserica, se poate spune că 


1 ApudP. Dibon, op. cit., p. 467. 
2? ApudP. Dibon, op cit., p. 465. 

filosofia sa apärea ca un adevärat pericol pentru 
doctrina oficială. Chiar într-o tară protestantă, în 
carelibertatea de opinie era considerabil mai mare 
decât în spatiul catolic, Voetius va determina cu 
precizie punctele de dezacord: „Această filosofie 
este periculoasă, favorabilă scepticismului, aptă să 
distrugă credința noastră în sufletul rațional, 
misterul sfintei Treimi, întruparea lui lisus Hristos, 
păcatul originar, miracolele, profetiile“'. Opinia 
catolică din Franța era nelinistitä, la rândul ei, 
dacă filosofia carteziană a materiei poate fi 
reconciliată cu dogma transsubstantierii, ceea ce 
se poate observa și în obiecțiile ridicate de Arnauld 
la Meditatii. 

Chiar apropierea dintre Descartes si jansenisti 
pare unor exegeti contemporani ca fiind supra: 
licitată, căci optimismul gnoseologic cartezian era 
în conflict evident cu credinta pesimistă a acestora 
că ratiunea umană a fost coruptă prin păcatul 
originar. Printre ei, cazul lui Arnauld, care aprecia 
mult filosofia carteziană, nu ar fi deci regula, ci 
exceptia’. Pentru Nicole, cartezianismul este 
,sárácácios" „tot ceea ce ne propune se reduce la 
câteva presupozitii care nu contin nimic absolut 
sigur“. Un alt jansenist, Le Maistre de Sacy, a fost 
chiar „ofensat“ de noua conceptie carteziană asupra 
lumii fizice, considerând că prezentarea meca- 
nicistă a acesteia distruge măreția creatiei divine, 
iar Du Vancel aprecia că doctrina despre animalele 
concepute ca simple automate sau mecanisme nu 
doar se opune Sfintei Scripturi, dar încurajează în 


!. A. Baillet, op. cit, p. 146. 
2 N.Joley, op. cit., p. 401. 
* Apud N. Joley, op. cit., p. 401. 


135 


plus oamenii sä foloseascä explicatia mecanicistä 
peste tot. 

Cea mai favorabilä receptare a ideilor 
carteziene pare să fi fost din partea membrilor 
Ordinului Oratoriului, înființat în 1611 de cardinalul 
de Bérulle pentru a se opune iezuitilor si care se 
sprijinea pe doctrina augustiniană, chiar dacă 
separatia carteziană între credință și filosofie se 
opunea convingerilor acestora. Nu trebuie uitat că 
demersul filosofic cartezian a primit poate un impuls 
decisiv prin încurajările lui de Bérulle. Mai multi 
membri ai Ordinului au depus eforturi sustinute 
pentru a legitima filosofia carteziană în ochii 
Bisericii catolice, evidentiindu-i conformitatea cu 
învățătura augustiniană, iar un membru marcant 
al Oratoriului - Malebranche - a încercat o sinteză 
sistematică a celor două doctrine. 


b. Receptarea în epocă a ideilor științifice 
carteziene 


Geometria analitică este privită în mod curent 
ca fiind „creatia“ lui Descartes. Este mai putin 
cunoscut faptul că, în același timp cu Descartes, 
un alt mare matematician - Fermat - avea idei 
asemănătoare, de combinare a algebrei și 
geometriei. El chiar îi va trimite lui Descartes, la 
scurtă vreme după publicarea Geometriei, scurte 
lucrări ale sale în care se regăsesc aceste idei (De 
Maximis et Minimis si De Locis planis et solidis), 
fără ca Descartes să observe apropierile dintre ei. 
O posibilă explicație a acestui fapt, ca si a celui că, 
într-o epocă a „revendicărilor de paternitate“, 
nimeni nu S-a gândit la „uzurparea“ meritelor 
carteziene, constă, după Milhaud, în credința pe 

care o impártáseau, atât unul, cát si celălalt că 
sunt doar continuatorii unei venerabile tradiţii, 
cu rădăcini în operele vechilor greci (Arhimede, 
Apollonius, Ptolemeu, Pappus; un predecesor mai 
apropiat de cei doi a fost francezul Nicolas Oresme, 
cel care are primul ideea reprezentărilor grafice). 
Oricum, contribuția lui Descartes nu trebuie 
supralicitată în această privință: să nu uităm că 
Geometria carteziană nu este „un manual de 
geometrie analitică în accepţia obisnuită“!. Nu vom 
găsi aici nici arhicunoscutele axe „carteziene“, nici 
ecuatii ale curbelor, ci doar încercări de a rezolva 
ecuaţii algebrice cu ajutorul curbelor. 

Nu mult după moartea lui Descartes, 
Cavendish, aflat în trecere prin Paris, îi va arăta 
lui Roberval o lucrare postumă a lui Harriot, 
publicată la Londra în 1631, ce trata despre 
rezolvarea ecuaţiilor, si, intenționat sau nu, va 
lansa acuzația de plagiat, astfel încât matema- 
ticianul englez Wallis nu va ezita să-i atribuie lui 
Harriot paternitatea analizei lui Descartes, iar 
Leibniz însuși, fără a tranșa chestiunea, va 
menționa această descoperire a englezilor?. Teoria 
algebrică a ecuaţiilor fusese dezvoltată nu doar 
de Harriot, ci si de Tartaléa, Cardan, Ferrari, 
Bourbelli, Albert Girard și Viète, parte dintre ei 
menţionaţi de Descartes în lucrările sale (în spe- 
cial Cardan). lar ideile matematice ale protestan- 
tului Viète se pare că erau la mare prețuire in 
Olanda, în vremea când Descartes își stabilise 
domiciliul aici, astfel că, desi nu ii citise studiile, 
este foarte probabil ca ele să îi fi fost prezentate 
în discuțiile cu diferiți savanţi. De altfel Descartes 


! AL Giuculescu, Prefatà la Geometria, p. 9. 
2 G. Milhaud, Descartes savant, p. 137. 

va márturisi cd, in acest domeniu, a continuat 
opera lui Viète. 

Un alt punct controversat in creatia mate- 
maticá a lui Descartes este cel legat de problema 
constructiei unei tangente la o parabolä, care a 
dat nastere unei dispute aprinse cu Fermat. Acesta 
din urmă oferea o soluție problemei chiar în 
studiile trimise lui Descartes, amintite anterior. 
Descartes va critica această cale de rezolvare 
(numită și a „maximelor și minimelor“) ce nu i se 
pare a fi suficient de generală (i.e. aplicabilă și la 
alte tipuri de curbe), oferind propria sa soluție, in 
sine corectă, dar care pleca de la un principiu 
eronat. La dispută vor participa matematicieni 
renumiţi: Fermat va fi sustinut de Roberval si de 
Pascal-tatäl, iar Descartes de Desargues. De fapt 
era vorba de modalități alternative de a rezolva 
aceeași problemă. 

În ceea ce priveşte cercetările de optică, 
Descartes recunoaște înrâurirea pe care au avut-o 
lucrările lui Kepler! asupra sa. Într-o scrisoare din 
31 martie 1638 adresată lui Mersenne, negând că 
a împrumutat chiar de la Kepler ideea lentilelor 
cu formă eliptică sau hiperbolică (cum fusese 
acuzat), admite că „aceasta nu mă împiedică însă 
să recunosc că Kepler a fost primul meu maestru 
în optică si să cred că a fost dintre toti cel mai 
savant în această privință“. Oricum, Descartes 
rezolvase problema anaclasticei, i.e. găsise ce curbă 
trebuia să descrie forma unei lentile pentru ca 
razele ce cad paralel pe ea să se refracte într-un 
punct unic, problemă formulată de Kepler, dar 


! Este vorba de Paralipomena ad Vitellionem 
(apărută în 1604) și Dioptrice (1611). 

nedusä la bun sfârșit de acesta'. Totuși rigoarea 
geometricä a demonstratiei lui Descartes a fost 
repede pusä în umbrä de realizärile empirice în 
domeniu, astfel încât Descartes nu va vedea 
niciodatä confectionate lunete astronomice care 
sá respecte planurile sale a priori. 

Trebuie spus cä era o epocä în care acuze de 
felul celor amintite anterior abundau, favorizate 
de circulatia in manuscris a multor lucräri, de 
publicarea cu intarziere a acestora, de tirajele 
simbolice. Nu este deci de mirare cä Descartes va 
mai fi învinuit si că a „împrumutat“ legea refractiei 
(legea sinusurilor) de la Snellius, care detine 
într-adevăr prioritatea în această privință. Insă 
descoperirea lui Snellius din 1625 (după Milhaud) 
circulase doar în cercuri restrânse, în manuscris, 
iar Descartes dădea formularea matematică a legii 
(întru câtva diferită de cea a savantului olandez) 
în Dioptrica sa din 1637. De această dată, acuzaţia 
este adusă după moartea sa, în 1662, de savantul 
Isaac Vossius, reluată apoi de Christian Huygens 
(fiul lui Constantin Huygens), de Poggendorf și 
chiar de Leibniz?. 

Nu suntem deloc obișnuiți să îl vedem pe 
Descartes considerându-se egalul vreunui contempo- 
ran sau al vreunui predecesor imediat. Cu excepția 
lui Kepler, pe care îl considera maestrul său în ale 
opticii, ceilalti savanţi, din toate celelalte domenii, 
sunt judecaţi cu severitate? Este cu atât mai 
neobișnuit să descoperim aprecierea de care se 


' G. Milhaud, op, cit., p. 195. 
? Plecând de la cercetările lui Korteweg si Kramer, 
Milhaud va demonta cu minutiozitate acuzaţia în Descartes 
savant 


3 G. Milhaud, op cit. p. 215. 

bucura în ochii lui Descartes opera lui Bacon, 
gânditor considerat ulterior de istoricii filosofiei 
drept un precursor al traditiei empiriste. Astfel, 
intr-o scrisoare din decembrie 1630, chestionat 
de Mersenne ín privinta mijloacelor necesare 
pentru a face experiente utile, Descartes va trimite 
in mod expres la Bacon, consideránd cä nu mai 
are nimic de adäugat la cele scrise de acesta (AT, I, 
p. 195). Nu trebuie însă uitat ceea ce îi unește pe 
cei doi: împotrivirea fată de logica aristotelică, pe 
care 0 găseau sterilă, necesitatea așezării științei 
pe baze metodologice noi (diferite însă la cei doi) 
și încrederea, „mistică“ aproape, în forța noii 
științe. În această din urmă privință, să amintim 
întinsele pasaje din ultima parte a Discursului care 
pot fi realmente caracterizate ca „baconiene“. 


4, Perceptia istorică 


a. Perceptia filosofiei si a personalitătii lui 
Descartes 


Cele două decenii ce au urmat morții lui 
Descartes reprezintă o perioadă în care carte: 
zianismul se constituie realmente ca „școală“ în 
peisajul filosofic si științific, iar doctrina sa este 
predată în anumite universități din Olanda și 
Germania. După expresia lui Ballet, la doar câțiva 
ani după 1650, numărul discipolilor săi era 
comparabil cu cel al stelelor de pe cer sau al 
gräuntelor de nisip de pe fundul oceanului. 
Complicatiile filosofice și teologice ale acestei 


doctrine, legate îndeosebi de concepţia lui 

Descartes despre Dumnezeu si de statutul celor două 
substante, au creat curente chiar în interiorul acestei 
școli. Astfel, unii vor admite interacțiunea dintre 
suflet și corp, supunând întreaga gândire unei 
expresii corporale, in timp ce alţii vor accepta o 
simplă corelație între acestea, asigurată de 
Dumnezeu, ceea ce s-a numit ocazionalism: sufletul 
reacționează „cu ocazia“ unei impresii fizice. Printre 
cei dintâi se numără Desgabets, Cally si Regis, iar 
printre cei din urmă Geulincx (primul, se pare, ce 
a elaborat soluția ocazionalistă), Clauberg în 
Germania, G. de Cordemoy si L. de la Forge în Franta. 
Cordemoy va publica și primele sistematizări ale 
ocazionalismului: Six Discours. (1666) si 
Discernement de l'esprit ou du corps (1668)!. 

În același timp, conferințe regulate, in 
„academii“ private, difuzau cartezianismul in 
randul publicului larg - au mare succes indeosebi 
discipolii cu preocupări științifice. Între aceștia se 
disting ]. Rohault, autorul unui Traité de physique 
(1670) si al unor Entretiens sur la philosophie 
(1671), J.B. Denis, care reuseste in 1667 primele 
transfuzii sangvine, preluând o idee dintr-o 
conferintä parizianä din 1658 a lui Desgabets, si 
Regis, care impresioneaza publicul din Toulouse 
și îi succede apoi lui Rohault la Paris’. 

La doar trei ani de la moartea lui Descartes, 
în 1653, apăruseră si primele două biografii, in 
latină, nu prea întinse și conținând multe pasaje 
de pură imaginație. Cei doi autori, un anume 
Daniel Lipstorp, profesor la universitatea din 
Lübeck, si Pierre Borel, viitor medic al regelui și 
membru al Academiei de Științe, nu îl cunoscuseră 


1 G. Rodis-Lewis, Descartes. Textes et débats, p. 632. 
? Ibidem. 

de altfel pe Descartes. Fără îndoială că „adevăratul“ 
biograf va fi Baillet, cel care după un travaliu 
impresionant pentru acea vreme - șase ani de 
corespondență si de cercetări asidue - publică o 
lucrare pe măsură, două volume ale vietii lui 
Descartes apărute în 1691 și restrânse doi ani mai 
târziu la dimensiunile unei opere mai apropiate 
de așteptările cititorilor vremii. Chiar dacă, până 
la urmă, orice biografie este (și) o interpretare, 
distanța - fatalmente importantă în acele timpuri 
- care îl separă de evenimente și impulsul apolo- 
getic neînfrânt îl transformă repede în primul 
„hermeneut“ al destinului cartezian. 

Dar deja, în 1671, Universitatea din Paris 
intenționează să interzică doctrina carteziană! si 
să revină la litera celei aristotelice, și numai 
interventia lui Boileau prin satira sa Arrêt bur- 
lesque, scrisă se pare în colaborare cu Racine (care 
avea în cabinetul său un portret al lui Descartes), 
pune pentru o vreme lucrurile la punct?. Alti 
literați, cum ar fi La Fontaine sau Molière (în Les 
femmes savantes), deși îi vor ironiza anumite idei, 
îi vor recunoaște indirect meritele. 

Nu trebuie uitat că reacţia Sorbonei fusese 
precedată, în 1663, de trecerea la index de către 
Biserică a operelor carteziene, în ciuda faptului 
că relațiile lui Descartes cu iezuiții fuseseră cordiale 


! F. Alquié consideră că Parlamentul se pregătea să 
interzică ideile carteziene (Descartes, p. 169). 

? Este de remarcat faptul că urmau să fie interzise 
nu doar operele lui Descartes, ci și ale unora care treceau 
drept adversari ai săi, cum ar fi Gassendi, iar satira lui 
Boileau sare în apărarea tuturor și nu doar a lui Descartes, 
sustinand ceea ce în termeni moderni s-ar numi libertatea 
de opinie. 

în ultimii ani ai vieții filosofului. Regis a fost nevoit 
să-și întrerupă conferințele și să aștepte până în 
1690 pentru a-și publica al său Système de 
philosophie. În universităţile franceze unde cursurile 
de filosofie erau încredințate clericilor, B. Lamy a 
fost suspendat la Angers și exilat la Dauphiné, iar 
P. Cally a trebuit să predea la Caen retorica. Bossuet 
prevedea chiar, în 1687, o mare luptă împotriva 
Bisericii, dusă în numele filosofiei carteziene!. 

Reacţia nu a fost, totuși, unitară și a slăbit în 
intensitate cu trecerea anilor. Astfel, Ignatiu de 
Tremblay va susține în iulie 1700 la colegiul iezuit 
din La Flèche o teză inspirată de ideile filosofice 
ale lui Descartes, va exista chiar un profesor cu 
vederi carteziene (Père André), aflat însă în con- 
flict cu superiorii săi. Ultima reactie iezuită violentă 
la adresa cartezianismului o înregistrăm la 
începutul secolului XVIII (31 ianuarie 1706), când, 
cu ocazia preluării funcţiei, noul General al 
Ordinului interzice 30 de teze din doctrinele lui 
Malebranche și Descartes, care contraveneau 
credintei catolice. Însă fundalul religios era în 
întregime sumbru în Franta acelor vremuri, în 
1685 fiind revocat de Ludovic al XIV-lea Edictul 
de la Nantes, prin care Henric al IV-lea statornicise 
libertatea cultului protestant. 

Relaţia dintre filosofia carteziană si teologie 
este, fără îndoială, una complexă: o subminează 
ea sau o întărește pe aceasta din urmă? Apoi, 
este credința lui Descartes una sinceră sau este 
„tributul“ plătit pentru o libertate de exprimare 
în cele cu adevărat importante pentru el, ce tin 
de știință? Spiritele pozitiviste au găsit în 
rândurile din Cogitationes Privatae (publicate 


! G. Rodis-Lewis, Descartes. Textes et débats, p. 633. 

abia secolul trecut de Foucher de Careil) o 
márturie in plus in favoarea disimulárii carte- 
ziene, atunci cand Descartes recunoaște că „de 
când am urcat pe scena acestei lumi, pe care am 
rămas până în prezent spectator, am umblat 
mascat“. Încă în 1748 materialistul La Mettrie 
credea că Descartes „îi făcuse pe teologi să înghită 
0 otravă ascunsă“!, fapt pe care il va aprecia, de 
altfel, si Marx. În schimb, alții au văzut în 
ingerinta divinității într-un sistem filosofic ce se 
dorea riguros, o inconsecventä flagrantă a lui 
Descartes; mai mult, legându-l pe Dumnezeu de 
o doctrină științifică ce înregistrase numeroase 
succese „Descartes era mai periculos decât 
Aristotel, întrucât avea un aer mai rezonabil“?. 
Dar Descartes nu a fost în epocă doar venerat, 
criticat sau interzis, ci și ironizat cu virulență. 
Dintre cei care îl iau peste picior, să îl amintim pe 
iezuitul Daniel care în 1690 publică un pamflet 
de peste 500 de pagini intitulat Le Voyage du 
Monde de Descartes, unde își imaginează că 
sufletul lui Descartes fiind plecat în altă parte în 
momentul morții (independenta substantelor!), nu 
a fost înmormântat de fapt decât corpul acestuia, 
prin urmare el trebuie că rátáceste pe undeva. În 
aceeași notă, P.-D. Huet scrie o celebră fabulă in 
care Descartes (mai precis, sufletul lui) părăsește 
clandestin Stockholmul pentru a se refugia la 
laponi, unde este de îndată adoptat datorită taliei 
mici, capului mare, părului negru și tenului 
măsliniu. lar dacă în 1692 în Lexicon philosophicum 
al lui E. Chauvin i se mai anagrama numele 


! Apud P. Frédérix, op. cit., p. 16. 


* Voltaire apud P. Frédérix, op. cit., p. 88. 


144 


RENATUS CARTESIUS în TU SCIS RES NATURAE 
(„tu ai știința lucrurilor naturii“), în replică, Leibniz 
va anagrama adesea CARTESIUS prin SECTARIUS!. 

Fără îndoială că dacă Descartes rămâne 
filosoful care polarizeazä dezbaterile de idei ale 
secolului al XVII-lea, aceasta se datorează criticii la 
care este supusă doctrina sa în dimensiunea pur 
metafizică sau în cea științifică. Marile nume ale 
filosofiei epocii, Spinoza, Leibniz, Locke, se 
raportează critic, în mod constant, la ideile 
carteziene. Chiar cel mai celebru cartezian, 
Malebranche, ne avertizează că Descartes a fost 
„supus erorii și iluziilor ca și ceilalți [filosofi] ... Nu 
trebuie deci deloc să îl credem pe cuvânt, ci să îl 
citim, asa cum ne avertizează el însuși, cu precauție, 
examinând dacă nu cumva s-a înșelat si să nu avem 
deloc încredere [nici] atunci când spune că evidența 
și reprosurile intime ale rațiunii noastre ne obligă 
să fim de acord [cu cele spuse de el, n.n.]?. 

Totuși Leibniz va recunoaște în cartezianism 
„anticamera adevărului“ si va considera că lui 
Descartes, „erou“ al umanității, ar trebui să i se 
ridice o statuie; în ciuda violenței cu care i-a atacat 
tezele și i-a criticat lipsa unor cercetări în domenii 
fundamentale (lingvistică, istorie etc.), Leibniz 
aprecia că printre acei mari oameni care l-au 
depășit pe Descartes „nu cunosc pe nici unul care 
să fi avut vederi atât de generale ca el, alăturate 
unei puteri de pătrundere și unei profunzimi atât 
de mari ca ale sale“, 


' G. Rodis-Lewis, Descartes, p. 307-309. 

? Recherche de la Vérité, Pléiade, p. 319 

* Apud G. Rodis-Lewis, Descartes. Textes et débats, 
p. 309. 

Secolul al XVII-lea înregistrează o „eclipsă“ a 
cartezianismului!. Demodată știintific, cu o 
metafizică făcând - din punctul de vedere al 
iluminismului - prea multe concesii religiei, cu o 
morală arhaică, nepotrivită schimbărilor ce trebuie 
să vină, doctrina carteziană își pierde treptat 
susținătorii fideli, devenind mai mult o curiozitate, 
obiect de studii erudit-istorice sau de concursuri 
omagiale ale Academiei Franceze, cum este cel din 
1762 și intitulat „Elogiu lui Ren€ Descartes“. La 
acest concurs vor participa 36 de concurenti, fiind 
declarați câștigători A-L. Thomas si G.-H. Gaillard, 
azi ilustri necunoscuti. Lucrarea primului este 
prefatatä de Voltaire, care reda cu exactitate relatia 
contemporanilor săi cu Descartes. „Nu îl mai citim 
astăzi pe Descartes“ și „Descartes a fost în întregime 
uitat“. Thomas însuși, după ce îi stabilește 
predecesorii (Vasco da Gama, C. Columb, Cortez, 
Pizzaro, Magellan, Drake, Copernic, Tycho Braché, 
Kepler, Galilei, Bacon, navigatori si astronomi la 
grămadă) și moștenitorii direcți (Leibniz și New- 
ton), nu se abtine să nu îl deplângă pe „acest mare 
om... care s-a rătăcit în metafizică si a creat sistemul 
ideilor înnăscute“. Celălalt câștigător - al ceea 
ce trebuia să fie totuşi un concurs pentru un elogiu 
- va regreta și el greșelile lui Descartes: „Primii 
săi pași sunt eșecuri .. Are viziuni, explică visurile 
sale. O, rușine a spiritului omenesc!?. Un alt 
concurent, F.-A. de Gourcy, mai hotărât la început, 
când apreciază că „Descartes, cu armele pe care si 
le-a confectionat singur, a învins toti filosofii“, 


! Idem, Descartes, p. 309. 

2? Apud D. Rodis-Lewis, Descartes. Textes et débats, 
p. 637. 

* Ibidem. 


146 


conchide totuși apoi cá „Newton La învins pe 
Descartes, dar cu armele acestuia din urmă“!. Ima- 
gine care mai apare si la Montesqieu („Descartes 
i-a învățat pe cei care au venit după el să descopere 
propriile sale greșeli“), la Voltaire („I-a învățat pe 
oamenii timpului său să se servească de armele 
sale împotriva lui însuși“) sau la d'Alembert în 
„Discursul preliminar“ al Enciclopediei: „Dacă a 
terminat prin a crede că a explicat totul, totuși a 
trebuit să înceapă prin a se îndoi de tot; iar armele 
de care noi ne servim pentru a-l combate nu îi 
aparțin mai putin prin faptul că le întoarcem 
împotriva lui“. D'Alembert nu va uita să sublinieze 
măcar unul din meritele sale, scriind că „putem, 
împreună cu Dl. Fontenelle, să multumim seco- 
lului care, dăruindu-ni-l pe Descartes, a dezvăluit 
o nouă artă de a rationa si de a comunica celorlalte 
științe exactitatea geometriei"?, Si Diderot il va 
privi mai mult ca om de știință, situându-l alături 
de Galilei si de Newton, printre „cei mai mari 
fizicieni“ care au fost totodată și „mari geometrii“. 

Desigur, nu au lipsit și elogiile propriu-zise, 
cum este cel - premiat și el de Academia Franceză 
- al iezuitului Guénard care, în 1775, aprecia că 
„au fost curajul si semetia unui singur spirit care 
au produs în științe acea fericită si memorabilă 
revoluție de ale cărei avantaje profităm astăzi cu 
o superbă ingratitudine (...). Descartes se afla 
închis în labirint împreună cu toti ceilalți filosofi; 
dar şi-a făurit singur aripi si a zburat, croind astfel 
drum nou rațiunii captive’. 


! Ibidem. 

2 Ibidem, p. 634. 

+ Apud, LR. Armogathe, „Vers un autre Descartes", in 
Travaux récents sur le XVIIe siècle, CMR 17, 1979, p. 190. 

În general filosofii vor prelua si or justifica 
în diverse moduri imaginea unui Descartes-părinte 
al filosofiei moderne sau deschizător de drumuri, 
mai ales după importanța conferită unor idei 
carteziene, preluate și resemnificate de gândirea 
kantiană. Astfel Schelling: „Ceea ce este măreț, la 
Descartes este ideea sa generală: a nu considera 
ca adevărat în filosofie decât ceea ce este cunoscut 
clar și distinct. Dar aceasta nu este totdeauna 
posibil în mod direct: în acest caz, trebuie cel putin 
să pot indica o legătură necesară între tot ceea ce 
am a cunoaște și acele lucruri despre care sunt 
conștient în mod imediat si indubitabil. Astfel, 
Descartes a fost primul care a introdus în mod 
explicit în filosofie ideea unui principiu si a unei 
genealogii a conceptelor si convingerilor noastre, 
în care nimic nu trebuie să fie considerat adevărat 
în afară de ceea ce se lasă conchis si dedus dintr-un 
principiu“!. 

Hegel, care considera că prin Descartes 
francezii şi-au făcut datoria față de Spiritul uni- 
versal, va nota despre acesta în Prelegeri de istoria 
filosofiei. Reng Descartes este de fapt adevăratul 
inițiator al filosofiei moderne, întrucât ea are ca 
principiu gândirea. Gândirea pentru sine se 
deosebește aici de teologia filosofantă, pe care ea 
o situează de cealaltă parte; avem aici un teren 
nou. Influența acestui om asupra epocii sale și 
asupra epocii moderne nu poate fi îndeajuns 
reprezentată în toată dimensiunea sa. El este astfel 
un erou care a luat lucrul încă o dată de la început 
și a reconstituit terenul filosofiei, teren pe care acum 
ea se reîntoarce de-abia după scurgerea unui întreg 


! Apud G. Rodis-Lewis, Descartes. Textes et débats, 
p. 643. 

mileniu. Marea influentä pe care a exercitat-o 
Descartes asupra epocii sale si asupra formării 
filosofiei în general se datorește mai cu seamă 
faptului că el a plecat, în mod liber și simplu și 
totodată popular, înlăturând orice presupozitie, 
de la gândurile populare însele și de la propozitii 
cu totul simple și a redus conținutul la gândire și 
întindere, adică la ființă, si că a pus in fata gândirii 
acest opus al ei. “!. 

K. Fischer va admite că materialismul 
secolului al XVII-lea se originează în Descartes, 
dar aceasta nu a fost decât „o idee accesorie ... în 
contradicție cu principiile sale“ și sustine că 
„metoda si principiile doctrinei lui Descartes contin 
în germene filosofia critică“. 

Dar Descartes nu va înceta să aibă și adversari 
redutabili: Schlegel, de exemplu, va deplânge faptul 
că un atât de mare matematician a putut să producă 
o filosofie atât de nefericită. 

Fără îndoială că dacă există un „secol de aur“ 
al cartezianismului, acesta nu este cum s-ar putea 
crede secolul al XVII-lea ci chiar secolul nostru. 
Într-o perioadă a alexandrinismului cultural, a 
exegezei institutionalizate, analizele filosofiei 
carteziene se disting prin finete și erudiție, ca si 
printr-o vitalitate a demersului critic, originată 
probabil în însăși „materia de studiu“: o gândire 
concretă, cu istoria ei, și mai putin un ansamblu 
arhitectonic monumental de idei. 

Revigorarea exegezei carteziene este anunțată 
la începutul secolului prin apariția, între 1897 si 
1913, a monumentalei ediții Adam & Tannery, 


! Ibidem, p. 640-641. 
? Ibidem, p. 646. 

editie rämasä de referintä pana astäzi. Nu mult dupa 
aceea inregistrám primele studii esentiale asupra 
filosofiei carteziene, datorate lui O. Hamelin 
(Le Système de Descartes) si lui É. Gilson (eruditul 
comentariu la Discurs si studiile sale privind rolul 
gândirii medievale în formarea sistemului cartezian). 

Se constituie apoi o veritabilă scoala franceză 
a hermeneuticii carteziene, cuprinzând mari nume 
cum ar fi H. Gouhier, J. Laporte, M Gueroult, 
F. Alqui€ sau mai tinerii J.-L. Marion, 
G. Rodis-Lewis, J.-M. Beyssade, N. Grimaldi. 

Să mai amintim și tradiția fenomenologică, 
în frunte cu Husserl, care îl percepe pe Descartes 
ca pe un veritabil părinte spiritual. Heidegger în 
schimb îl va privi pe acesta ca pe unul dintre 
filosofii care au „asigurat“ uitarea întrebării 
privitoare la ființă într-o manieră specifică, prin 
raportarea ei la subiect și la reprezentări, instituind 
tonalitatea fundamentală a ontologiei moderne. 

În spatiul anglo-saxon, Descartes va fi perceput 
mai ales în orizontul teoriei cunoașterii și al filosofiei 
științei, relevandu-i-se atât meritele, cât si limitările 
din perspectiva științei contemporane; el va fi 
deseori criticat virulent, așa cum o face de exemplu 
G. Ryle, care pronunță un veritabil rechizitoriu al 
dualismului cartezian în lucrarea sa The Concept 
of Mind (1949). Același dualism este și în vizorul 
analizelor contemporane din perimetrul științelor 
cognitive. Din această perspectivă, deși Descartes 
are meritul de a fi pus de o manieră explicită 
problema cogito-ului, el nu a reușit totuși să ofere 
o imagine „naturalizată“ sau „materializată“ a 
acestuia. O valorificare pozitivă si spectaculoasă a 
ideilor carteziene întâlnim, în schimb, la Noam 
Chomsky, care situează originea gramaticii sale 
universale în opera lui Descartes. 


150 


Secolul nostru intáreste imaginea lui Descartes- 
deschizätor de drumuri în filosofia modernä, insá 
aceasta este mult mai nuantatä, in special datoritá 
lucrárilor consacrate mostenirii medievale prezente 
in opera sa (se remarcä studiile amintite ale lui 
E Gilson si Sur l'ontologie grise de Descartes a 
lui J-L. Marion). 

Verdictele „exaltate“ nu lipsesc nici în 
secolul XX: neotomistul J. Maritain apreciază 
cartezianismul ca fiind „păcatul francez prezent 
în istoria modernă“!, J. Benda nu vede nici o 
continuitate între Descartes și filosofia modernă 
care este în viziunea lui riguros anticarteziană, 
iar pamfletarii secolului al XVII-lea își găsesc 
un demn urmaș în G. Bonnot care scrie în 1968 
un eseu având titlul Ei l-au ucis pe Descartes: 
Einstein, Freud, Pavlov. J.-F. Revel, preluând 
celebra formulare pascaliană, scrie o lucrare 
intitulată Descartes inutil si nesigur. 

În final, merită, într-adevăr, să ne întrebăm, 
alături de J.-P. Armogathe dacă „Descartes ar fi 
acceptat el însuși să fie «cartezian»? El este, la urma 
urmei, cel mai putin fidel și cel mai putin exact 
dintre «cartezieni» "7. 


! Le Songe de Descartes, p. 288. 

7 Ibidem. În aceeași ordine de idei, un mare 
comentator al filosofiei carteziene remarca: ,mai inult decát 
un sef de scoalá Descartes a fost un gânditor izolat, fárá nici 
un predecesor adevărat, dar si fără un continuator fidel, un 
filosof pe care secolul său nu La înțeles. Este important deci 
să distingem între «filosofia lui Descartes», adică ceea ce 
Descartes însuși a gândit si a scris, si «cartezianism», cu alte 
cuvinte mișcarea de idei pe care această filosofie a näscut-0“ 
(F. Alquié, Études cartésiennes, p. 93). 

b. Perceptia ideilor stiintifice 


Metoda cartezianä a fost bine receptatä in 
epoca imediat urmätoare mortii filosofului, fiind 
aplicatä mai ales unor probleme stiintifice 
particulare; printre acești adepti îi putem aminti 
pe De Raey și Heereboord la Leyda, Pollot la Breda, 
Ruellius si Andalla la Franeker, Rohault la Paris. 

Spre sfârsitul secolului, fizica lui Descartes 
începe să fie pusă în umbră de noile descoperiri 
științifice, îndeosebi de mecanică newtoniană și, 
în general, de noile dezvoltări din dinamica fizică. 
Astfel, Christian Huygens va denunta falsitatea 
legilor șocului propuse de Descartes, fiind sustinut 
și de Leibniz. Chiar cartezianul Malebranche 
încearcă la sfârșitul cărții VI din La Recherche de 
la Vérité să îndrepte aceste legi'. Totuși, în prima 
jumătate a secolului al XVIII-lea mai există încă 
adepti ai filosofului care mai sustin justetea 
teoriilor sale științifice față de cele newtoniene. 

Voltaire, partizanul ideilor newtoniene în 
Franta, deși aprecia calea deschisă de Descartes în 
geometrie, care „grație lui a devenit atât de 
comună“, va sintetiza însă, frust, modul cum acesta 
era perceput în epocă: „Descartes ar fi fost cel mai 
mare filosof din lume dacă ar fi inventat mai 
putin“, verdict ce amintește de cel al lui Lebniz, 
care vorbea de „frumosul roman al fizicii 
carteziene“. 

Academia din Paris, pentru a stabili care 
dintre cele două teorii (carteziană și newtoniană) 
este cea adevărată, trimite chiar două expediţii 


1 Cf. C. Rodis-Lewis, Descartes. Textes et débats, p.623. 
? Apud G. Rodis-Lewis, Descartes. Textes et débats, 
p. 624. 

in Laponia si in Peru care sá mäsoare lungimea 
unui arc de meridian in acele regiuni. in 
conformitate cu cosmologia carteziană, Pământul 
trebuia să fie alungit la poli, în vreme ce Newton 
sustinea turtirea planetei la poli. Eșecul răsunător 
al teoriei carteziene in fata măsurătorilor a 
echivalat cu prăbușirea oficială a acesteia. 

Rămâne însă imaginea sa ca deschizător de 
drumuri - spiritul operei sale științifice este încă 
la mare pret, fapt punctat și de d'Alembert în 
„Discursul“ său preliminar la Enciclopedie: „Acest 
om rar a cărui soartă s-a schimbat atât în mai 
putin de un secol, avea tot ceca ce trebuia pentru 
a schimba fata filosofiei: o imaginatie puternică, 
un spirit foarte consecvent, cunoștințe luate mai 
degrabă din sine însuși decât din cărți, mult curaj 
pentru a combate prejudecățile cele mai 
răspândite si nici un fel de dependentă care să-l 
forțeze a le menaja (...) Dacă Descartes, care ne-a 
deschis drumul, nu a mers pe acesta atât de 
departe pe cât o cred partizanii (sectateurs) săi, 
nici vorbă că științele nu-i datorează atât de putin 
pe cât o cred adversarii săi. Numai metoda sa 
singură ar fi suficientă pentru a4 face nemuritor: 
Dioptrica sa este cea mai importantă și cea mai 
frumoasă aplicație - care s-a făcut până acum - 
a geometriei în fizică“! 

Dacă în amănuntele sale conceptia științifică 
a lui Descartes este în vizibilă suferință, intuitiile 
sale sunt în anumite privințe remarcabile. O mică 
lucrare din 1637 (vezi tabelul cronologic) 
sugerează noțiunea de lucru mecanic. Tot el a pus 


! Ibidem. 

bazele notiunii de impuls (cantitate de miscare), 
aplicand-o mai ales la studiul ciocnirii corpurilor'. 

Un exeget contemporan al operei stiintifice 
carteziene, P. Costabel, va sublinia alte două intuitii 
strălucite: cea a izomorfismului între legile 
mecanicii și cele ale opticii care se observă cu 
claritate în Dioptrica și cea a principiului de 
economie care stă la baza legilor șocului, așa cum 
sunt ele formulate în Principii. 

Al. Koyré va regăsi urme ale metodologiei 
științifice carteziene chiar în teoria relativității a 
lui Einstein: „Nimic nu mai rămâne în picioare din 
fizica lui Descartes (...) Și totuși, pentruistorie, fizica 
lui Descartes a fost o revanșă a lui Platon. Fizica lui 
Einstein, care reduce realul la geometrie, este la 
rândul ei o revanșă a lui Descartes: ea urmărește si, 
într-o oarecare măsură și împlinește, vechiul vis al 
lui Platon. Faptul că știința a putut să iasă dintr-un 
impas se datorează, de altfel, unei operatii 
carteziene, de repliere asupra ei însăși, de analiză 
critică a propriilor sale principii, supuse din nou 
probei îndoielii. Fizica noastră nu mai este cea a lui 
Descartes - ea este însă mai carteziană decât a sa, 
este mai carteziană decât oricând“. 


! C. lacob, Descartes - matematician si mecanician, 
în Descartes și spiritul științific modern, Editura Academiei 
Române, 1990, p. 56. 

? Entretiens sur Descartes, p. 227-228. 


D DESTINUL POSTUM 


1. Contribuţia stilistică 


Cititorul ideal ar fi trebuit în conceptia lui 
Descartes, să îmbine eruditia savantului cu bunul 
simt al omului obișnuit; însă el nu a putut decât 
să constate disocierea celor două calități în rândul 
publicului care îi recepta ideile, orientandu-si, prin 
urmare, în funcţie de aceste orizonturi de 
așteptare, întreaga operă. Reflexele acestei 
veritabile „politici editoriale“ se constată în planul 
limbii utilizate (franceză/latină), al formei operei 
și al stilului literar utilizat.!. 

Alegerea limbii nu avea în vedere decât acest 
aspect pentru că altminteri orice limbă era în 
măsură pentru Descartes să exprime adecvat 
adevărurile filosofiei: „Căci cine se îndoiește de 
faptul că un francez și un german nu ar putea 
avea aceleași gânduri sau raționamente în ceea ce 
privește aceleași lucruri, cu toate că ei concep 
(concipiant) cuvinte în întregime diferite?“ (AT, 
IX, p. 139). El se va teme mai mult de folosirea 
abuzivă a unei limbi decât de eventualele lipsuri 
ale acesteia. 

Descartes va adopta o gamă diversă a 
genurilor literare. Astfel el va apela la excursul 


! Vom urma în această secțiune si vom reproduce 
pasaje din minutioasa analiză făcută subiectului în cauză 
de H. Gouhier în lucrarea sa de referință La Pensée 
métaphysique de Descartes, cap. Ill, La Kee de 
la philosophie. 

biografic în primele trei pärti ale Discursului, 
îndeplinind promisiunea făcută prietenilor săi de 
a aşterne pe hârtie o „istorie a spiritului său“, în 
Olympica, care consta în pasaje pregătitoare ale 
unei lucrări ce trebuia să înceapă prin zugrăvirea 
experientei onirice din noaptea de 10/11 
noiembrie 1619, în Studium bonae mentis, redactat 
in 1624 și conținând amintiri din tinerețea sa. 

Pentru tratatul de metafizică destinat 
doctorilor Sorbonei adoptă soluția meditatiilor, 
prezentandu-si metafizica sub forma unui 
itinerariu, în care el joacă rolul de ghid. El avertiza: 
„Am scris meditatii mai degrabă decât dispute sau 
investigaţii, precum fac filosofii sau, încă, teoreme 
sau probleme, precum geometrii, pentru a depune 
mărturie prin aceasta că nu am scris decât pentru 
aceia care isi vor da sträduinta de a medita 
împreună cu mine în mod serios și vor considera 
lucrurile cu atenţie“ (Sec. Resp., AT, IX, 123). 

Aceasta nu îl împiedică pe Descartes ca, în 
aceeași lucrare, să își expună tezele de o manieră 
sintetică, după exemplul geometrilor (în cea de-a 
doua serie de Răspunsuri la Obiectii). Este vorba 
de un expozeu more geometrico, cu definiţii, pos- 
tulate, axiome, propoziții și demonstratii. 

Pe de altă parte, Meditatiile sunt urmate de o 
veritabilă dezbatere, constând în obiecții din partea 
unor corespondenţi de renume și răspunsurile lui 
Descartes, în care sunt puse în discuție principalele 
teze ale lucrării. 

Descartes a scris totodată sub forma manua- 
lelor scolastice ale epocii (este vorba de Principii), 
cu dorința exprimată ca filosofia sa să o înlocuiască 
în colegii pe cea veche; initial chiar dorea să isi 
intituleze lucrarea Summae Philosophiae. 

Urmándui pe Platon si Cicero, a încercat să 
abordeze si dialogul intr-o lucrare scrisä spre 
sfârsitul vieții sale si rămasă neterminată (Recher- 
che de la Vérité). 

Precum Seneca, a abordat epistola filosofică, 
pentru că scrisorile sale adresate printesei 
Elisabeta se doreau, fără îndoială, mai mult decât 
o simplă corespondență privată. 

Mai poate fi posibil atunci să existe un singur 
stil cartezian? Într-o scrisoare adresată lui 
Desargues, îi descrie acestuia cele două modalități 
posibile de a scrie: „puteți avea două scopuri, care 
sunt amândouă foarte bune și de lăudat, dar care 
nu reclamă amândouă aceeasi manieră de a 
proceda. Primul este de a scrie pentru învățați 
(doctes) (...); al doilea este de a scrie pentru curiosii 
care nu sunt învățați“ (AT, Il, 554-555). În primul 
caz nu este necesar să se utilizeze termeni noi; 
există un vocabular cu care acești învățați sunt 
obișnuiți, iar schimbările terminologice nu ar face 
decât să încurce demonstrațiile. În cel de-al doilea 
caz „este sigur că termenii vostri [ai lui Desargues, 
n.n.) francezi, în inventia cărora se remarcă spirit 
și gratie, vor fi mai bine primiţi de persoanele 
fără preocupări [filosofice, n.n.], decât de cei 
învățati (Anciens)". Editorul dezvăluie această 
„tactică ă“ în nota sa ce însoțește Meditatiile. „Atunci 
când autorul, după ce a conceput aceste meditații 
în spiritul său, a hotărât să le împărtășească 
publicului, a fost dorința sa de a-l supune [adevărul 
acestora, n.n.] încercării tuturor invatatilor; din 
această cauză, el a dorit să vorbească pe limba lor 
și în modul lor și a transpus gândurile sale în latină 
și în termenii Școlii“ (AT, ZX, 1). 

Și totuși există ceva ce este comun acestor regii 
diferite: după cum remarcă H. Gouhier, limbajul 

lui Descartes, fie cá acesta scrie in francezá sau 
latini, vulgului sau doctului, este plin de imagini; 
trebuie însă înțeleasă natura acestor imagini căci 
filosofia lui Descartes exclude orice simbolism (...). 
Reducând materia la întindere și modificările 
acesteia la mișcări de translație, noua fizică nu mai 
permite lucrurilor să fie simboluri și nici lumii să 
mai fie un limbaj: obiectele nu sunt decât ceea ce 
sunt și nu semnifică nimic în plus fata de aceasta“!. 
Matematicianul nu trebuie doar imitat, ci chiar 
depășit: itinerariul care pleacă de la cogito spre 
Dumnezeu și înapoi spre ceruri și spre lumea terestră 
necesită un călător atent la ceea ce transcende orice 
apel la imaginaţie, fie aceasta chiar cea a geometriei. 
Gouhier situează caracterul distinctiv al imaginii 
la Descartes în aceea că este vorba, mai degrabă de 
comparații decât de metafore: prin urmare ele au 
rolul unor gravuri care ilustrează textul. Acolo unde 
Pascal scrie „omul este o trestie gânditoare“, 
Descartes ar fi spus „omul este precum o trestie 
gânditoare“?. 


2. Confluenta ideilor 


a. Spinoza si Descartes 


Singura operä a lui Spinoza publicatä în 
timpul vieții sub numele sáu (Renati Descartes 
Principiorum philosophiae pars I et II more 
geometrico demonstratae per Benedictum de 


! Op cit., p. 88. 
2 Ibidem, p. 89. 

Spinoza, 1663) a fost o re-demonstrare a filosofiei 
lui Descartes asa cum este ea expusä sintetic in 
primele două parti din Principii, ceea ce a făcut ca 
Leibniz să îl considere la început doar un simplu 
adept al lui Descartes, iar printre cartezieni să capete 
o reputație deosebită, și aceasta nu numai în Olanda: 
i se oferă chiar, de către electorul palatin, un scaun 
la catedra de filosofie de la Heidelberg. Totodată, 
ca și Descartes, caută să găsească o metodă, așa 
cum 0 dovedește și lucrarea sa neterminată și 
publicată postum Tratat pentru reformarea 
intelectului, în care o bună parte din analizele sale 
pe acest subiect derivă din cele ale lui Descartes. 

În fapt Spinoza dorește să stabilească în Renati 
Descartes … cu mai multă rigoare decât autorul 
însuși, coerenta filosofiei carteziene, căci ordinea 
urmată în Principii îi pare a fi departe de modelul 
deductiv al matematicii!. Aflând, spre exemplu, de 
un autor care considera false probele existentei lui 
Dumnezeu oferite de Descartes și recunoscând într-o 
scrisoare din 1667 că axiomele pe care se sprijină 
Descartes sunt într-o oarecare măsură obscure, 
trimite pentru o demonstrație limpede la expunerea 
făcută acestor probe în propria sa lucrare. Însă se 
poate observa că, prin chiar ordinea demonstrației 
pe care o adoptă in Renati Descartes .., plecând de 
la Dumnezeu si nu de la cogito, Spinoza modifică 
de o manieră esenţială cartezianismul?. 


1 F. Alquié, Le Rationalisme de Spinoza, PUF, 1981, 
p. 59. 

? După Alquié acesta este „ruinat“ prin intervenţia 
spinozistä, op. cit. p. 69. Descartes pleacä de la om, de la 
condiţia sa finită, de la îndoielile sale; adoptând ca punct de 
plecare ideea adevărată a lui Dumnezeu, asa cum o va face 
în Etica sa, Spinoza evită acest segment caracteristic 

Dar, pentru a pästra rigoarea sistemului 
cartezian, va expune in aceasta lucrare teze care nu 
reprezintă, asa cum o dovedește cu prisosintä Etica 
publicatä postum, adevärata sa viziune filosoficä si 
care nu sunt compatibile cu propriul sistem de 
gandire. Cunoasterea noasträ nu poate pleca in 
manieră carteziană de la un „Eu gândesc“ care este 
un fapt contingent, pentru a se ridica apoi la 
Dumnezeu, care este causa sui si sursä a necesitatii. 
Toatä cunoasterea trebuie sä plece de la Dumnezeu 
- eul nu este decât un mod al acestuia. Omul nu 
este un imperiu intr-un alt imperiu, ci, precum si 
celelalte moduri singulare, un fragment al naturii, 
care se naste, vietuieste si apoi dispare!. Omul nu 
mai este ca la Descartes un ens perse, atribut pentru 
Spinoza doar al lui Dumnezeu. Reflexul imediat pe 
planul libertätii umane? Dacä omul este pentru 
Descartes o ființă liberă, pentru Spinoza „oamenii 
se înșală în faptul cá se cred liberi..; ceea ce 
constituie.. ideea lor de libertate este cä ei nu cunosc 
nici una din cauzele acțiunilor lor“?. 

În plus, ca si alti filosofi ai epocii, sesizează 
marea dificultate a doctrinei carteziene - modul cum 
comunică in om cele două substante: „N-am putut să 
mă mir într-atât că un filosof, după ce a decis în mod 
hotărât să nu deducă nimic decât din principii 
evidente..., admite o ipoteză mai ocultă decât toate 
calitățile oculte [ale scolasticilor, n.n.]. Ce întelege el, 
îl întreb, prin uniunea dintre suflet si corp?*. 


demersului cartezian și care implică apelul la îndoiala 
metodică pentru stabilirea primelor adevăruri ale 
cunoașterii. 

! Ibidem, p. 267. 

? Etica, p. II, scolia propoziției 35. 

* Etica, Prefata la p. V 

b. Malebranche si Descartes 


Apreciat indeobste drept cel mai de seamä 
cartezian, Malebranche, desi a privit metafizica si 
fizica lui Descartes ca exprimánd adeväruri 
fundamentale si pânä atunci ignorate (,putem 
spune cu tärie [despre Descartes] cä a pätruns in 
ceea ce pärea locul cel mai ascuns ochilor 
oamenilor si cä le-a arätat acestora un drum foarte 
sigur pentru a descoperi toate adevärurile pe care 
un intelect limitat le poate întelege“), nu a 
considerat totusi operele predecesorului säu decat 
ca o indispensabilá dar insuficientä propedeuticá 
a unei filosofii ce nu era încă scrisă si căreia isi va 
consacra intreaga viata’. 

Preia deci de la Descartes unele teze funda- 
mentale: dualismul substantelor, definitia materiei 
ca întindere, mișcarea si configurația corpurilor ca 
bază pentru explicatia fenomenelor fizice, echiva- 
larea animalelor cu niște mecanisme, infailibilitatea 
cunoașterii interne imediate etc. Respinge, totodată, 
în manieră carteziană, întreg aparatul conceptual 
scolastic. Unele idei ale sale sunt însă originale, 
încercând să ofere soluții unor dificultăți carteziene, 
îndeosebi cele legate de „comunicarea“ dintre cele 
două substanțe. De notat că, deși impusă în filosofie 
prin opera sa, soluția ocazionalistă mai fusese 
propusă și de alti cartezieni înaintea sa, primul fiind, 
se pare, Geulincx. 

Totodată, deși accepta separatia carteziană 
între credintä și inteligență, întrevede posibilitatea 
unui alt traseu: dacă pentru Descartes filosofia 


1 Recherche de la Vérité, 1, Ill, § 1. 


? 


2 N. Grimaldi, Etudes cartésiennes. Dieu, le temps, 
Ia liberté, p. 47. 

urmărea să completeze credința, adăugându-i forta 
argumentativă cei este specifică, sarcina ei este 
pentru Malebranche să ne facă „să trecem de la 
credință la inteligență“, iar „cea mai bună 
întrebuințare pe care o putem găsi spiritului nostru 
este de a încerca să atingă întelegerea adevărurilor 
pe care le avem [dei1] prin credință“. Căci evidenta 
și inteligenta sunt preferabile credinței nu întrucât 
aceasta din urmă nu ar fi un mare bine, ci întrucât 
ea „trece“, în vreme ce „inteligența subzistă în mod 
etern“!. Credința nu este decât o consecință a slăbi- 
ciunii spiritului nostru, a imposibilității noastre 
de a-l cunoaște de o manieră clară pe Dumnezeu. 
Concluzia cărții sale Entretiens sur la Métaphysique 
et la Religion va fi: trebuie „să sprijinim dogmele 
pe autoritatea Bisericii și să căutăm probe pentru 
aceste dogme în principiile cele mai simple și cele 
mai clare pe care ni le oferă ratiunea. Trebuie astfel 
să punem metafizica în slujba religiei“?. Dacă 
Descartes redase într-o oarecare măsură inde- 
pendenta metafizicii, Malebranche, ca si Leibniz 
de altfel, vor reveni la o poziție mai „tradițională“ 
în această privință. 


c. Locke si Descartes 


Ca si în cazul lui Leibniz sau Spinoza, se poate 
spune cá atitudinea lui Locke fata de Descartes a 


! Apud N. Grimaldi, op. cit., p. 58. 

? Apud N. Grimaldi, op. cit, p. 60. De unde si 
supozitia lui Grimaldi: dacá un cartezian ca Malebranche a 
trebuit sá se facä realmente filosof, aceasta nu se datoreazá 
faptului cá era nemultumit de crestinismul lui Descartes? 
(op. cit, p. 47). Sá nu uitám cá, spre deosebire de Descartes, 
Malebranche era preot. 

fost una ambivalentä: pentru acesta Descartes a 
fost intr-adevár printre primii care au eliberat 
gândirea de bagajul conceptual inutil al scolasticii, 
dar el a fost la rândul său un nou dogmatic!. Dacă 
în ceea ce privește critica pe care Locke a făcut-o 
anumitor idei carteziene se observă că el nu a fost 
original, multe din argumentele sale fiind invocate 
anterior de Gassendi, spre exemplu, relativ la 
importanța cartezianismului în istoria filosofiei, 
acesta se desparte de opinia multora dintre 
contemporanii săi (cum ar fi Leibniz), considerând 
că prin Descartes filosofia cunoaște un nou început. 
Este semnificativ, de altfel, faptul că interesul lui 
Locke pentru filosofie a fost trezit nu de Aristotel 
sau Platon, ci de Descartes. Locke va aprofunda 
nu atât fundamentele științei carteziene, tendință 
„la modă“ în acele vremuri, cât ceea ce se poate 
numi filosofia mintii sau a intelectului schitată de 
Descartes (originea și natura ideilor noastre, 
limitele cunoașterii etc.), criticând îndeosebi 
doctrina carteziană a ideilor înnăscute. 


d. Leibniz si Descartes 


Încadrarea ambilor gânditori în ceea ce s-a 
numit în mod traditional rationalism filosofic nu 
oferă, după cum s-ar crede, acea cheie de lectură 
care să permită decantarea rapidă a relaţiilor 
dintre ei, în ciuda faptului că Leibniz însuși 
avertiza în Nouveaux Essais că în filosofie 
urmează vocabularul cartezian. Însă un cuvânt 
care trece de la unul la celălalt îsi schimbă 
semnificația, adeseori profund, chiar și atunci 
când Leibniz pretinde în mod expres că îl folosește 


! N. Joley, op. cit, p. 416. 

à [a cartésienne!. Acesta este un semn nu doar al 
deosebirilor poate firesti de gândire, ci si al criticii 
sistematice facute de Leibniz filosofiei carteziene. 
În fond, Leibniz poate fi considerat criticul cel 
mai profund al lui Descartes - numeroase judecati 
ale acestuia sunt respinse ca fiind false, iar altele 
sunt integrate dar resemnificate in sistemul 
leibnizian. Trebuie spus apoi ca aspectele critice 
vizeazä nu numai filosofia, dar si logica, 
matematica, fizica si morala, in general viziunea 
cartezianä despre om si lume’. Aceasta nu il 
impiedicá insá pe Leibniz sä considere, in 1680, 
cä lui Descartes si lui Galilei le datoräm in materie 
de filosofie tot atat cat datoräm si antichitatii. 
Date fiind lecturile sale din cartezieni, Leibniz 
ajunge sa il critice pe Descartes chiar inainte sa il 
fi citit in original. Încă in 1666 el va respinge in 
Nova Methodus discendae docendaeque Jurispru- 
dentia criteriul cartezian al evidentei, pe baza unor 
lecturi din Clauberg si Regius. Abia in anii 1670-71 
va intra in contact cu opera lui Descartes: citeste 
corespondenta acestuia, cumpärä la Amsterdam 
manuscrisul Reguliler, pentru ca in 1672 sa isi 
procure o editie din Cartesii Opera Philosophica. 
Corespondeazä, in acelasi timp, cu cartezieni sau 
semi-cartezieni cum ar fi Velthuysen, Conring, 
Arnauld; ti descoperä pe Rohault si Cordemoy. 
Ín ceea ce priveste metafizica, Leibniz va 
critica indeosebi argumentul ontologic, care nu i 


! Y. Belaval, Leibniz critique de Descartes, p. 7. 
Lucrarea, care ne-a ghidat în această secțiune, este o 
prezentare exhaustivă a subiectului. 

* „Metodă, științe, cunoaștere, în toate părțile ei si 
în totalitatea care o alcătuiește, filosofia lui Descartes este 
deci atacată de Leibniz“, ibidem, p. 529. 

se pare deloc demonstrativ, la inceput pentru cá 
distinctia dintre suflet si corp, pe care acesta o 
presupune, nu este suficient de bine stabilitä, iar 
mai apoi pentru cä nu avem despre Ens 
perfectissimum o definitie realä, din care sá putem 
deduce existenta acestuia. Mecanicismul din natura 
este, la rândul lui, insuficient - Descartes a uitat 
„lecţia“ finalitatii predată in antichitate. De fapt, 
ceea ce Leibniz va încerca să realizeze în această 
privință, va fi o sinteză a doctrinelor lui Aristotel 
și Descartes, iar în profunzime este urmărită 
restabilirea fuziunii dintre filosofie și teologie, 
amenințată de excluderea ratiunii din spatiul 
dogmei pe care o operase Descartes. Apoi însăși 
metoda nu ne oferă vreo tehnică clară, comuni- 
cabilă, pentru căutarea și, mai ales, pentru 
demonstrarea adevărului: „Descartes, în van se 
flatează că demonstrează... el dovedește doar că 
nu a învățat în ce constă adevărata metodă de 
demonstrație, în ceea ce privește lucrurile 
îndepărtate de imaginatie. Cu regulile sale atât de 
lăudate, Discursul promite o comoară și nu oferă 
privirii decât táciuni"!. 

Ideile carteziene care îl seduc cel mai mult 
pe Leibniz sunt cele din fizică. Este de acord cu 
Descartes în ceea ce privește critica pe baze 
mecaniciste făcută celor care sustin existența 
vidului și a atomilor. În schimb îl atacă în 
numeroase alte privinte: esenta corpurilor nu 
constă în întindere; mișcarea nu trebuie definită 
doar ca simplă modificare a pozitiei; totodată prin 
mișcare - și nu prin repaos - trebuie explicată 
coeziunea corpurilor; lumina nu este instantanee; 
legile refracției le-a furat de la Snelius; ignoră 


! ApudY. Belaval, op. cit., p. 529. 

greutatea aerului, ca de altfel întreaga chimie. În 
științele vieții nu reușește să distingă între mașinile 
naturii, divizibil la infinit, și cele realizate de 
oameni. În plus, câtă imaginaţie și câtă lipsă a 
experiențelor în această fizică a lui Descartes, în 
fapt, după expresia lui Leibniz, „un frumos roman 
de fizică“. 

În matematică a crezut că toate problemele 
se reduc la niște ecuaţii, că metoda este atotpu- 
ternică. Fals! Geometria sa nu ne ajută decât „să 
căutăm mici probleme“. În fine, Descartes nu are 
dreptate nici în critica făcută silogismului 
aristotelic, a cărui esență nu a patruns-o, 
considerându-l arid. 

Este normal poate ca unui spirit enciclopedic 
cum a fost Leibniz, Descartes să îi pară a se fi „limitat“ 
la o parte relativ mică a cunoașterii umane. El nu a 
abordat nici logica formală, nici istoria, nici 
geografia, nici lingvistica, nici o altă materie de 
erudiție, nici jurisprudenta, nici teologia, pentru a 
nu mai vorbi de eșecurile sale din știința aplicată! 
Raporturile dintre Leibniz și Descartes nu sunt deci 
atât de cordiale pe cât par la prima vedere... 


e. Kant și Descartes 


Istoricii filosofiei au sesizat de o manieră 
diversă raportul dintre Kant și moștenirea 
carteziană: dacă pentru E. Cassirer „în Kant, 
concepția modernă specifică idealismului, 
inaugurată de Descartes si Leibniz, capătă perfecti- 
unea și împlinirea sistematică“?, pentru M. Meyer 


1 Y. Belaval, op. cit, p. 12. 
* Kante Life and Thought, New Haven and London, 
Yale UP, 1981, p. 420. 

Kant procedeazä cu Descartes tot asa cum a 
procedat Aristotel cu Platon), Constanta rămâne 
însă in toate aceste interpretări importanța 
atribuită acestui raport. Însusi Kant își definea 
concepția filosofică - idealismul transcendental - 
prin delimitare de idealismul problematic al lui 
Descartes si de cel subiectiv al lui Berkeley. 

Nu trebuie omis însă faptul că gânditorul din 
Kônigsberg nu era tocmai un „bun“ istoric al 
filosofiei. Concepţia carteziană la care se 
raportează este adeseori preluată din Wolff, care 
îl corectează la rândul său în această privință pe 
Leibniz. Nu este deci de mirare că Descartes, care 
este criticat în Paralogismele ratiunii pure, are 
putin de-a face cu „adevăratul“ Descartes?. 

Este celebră critica făcută de Kant argu- 
mentului ontologic (așa-numit începând cu el) 
cartezian: nu putem afirma existenta lui Dumnezeu 
pretinzând că Dumnezeu contine toate predicatele 
perfecțiunii în esența sa, printre care și existența, 
pentru simplul motiv că existenta nu este pentru 
Kant un predicat (real). Respingerea kantiană nu 
este însă în esență originală, ea trimițând la cea 
întreprinsă anterior de Leibniz?. „Eu gândesc“, 
principiul metafizicii carteziene, trebuie în 
concepția kantiană „să poată însoți toate 
reprezentările mele“, determinând ca atare 
unitatea lor sintetică. Dar pentru Kant nu mai este 
vorba de o constiintä reală, efectivă a acestui „Eu 
gândesc“ - care ar fi astfel un fenomen determi- 
nabil - ci de o conditie transcendentală a 
cunoașterii. A gândi apoi această conștiință 


! Science et métaphysique chez Kant, PUF, 1988. 
2 Al. Philonenko, L'œuvre de Kant, Vrin, 1969, p. 17. 
3 Ibidem, p. 41. 

empirică ca substanță, asa cum o face Descartes, 
înseamnă a ridica la rang de „lucru in sine“ simplul 
fenomen determinabil care este simtul intern si a 
cădea deci sub incidenta paralogismelor ratiunii pure’. 
Dacă din simpla gândire a sinelui sau a lui „Eu 
gândesc“ ar putea să se treacă la existenţa subiectului 
ca substantä, atunci judecätile sintetice a priori ar fi 
posibile în afară de orice experiență sensibili". 


f. Recuperarea demersului cartezian in 
fenomenologia lui Husserl 


Cea mai celebră restaurare contemporană a 
spiritului întreprinderii carteziene apartine, fără 
îndoială, lui Edmund Husserl. Meditatiile carteziene 
reiau în mod explicit și sistematic teme comune 
filosofiei lui Descartes si fenomenologici, prezente 
anterior si în lucrări cum ar fi Idei directoare pentru 
o fenomenologie pură si o filosofie fenomenologicä, 
I si Logică formală si logică transcendentală, 
constituindu-se atât într-o recunoaștere a impor- 
tantei acestora pentru istoria filosofiei, cât si într-o 
„radicalizare“ a demersului cartezian de fundare a 
unei filosofii „ca știință riguroasă“. 

În fapt, consideră Husserl, chiar fundalul pe 
care apar filosofia carteziană și fenomenologia, 
este în esență asemănător, iar țelul lor este comun: 
unei divizări a spiritului în diverse filosofii și 
științe, însoțite de relativism si de scepticism, 
trebuie să i se răspundă prin relevarea ideii de 
știință autentică născută dintr-o activitate 
fondatoare absolută, care cade în sarcina filosofiei. 


! Ibidem, p. 163-64. 
2 Ibidem, p. 240. 

Stiintele nu se interogheazä asupra fundamentelor 
lor, asupra metodei lor; cea care este in mäsurä sá 
o facă interogand nu științele in parte, ci însăși 
ideea de știință, stiintificitatea, este doar filosofia. 

În viziunea lui Husserl, Descartes a eșuat 
întrucât nu a ajuns la consecințele ultime ale pro- 
priului său demers, nesesizând complexitatea 
problemei pe care o avea de rezolvat și nici 
răspunderea covârșitoare, crucială care derivă de 
aici. În fapt, după cum spuneam, demersul său nu 
este „radical“, el nereușind să îl purifice de toate 
prejudecățile și presupozitiile anterioare, cum ar 
fi modelul axiomatic-deductiv, pe care îl preia din 
geometrie pentru a-l desemna într-o manieră 
necritică drept model al noii filosofii sau principiile 
pe care le utilizează, în cadrul argumentării sale, 
în virtutea „evidentei“ lor (de exemplu, acea formă 
a principiului cauzalitätii aplicata in argumentul 
ontologic). În plus ego cogito, in care Descartes 
fundeazá această nouă filosofie, nu rezultă, 
consideră Husserl, în urma unei reductii 
fenomenologice complete, rămânând cu toate 
cogitatiile sale ca parte a unei lumi de care, e drept, 
ne îndoim, dar a cărei obiectivitate o vom recupera, 
deductiv, de îndată ce ne vom asigura de existența 
lui Dumnezeu și de veracitatea ce derivă de aici. 

Cu toate aceste neajunsuri, filosofia carteziană 
este, se poate spune, precursoarea fenomenologiei, 
cea mai radicală tentativă de fundare a științei de 
până la aceasta; de fapt, recunoaște Husserl, atât 
cartezianismul cât și fenomenologia sunt pași pe 
drumul realizării unei idei infinite, neîmplinită ca 
atare nici chiar în aceasta din urmă. Mai mult, 
între filosofia carteziană și fenomenologie nu 
există nici un „intermediar“: „Oricare ar fi efectul 
important pe care l-a exercitat asupra întregii 

filosofii a modernitátii intoarcerea sa la ego cogito, 
maniera acestor Meditatii care constä in a 
intreprinde, plecind de la o subiectivitate 
cunoscätoare absolutä, o fundare absolutä a 
stiintelor in totalitatea lor sau, ceea ce pentru 
Descartes este acelasi lucru, o fundare absolutä a 
filosofiei, aceasta manierä deci nu a mai fost 
asumată din nou - până la apariția fenomenologiei 
transcendentale“!. 


3. Proiectii în universalitatea culturii 


Pentru mulți oameni, Descartes este nu doar 
filosoful modern prin excelență ci, dacă am putea 
spune asa, tipul ideal de gânditor din toate 
timpurile, alături de Socrate. Sunt renumite dorinta 
sa de independență în gândire, încercările de a 
sustrage spiritul oricărei prejudecăți, dublate de 
introducerea unei ordini în procesul cognitiv, care 
se realizează cu ajutorul unei metode. Nu este de 
mirare că el a fost, în mai toate epocile, confundat 
cu metoda sa, care a devenit fără doar și poate nu 
doar un termen filosofic curent, ci și ceea ce s-ar 
putea numi, într-un limbaj cu rezonanțe ce ne sunt 
încă familiare, un bun cultural al întregii umanitäti. 

Revolta împotriva filosofiei scolastice, 
eliminarea multor concepte-cheie ale acesteia au 
făcut din Descartes, mai mult decât Bacon cu al 
lui Nou Organon, întemeietor de epocă filosofică. 


! Formale und Transzendentale Logik, în „Jahrbuch 
für Philosophie und phänomenologische Forschung", X 
(1929), p. 6-7. 

Rationalismul - si chiar empirismul în anumite 
aspecte ale doctrinei - s-au revendicat de la opera 
acestuia. Teoria ideilor înnăscute este legată 
definitiv de numele său. 

Un alt aspect arhicunoscut al filosofiei sale, 
uneori chiar motiv de ironie, este afirmarea 
existenței cogitoului, cel mai adesea în celebra 
formulare Cogito, ergo sum. Rolul fondator atribuit 
subiectului (un subiect, trebuie însă remarcat, 
avant la lettre) în cunoaștere ca urmare a evidentei 
nemijlocite a cogito-ului, precum și solitudinea lui 
Descartes, în filosofie ca și în viață, au „dat 
semnalul“ noii mentalități moderne în care 
accentul cade pe individ. 

Îndoiala metodică, ce trebuie, în viziune 
carteziană, să ne conducă pe fiecare la abando- 
narea prejudecätilor si la cucerirea adevărurilor 
indubitabile, a rămas și astăzi model de demers 
metodologic asigurator de cunoaștere. 

Din perspectivă pozitivistă, Descartes va apărea 
în primul rând ca un pionier al fizicii matematice 
(alături de Galilei), cel care a crezut că poate re- 
duce materia la atributul întinderii și la modificările 
acesteia. De fapt, un alt aspect „popular“ al filosofiei 
sale cste dualismul substanțelor. întindere si gândire, 
trup și suflet, tot acest dualism al perceptiei comune 
și al limbajului nostru i se datorează lui Descartes 
în mare măsură, mai ales în urma manierei sale 
„evidente“ de a-și expune doctrina. 

Coordonatele carteziene fac parte astăzi din 
limbajul matematic al tuturor - încă din primii 
ani pe băncile școlii suntem familiarizati cu ele. 
Geometria analitică apoi, ce permite rezolvarea 
problemelor de geometrie cu ajutorul ecuatiilor 
algebrice, ne este prezentată nu de putine ori, încă 
din anii de liceu, ca fiind „invenţia lui Descartes“. 

Increderea in subiectul cunoscätor si în stiinta 
prin care acestadevine stäpânul naturii se combinä 
însă la Descartes cu elemente de morală stoică - 
este ceea ce a făcut ca filosoful francez să fi fost 
considerat un veritabil stoic al modernității, el 
contribuind, în mare măsură, la revigorarea 
interesului pentru această doctrină. 

Totuși a încercat, ca nimeni altul poate, să 
asigure cu mijloacele rațiunii pure drumul omului 
spre Dumnezeu, dublând credința izvorâtă din 
revelație cu faptele filosofiei. Argumentele oferite 
de Descartes (printre care și celebrul argument 
ontologic), discutate și disputate aprins încă din 
timpul vietii sale, nu au încetat să constituie de 
atunci obiect de reflectie, și aceasta nu doar în 
orizont filosofic. Întrebarea, obsedantă parcă, poartă 
mai mereu asupra sprijinului pe care l-au oferit până 
la urmă credinței, nu putini văzând și astăzi în aceste 
probe un „cadou otrăvit“ oferit Bisericii. 

Pentru conationalii săi, ca și pentru lumea 
întreagă, a întrupat și întrupează spiritul francez 
prin excelentă - raționalismul francez a făcut de 
mult timp din Descartes portdrapelul său. 
Claritatea și evidența gândirii transpar atât prin 
conținutul filosofiei sale, cât și prin alegerea 
francezei ca limbă a Discursului. Optiune celebră, 
căci este identificată astăzi cu un act de apariţie a 
filosofiilor nationale, de desprindere decisivă de 
latină, ca limbă filosofică și culturală „oficială“. 


ADDENDA 


1. Tabel cronologic 


1596 (31 martie): Nasterea lui René Descartes 
in micul targ La Haye (devenit in 1802 La 
Haye-Descartes, iar in 1967 Descartes) situat la 
granita dintre regiunile Poitou si Touraine. 

1597: Moartea mamei sale. Tatäl sáu se va 
recäsätori peste trei ani. 

1597-1607: Descartes este crescut la La Haye 
de bunica din partea mamei si de o doicá pe care 
nu o va uita toată viata; acesteia din urmă îi va 
oferi o pensie în timpul vieții si o va cuprinde in 
dispoziţiile sale testamentare. 

1604: Henri IV întemeiază Colegiul iezuit din 
La Flèche. Descartes își va începe aici studiile între 
1604 (dată oferită de Baillet) și 1607 (dată propusă 
de anumiți istorici contemporani). Va urma cursuri 
complete timp de opt sau nouă ani. 

1610: Henri IV este asasinat, iar inima lui 
este adusă la Colegiul din La Flèche. 

Galilei descoperă, gratie lunetei, sateliții lui 
Jupiter. Evenimentul este celebrat cu mare pompă 
la Colegiul din La Flèche în 1611. 

1616 (9 si 10 noiembrie): Bacalaureat si 
licentä in drept (drept civil si drept canonic) la 
Universitatea din Poitiers, renumitä pentru 
învățământul ei juridic. 

1618: Descartes se angajează în armata prințului 
protestant Maurice de Nassau, guvernatorul Olandei. 

(10 noiembrie): H întâlnește la Breda pe Isaac 
Beeckman, savant olandez cu preocupări de fizică 

și matematică. În iarna care va urma, impulsionat 
de discuţiile cu Beeckman, studiază diferite 
probleme de fizică (căderea corpurilor, presiunea 
lichidelor conținute în vase) și de matematică 
(diviziunea unghiurilor, ecuațiile cubice). 

(31 decembrie): Descartes îi oferă lui 
Beeckman drept cadou de Anul nou lucrarea Com- 
pendium Musicae (Compendiu muzical). 

1619: Descartes se îmbarcă pentru Danemarca, 
se îndreaptă apoi spre Germania unde tocmai 
începuse războiul între taberele catolică și protestantă 
(cunoscut apoi ca Războiul de 30 de ani). 

(lulie): Descartes asistă la ceremonia 
încoronării împăratului Ferdinand al II-lea. Se 
înrolează în armata catolică a ducelui de Bavaria. 

(10 noiembrie): noaptea celebrului vis - „plin 
de entuziasm, am descoperit fundamentele unei 
științe admirabile“ (Olympica). Descartes își 
petrece iarna în împrejurimile localității Neuburg 
(în Germania de astăzi), pe malurile Dunării, în 
singurătatea unei camere cu sobă (poéle)'. Încearcă 
să-și formuleze metoda într-un număr mic de 
precepte și initiazä proiectul unei reforme generale 
a cunoașterii. 

(iarna 1619-1620): Descartes descoperă în 
această perioadă procedeul general de construcție 
a soluțiilor ecuaţiilor de grad 3 și 4 și o metodă 
simplă pentru construcția tangentelor. După 
Gilson, din această perioadă datează și primele 
proiecte metafizice ale lui Descartes, pe care nu le 
pierde din vedere până în 1629, când va începe - 
timid - primele redactări. 


! Încăperile franceze erau de regulă prevăzute cu 
semineu si nu cu sobă, ca în Germania. 

1620 (noiembrie): Participä probabil la 
bătălia de la Muntele Alb (lângă Praga) si la 
intrarea in oras a trupelor catolice victorioase. În 
această bătălie este înfrânt Frederic al V-lea al 
Boemiei, tatăl prințesei Elisabeta, viitoare 
corespondentă și prietenă a lui Descartes. 

1621 (?) (martie): Părăsește trupele ducelui 
de Bavaria pentru a se înrola în cele ale contelui 
du Bucquoy, cu care trece din Boemia în Moravia 
și Ungaria. 

(?) (28 iulie): Descartes părăsește armata 
imperială (catolică), a doua zi după ridicarea 
asediului localității Neuhausel. Uciderea lui du 
Bucquoy în asediu pare să fi determinat această 
decizie. 

Întoarcerea în Franta, unde va rămâne și anul 
următor, trei luni le va petrece la La Haye. 

1623-1625: Abandonează definitiv viata 
militară și întreprinde mai multe călătorii în Italia 
și Elvetia. Aplică metoda sa la diferite probleme 
de matematică și fizică, în special la cele de optică. 
Redactează câteva tratate, printre care și Studium 
bonae mentis (Studiu asupra bunului simt)', care 
s-au pierdut. 

1625-1627: Ani petrecuţi la Paris, unde 
frecventează medii diverse: saloane literare și 
mondene (Guez de Balzac), cercuri științifice 
(Mersenne), teologi ai Oratoriului (Gibieuf). 

O aventură cu o femeie (Mme de Rosai) îl 
obligă să se dueleze cu un alt pretendent. 

1627 (noiembrie): Cu ocazia unei conferințe 
ținute la nunțiul papal provoacă o puternică 
impresie asupra asistenței. Se hotărăște să se dedice 
definitiv filosofiei. 


! Pentru bona mensvezi în Glosar termenul bon sens. 

1627-1628: Redacteazä Regulae ad directionem 
ingenii (Reguli pentru îndrumarea mintii). 
Lucrarea rămâne neterminată. 

1628-1629: Decis să fondeze „o filosofie mai 
sigură decât cea comună“ (Discurs, III), se retrage 
în Țările de Jos, unde va rămâne vreme de douăzeci 
de ani, schimbându-și adesea reședința (Franeker, 
1629; Amsterdam, 1630; Deventer, 1632; Utrecht, 
1635; Leyda, 1636, Santpoort, 1637; Leyda, 1640; 
Endegeest, 1641; Egmond du Hoef, din 1644 până 
în 1649). Consacră primele nouă luni unui mic 
tratat de metafizică, De la divinité (Despre 
divinitate), pierdut. 

1629-1630: Fiind satisfăcut de acest „început 
de metafizică“, trece la constituirea fizicii sale, a 
doua parte a filosofiei. 

1630 (aprilie-mai): Schimb de scrisori cu 
Mersenne având ca subiect crearea adevărurilor 
eterne. 

1630-1631: Descartes isi continu studiile 
asupra meteorilor, anatomiei si fiziologiei (disectii), 
precum si asupra unor probleme de matematicä si 
de mecanicä. 

1631-1632: Descartes găsește soluția generală 
a problemei lui Pappus, inventând geometria 
analitică. 

1632-1633: Redactează Le Monde (Lumea) 
sau Traité de la Lumière (Tratatul despre lumină), 
al cărui ultim capitol este Traité de l'Homme 
(Tratatul despre om). 

1633 (noiembrie): Descartes află de 
condamnarea lui Galilei. Decide de îndată să amâne 
publicarea Lumii, tratat pe care se gândea să îl 
dedice lui Mersenne. 

1634: Descartes redactează Dioptrique 
(Dioptrica) si Météores (Meteorii). 

1635: Are de gând să publice cele două eseuri 
însoțite de o prefață, redactând probabil atunci 
ceea ce va deveni cea de-a șasea parte a Discursului. 

(Iulie): Nașterea lui Francine, fiica lui 
Descartes și a Hélènei Jans, o servitoare; Francine 
va fi botezată de Biserica reformată, dominantă 
în Olanda. 

1637: Publicarea Discursului și a Eseurilor, 
la Leyda, fără numele autorului. 

(Octombrie): La cererea lui Constantin 
Huygens, Descartes redactează un mic tratat de 
mecanică: Explication des engines par l’aide 
desquels on peut avec un petit force lever un 
fardeau fort pesant (Prezentarea mașinilor cu 
ajutorul cărora se poate ridica cu o forti mică o 
greutate mult mai mare). 

1637-1640: Corespondenţe și discutii 
științifice cu matematicieni (Fermat, Debeaune, 
Desargues, Roberval) si medici (Plempius, Regius), 
urmare a publicării Eseurilor. 

1639 (18 martie): moare Reneri, primul său 
discipol. 

1639 (toamna)-1640 (primăvara): Redactarea 
unui „eseu de metafizică“, în limba latină 
(Meditatiile). 

1640 (septembrie-octombrie): Moartea fiicei 
sale. ,O va plange cu o tandrete care aratä cá 
adevărata filosofie nu înăbușă sentimentele natu- 
rale“ (Baillet). Moartea tatălui său, Joachim. 

(Noiembrie): Îi trimite lui Mersenne manu- 
scrisul Meditatiilor, însotit de obiecțiile lui Caterus 
și de răspunsurile sale la acestea. 

Descartes decide să scrie și să publice un curs 
de filosofie „sub formă de teze“, proiect ce se va 
materializa în Principiile filosofiei. 

1641 (ianuarie-iulie): Descartes primește 
cinci serii de obiectii la Meditatiile sale si isi 
formuleazä räspunsurile. 

(August): Prima editie a Meditatiilor apare la 
Paris, insotit de sase serii de obiectii si räspunsuri. 

1642 (martie): Condamnarea lui Regius, 
discipol al lui Descartes devenit profesor la Utrecht, 
si a noii filosofii (carteziene) de către magistrații 
din Utrecht, la instigarea rectorului Voetius. 

(Mai): A doua ediție a Meditatiilor apare la 
Amsterdam, însoțită de șapte serii de obiecţii și 
răspunsuri și de o scrisoare către P. Dinet. 

1643 (mai): Publică, în latină, o lungă 
scrisoare polemică contra lui Voetius. 

Debutul corespondenţei cu Elisabeta, printesa 
palatină. 

1644 (mai-noiembrie): Voiaj în Franța. 
Descartes se împrietenește cu Chanut, cel care va 
deveni ambasadorul Franţei în Suedia. 

(Iulie): Publică, la Amsterdam, Principiile (în 
latină), dedicate prințesei Elisabeta, și traducerea 
în latină a Discursului. 

1645-1646: Descartes redactează, la sugestia 
printesei Elisabeta, un tratat despre pasiunile 
sufletului. 

Cearta cu Regius. 

1647: Publicarea, la Paris, a edițiilor franceze 
ale Meditatiilor și Principiilor. 

Debutul corespondentei cu Cristina, regina 
Suediei. 

Polemici cu Universitatea din Leyda, unde este 
acuzat de pelagianism de Revius și Triglandius. 

(Iunie-noiembrie): Cälätorie in Franta. 
Întâlniri cu Pascal (23 si 24 septembrie) cu care 
discutä asupra vidului, sugerandu-i, se pare, 

faimoasa experientä pe care acesta o va realiza 
peste un an la Puy-de-Dôme. 

Primeste din partea regelui o pensie de 3000 
de livre, justificată de „marile merite si de utilitatea 
pe care filosofia si lungile sale cercetäri le-au oferit 
umanității cât si pentru a-l ajuta să continue 
frumoasele sale experiențe care necesită cheltuieli“, 
de care nu se va folosi însă niciodată. 

1647-1648: Scrie un mic tratat, Description 
du corps humain (Descrierea corpului omenesc), 
unde abordează problema formării foetusului. 

1648: Publică, împotriva lui Regius, Notae in 
programma quoddam (Comentarii asupra unei foi 
volante), care îl criticase public în 1647 prin a sa 
Explicatio mentis humanae. 

(Aprilie): Descartes răspunde unor întrebări 
privitoare la ansamblul operei sale filosofice, for- 
mulate de Burman, fiul unui ministru protestant 
din Leyda. Manuscrisul acestei conversații 
(Entretien avec Burman - Conversatie cu Burman) 
va fi descoperit în 1895. 

(Mai-august): Voiaj în Franta, scurtat de 
declanșarea Frondei. 

Tratatele din Westfalia pun capăt Războiului 
de 30 de ani. 

Moare Mersenne. 

1649 (septembrie): La invitatia reginei Cristina, 
Descartes se hotărăște să părăsească Țările de Jos 
pentru Suedia. Primit la Curte, el îi oferă lectii de 
filosofie tinerei regine și scrie textul unui balet. 

(Noiembrie): Apare, la Paris și Amsterdam, 
Les Passions de l'Ame (Pasiunile sufletului). 

1650 (11 februarie): Moartea lui Descartes, 
la Stockholm. Rămășițele sale pământești, vor fi 
transferate în 1667 în Franta, la biserica abației 

Sainte-Geneviève. Conventia va vota in 1793 
transferul acestora la Panthéon; transfer nerealizat, 
ele rămânând până in 1819 la Jardin Elysée des 
Monuments françaises pentru a ajunge apoi la 
catedrala Saint-Germain-des-Prés, unde existá si 
astäzi o stelä funerará cu numele sáu. Craniul insá 
va fi remis abia in 1822 de chimistul suedez 
Berzelius lui Cuvier, iar acesta il va dona Muzeului 
de Istorie a Naturii. Se vor compara dimensiunile 
cu cele din tabloul lui Frans Hals si cu cele dintr-un 
al tablou, convenindu-se cä ele, in general, 
corespund. Craniul este expus la Muzeul Omului 
din Paris, intr-o salá rezervatá raselor umane, 
aläturi de cel al lui Saint-Simon si de cel al 
criminalului Cartouche. 

Inventar al manuscriselor lui Descartes, 
printre care se descoperá si un scurt dialog intitulat 
La Recherche de la vérité par la lumière naturelle 
(Cercetarea adevärului cu ajutorul luminii natu- 
rale), neterminat, a cärui datá nu este cunoscutä. 

Manuscrisele sunt transmise lui Clerselier, 
care va publica trei volume de Scrisori (1657, 
1659, 1667) si va contribui la publicarea postumá 
a operelor inedite. 


2. Glosarul principalilor termeni 


analiză: există (cf. Gilson, Discours de la 
Méthode. Texte et commentaire, p. 189) trei sensuri 
ale analizei la Descartes: 1? analizá in sens gene- 
ral ca reguld a metodei ce aduce in filosofie 
exigenta ordinii din matematică; Meditatiile nu 
sunt, din acest punct de vedere, decát o vastá 


181 


problemă rezolvată prin analiză; 2? analiză în sens 
geometric, un caz particular al primei, care consta 
în căutarea ordinii particulare necesare pentru 
rezolvarea unei probleme geometrice (sensul în 
care utilizau termenul geometrii elenisti Pappus 
și Diophantus); 3° geometria analitică, care nu ar 
fi decât o aplicație la studiul curbelor geometrice. 
bun simt (bon sens): pentru Gilson (op ct, 
p. 81) termenul poate avea două semnificaţii 
diferite. Sub forma restrânsă de sens (simt), 
expresia este sinonimă cu ratiunea, i.e. cu facultatea 
de a judeca sau de a distinge între adevăr și fals. 
În forma sa completă ea capătă sensul de puterea 
(capacitatea) de a judeca bine. Ea se apropie astfel 
de noțiunea de lumină naturală primită în forma 
sa pură de la Dumnezeu. Dacă folosim expresia ca 
traducere pentru termenul latin bona mens, bon 
sens desemnează înțelepciunea, în sensul stoic al 
termenului. Cele două sensuri comunică, de altfel, 
între ele căci bon sens este instrumentul care, bine 
folosit, ne permite să atingem bona mens, și, invers, 
înțelepciunea nu este decât bunul simt ajuns la 
forma sa perfectă prin utilizarea metodei. 
cogito, ergo sum: considerat de Descartes 
drept principiu prim al filosofiei sale (Discurs, partea 
a IV-a), a născut de la bun început discuţii în privinta 
caracterului său (ne)silogistic. Conceptia conform 
căreia acesta presupune premisa majoră universală 
Tot ceea ce gândește există a fost combătută chiar 
de Descartes în Răspunsurile sale la Obiectiile făcute 
Meditatiilor. Pentru Descartes cogito, ergo sum este 
obiectul unei intuitii ce nu necesită nimic din exte- 
rior. Se pune problema rolului particulei ergo 
pentru Leibniz ea exprimă echivalenta dintre cei 
doi termeni, idee preluată apoi de Kant și Hegel, cu 
precizarea că la cel din urmă se adaugă interpretarea 

cogitoului în spiritul identitätii parmenidiene dintre 
gândire si ființă. H. Scholz (Über das «Cogito, ergo 
sun») va interpreta relatia introdusä de ergo in 
sensul unei implicatii, dar va nega in manierä 
analiticá considerarea acesteia ca prim principiu, 
intrucát din cogito, ergo sum nu pot fi deduse 
celelalte propozitii ale metafizicii carteziene. 

deductie: intuitia se deosebeste de ,deductia 
sigură prin aceea că in aceasta din urmă se concepe 
o mișcare sau o anumită succesiune, pe când in 
cea dintâi nu; și, în al doilea rând, întrucât pentru 
deductie nu este necesară o evidență actuală, ca 
în cazul intuitiei, ea primindu-si certitudinea mai 
degrabă de la memorie“ (Regula III). Prin opozitie 
cu această progresie spontană a luminii naturale, 
silogismul procedează pur formal, i.e. independent 
de obiectul gândirii și nu face decât să expliciteze 
adevăruri deja știute. 

enumeratie: Gilson distinge între 1° 
enumeratia ca operatie complementarä divi- 
ziunii, i.e. ca instrument care ne asigurá cá nici 
unul dintre elementele problemei nu a fost 
pierdut din vedere (deci o enumeratie ,pe 
orizontală“) și 2? enumeratia ca operație de 
verificaré a completitudinii lantului deductiv 
(enumeratie „pe verticală“) (op. cit., p. 210). 
Enumeratia trebuie sá fie (cf. Regulei VII): 
a) continuă; b) neîntreruptă; c) suficientă; d) 
ordonată (vezi si Gilson, op. cit., p. 211-213). 

evidență: caracterul propriu al cunoașterii 
adevărate, care se definește în permanență in 
gândirea lui Descartes, prin opoziție cu ceea ce 
este doar presupus, adică nu apare în adevărul 
său de o manieră imediată. Justificarea evidentei 
nu necesită nici o altă operație a gândirii decât 
aceea prin care ea este dată în mod actual, adică 

intuitia. Notiunea cartezianä a adevärului nu 
admite nici o treaptä intermediarä între 
certitudinea absolută si ignoranță. Ea exclude deci 
notiunea aristotelicä de probabilitate si se opune 
in mod manifest dialecticii scolastice a probabilului. 
Regula evidentei, ca parte a metodei, poate fi 
descompusä in trei precepte: 1° sä nu judeci inainte 
de a atinge evidenta; 2° să nu judeci bazându-te 
pe idei preconcepute; 3° să nu permiti judecății 
tale să depășească evidenta actuală (Gilson, op. 
cit, p. 197-198). 

idee: „prin cuvântul «idee» înțeleg acea formă 
a fiecăruia dintre gândurile noastre prin a cărei 
perceptie cunoaștem chiar aceste gânduri, astfel 
încât nu aș putea exprima nimic prin cuvinte, 
atunci când înțeleg ceea ce spun, ... dacă nu ar fi 
sigur că am în mine ideea lucrului care este 
semnificat de aceste cuvinte“ (Sec. Resp., Def. II). 
După Gilson (op. cit, p. 319), termenul „formă“ 
nu mai desemnează forma sensibilă a lucrului 
însuși, care, făcută inteligibilă prin gândire, devine 
principiul cunoașterii lucrului respectiv; aceasta 
pentru că la Descartes planul gândirii devine an- 
terior celui al lucrurilor. În schimb ideea carteziană 
păstrează din forma scolastică trăsătura sa de 
reprezentare - similaritatea ce există între idee si 
obiect. Fiind o formă de reprezentare, adaugă 
Gilson, ideea este un lucru gândit și astfel o 
realitate. Altfel spus, ideea carteziană se prezintă 
ca un lucru: res cogitata. 

idei clare și distincte: claritatea constă în 
caracterul specific pe care îl prezintă obiectele atunci 
când sunt create în noi de prezenta obiectelor înseși 
(Gilson, op. cit., p. 200). O idee este si distinctă atunci 
când nu contine decât ceea ce îi apartine, excluzând 
ceea ce tine propriu-zis de alte idei, aceasta presupune 

impingerea claritätii pânä la ultimele limite, 
eliminand ceea ce ideea contine in mod obscur. 
Raporturile dintre claritatea si caracterul distinctiv 
al ideilor sunt deci urmätoarele: 1° o idee poate fi 
clară fără a fi distinctă; 2° o idee integral clară este 
totdeauna distinctă; 3° o idee distinctă este totdeauna 
o idee clară (ibidem, p. 203). 

idei înnăscute: într-un prim sens, toate ideile 
noastre sunt înnăscute (Gilson, op. cit., p. 327), 
afirmatie ce tine cont de distincția reală dintre 
suflet și corp (de diferența de substanță dintre 
cele două). Într-un al doilea sens, ideile se împart 
în idei înnăscute propriu-zise, care nu au nevoie 
pentru a explica formarea lor de nici o impresie 
sensibilă, și idei venite din afară (adventices), for- 
mate de gândire cu ocazia unor impresii sensibile. 

intuiţie: prin intuiție nu se întelege „acea 
mărturie schimbătoare a simțurilor, nici judecata 
înșelătoare a imaginatiei ce-și alcătuiește [singură, 
n.n.] obiectele, ci actul de concepere al unei minţi 
pure și atente, atât de ușor și de distinct, încât nu 
mai rămâne nici o îndoială asupra a ceea ce se 
înțelege“ (Regula III). Act de cunoaștere imediată 
a spiritului, intuiţia are (Gilson, op. cit. p. 197) 
trei proprietăți esenţiale: a) este un act al gândirii 
pure (prin opoziție cu perceptia sensibilă); b) este 
infailibilă, fiind mai simplă decât deductia; c) se 
aplică la tot ceea ce poate fi obiect al unui act 
simplu al gândirii (naturi simple; unele judecăți, 
cum ar fi „gândesc, deci exist“; raporturi între 
judecăți: „2 + 2 = 3 + 1“ etc.) 

îndoială: pas necesar în procesul cartezian de 
stabilire a adevărurilor certe, aceasta nu poartă 
asupra ideilor (care nu pot fi adevărate sau false) ci 
asupra judecăților, cu alte cuvinte nu asupra esentelor, 
ci doar asupra existentelor (cf. L. Lévy-Bruhl, apud 

Gilson, op. cit., p. 287). În al doilea rând, îndoiala 
carteziană trimite nu atât asupra acestor cunostinte 
considerate separat, cât la sursele cunoașterii 
noastre, punând deci sub semnul întrebării 
categorii întregi de propoziţii. După Gilson (op. cit., 
p. 290), de fiecare dată când Descartes prezintă 
funcţiile îndoielii el insistă asupra următoarelor 
două: de a obisnui gândirea să evite ingerinta 
sensibilităţii si de a reliefa certitudinea absolută a 
adevărurilor ce vor fi obținute apoi. Motivele de 
îndoială pot fi reale (perceptia uneori înșelătoare 
a simturilor, greșeli de calcul etc.) sau hiperbolice 
adică imaginate de mintea noastră (un Dumnezeu 
inselator, geniul rău). În fine, îndoiala carteziană, 
spre deosebire de cea sceptică, este privită ca o 
îndoială sistematică, trăgând ultimele concluzii din 
argumentele puse în joc: mă pot îndoi de orice, 
dar nu și de faptul că mă îndoiesc. 

înțelepciune: este „perfecta cunoaștere a 
tuturor lucrurilor pe care omul le poate ști, atât 
pentru a-și conduce viata cât și pentru conservarea 
sănătății sale si inventarea tuturor artelor“ (Prin- 
cipii, Prefata). Ea implică perfecționarea rațiunii 
(bunului simt) pe care cu totii o posedăm. De 
sorginte stoică (Gilson, op. cit., p. 94), ea pare a 
se opune pentru Descartes atât eruditiei 
renascentiste, ce implică doar utilizarea memoriei, 
cât și întelepciunii de tip creștin, izvorâtă doar 
din revelație. Pe de altă parte, calea spre 
înțelepciune este deschisă de filosofie: „acest bine 
suveran, considerat prin rațiunea naturală fără 
ajutorul luminii credinței, nu este altceva decât 
cunoașterea adevărului prin primele sale cauze, 
adică Înţelepciunea, care este studiată de filosofie“ 
(Principii, Prefata). 


186 


metoda: ,prin metodä inteleg reguli sigure si 
usoare, gratie cdrora cine le va fi observat cu 
exactitate nu va lua niciodatä ceva fals drept 
adevärat si va ajunge, färä a depune eforturi 
zadarnice, ci sporindu-si treptat stiinta, la 
cunoasterea adeväratä a tot ceea ce poate sá 
cunoască“ (Regula IV). Descoperirea acesteia este 
interpretatä de Descartes in maniere diferite: a) ca 
o întâmplare fericită constând în utilizarea spontană 
a anumitor reguli, b) ca o conștiință din ce în ce 
mai clară a folosirii acestora, până la elaborarea 
unor formule ce le definesc precis; c) ca o ridicare 
a lor la rangul de metodă universală de investigație 
(cf. Gilson, op. cit, p. 92). Cele patru reguli ale sale 
sunt, în Discurs, următoarele: regula evidentei, a 
analizei, a sintezei si a enumerării. Caracteristicile 
metodei sunt: 1° certitudinea (prin eliminarea 
riscului erorii); 2° usurinta (evitarea eforturilor in- 
utile); 3° fecunditatea (prin augmentarea progresivă 
a științei); 4° permite spiritului atingerea 
înțelepciunii (ibidem). 

morala provizorie: regulile ei (Discurs, partea 
a I-a) prezintă un dublu caracter: de a nu fi 
adevăruri demonstrate și deci de a nu avea valoare 
teoretică, dar, de a asigura din punct de vedere 
practic, omului care nu cunoaște binele cu 
certitudine, sau chiar îl ignoră, cele mai mari șanse 
de a-l întâlni (Gilson, op. cit, p. 234). Comparativ 
cu aceasta, morala (definitivă) reprezintă „cel mai 
înalt și mai perfect sistem moral, care presupune o 
cunoaștere completă a tuturor celorlalte stiinte si 
care este nivelul cel mai ridicat al înțelepciunii“ 
(Principii, Prefata). Din perspectiva acestui din urmă 
deziderat morala carteziană va rămâne neîmplinită. 

naturi simple: ideile care nu pot fi decât ab- 
solute în ordinea (seria deductivă) a cunoașterii. 

Putine la numár, dupa cum considera Descartes in 
Regula VI, ele sunt sesizate prin intermediul intuitiei. 

ordine: definitia cartezianä a ordinii substi- 
tuie clasificárii conceptuale a notiunilor si lucru- 
rilor sub categoriile aristotelice (utilizatä de 
scolastică) o dispunere fondată pe dependenta 
ideilor în lantul deductiv (Gilson, op. cit., p. 207). 
Prin urmare, în seriile liniare ale acestor deductii 
vom întâlni idei absolute sau simple d idei rela- 
tive sau compuse, care se succed celor dintâi. Ceca 
ce este absolut comparativ cu altceva poate fi 
relativ prin raportare la o altă idee. Ceea ce este 
doar absolut sunt naturile simple. 

prejudecată: cea dintâi și principala sursă a 
erorilor noastre, constă în persistenta în spiritul 
nostru a opiniilor făcute asupra lucrurilor încă din 
primii ani ai vietii, pe care nu ne mai amintim că 
le-am acceptat fără a le examina d care se impun 
acum ca adevăruri evidente. Analizând modalitățile 
în care prejudecățile sunt introduse și persistă în noi, 
Descartes distinge: a) dobândirea de prejudecäti în 
cursul copilăriei, b) imposibilitatea actuală de a le 
uita; c) alimentarea lor prin dificultatea pe care o 
avem de a pândi ideile pure fără a le contamina cu 
produsele imagi natiei; d) necesitatea de a ne exprima 
prin cuvinte (Gilson, op. cit., p. 199). Remediul spe- 
cific împotriva acestora este îndoiala metodică. 

realitate obiectivă (realitas objectiva): 
„prin realitatea obiectivă a unei idei înteleg 
entitatea sau fiinta lucrului reprezentat de idee, 
în măsura în care această entitate este în idee (...). 
Căci tot ceea ce concepem ca fiind în obiectele 
ideilor, tot acesta este în mod obiectiv sau prin 
reprezentare chiar în ideile respective“ (Sec. Resp., 
Def. III). Altfel spus, realitatea obiectivă reprezintă 
conținutul reprezentational real al unei idei. 
Numită de Descartes și perfectiune obiectivă. 

substantä: prin substantä se întelege ,doar 
un lucru care existä intr-un asemenea mod incat 
nu are nevoie decat de sine insusi pentru a exista“ 
(Principii, 1, 51). Propriu-zis doar lui Dumnezeu i 
se poate aplica realmente aceasta definitie. Dar, 
aratä Descartes in acelasi loc, intelesul acestei 
notiuni nu este univoc. Ea se poate aplica si acelor 
lucruri care nu au nevoie decât de Dumnezeu 
pentru a exista, spre deosebire de cele care depind 
si de altceva (de alte lucruri), nu doar de acesta. 
In acest sens (cf. Gilson, op. cit, p. 302) prin 
substantä se intelege subiectul imediat al tuturor 
atributelor despre care noi avem o idee realä. 
Raportat la conceptia tomistä a substantei se 
observa (ibidem, p. 304) cä Descartes conserva 
insusi principiul substantei (Toate atributele sunt 
atribute ale unei substante), dar se indepárteazá 
simtitor de aceasta prin aceea cä nu este interesat 
de substante in genere, ci de substante reale 
(gânditoare, respectiv întinsă) care pot fi cunoscute 
în particular. În plus, Descartes atribuie fiecărei 
substante un atribut într-un fel esential, care singur 
permite afirmarea existenței și care defineşte în 
același timp esenta, întrucât substanta nu este decât 
acel atribut substantializat. De aici și ceea ce Gilson 
numește realismul substanţial al lui Descartes. 


3. Bibliografie adnotată 


a. Editii de bază 


(res de Descartes, ed. de Ch. Adam si Paul Tan- 
nery, 13 vol., Cerf, 1897-1913 (editia de 

referintä ca paginatie); reeditare: Vrin/CNRS, 
1957-58; 1996. Pe volume: 

1-5: Corespondenta 1622-1650 [suplimente ale 
acesteia se gäsesc si in volumele 7, 8, 10, 13] 

6: Discursul si Eseurile (francezä, latinä) 

7: Meditatiile (latinä), Scrisoare cätre Dinet 

8: Principiile (latină), scrieri polemice 

9: Meditatiile, Principiile (ambele în franceză) 

10: Scrieri nedatate și de tinerețe 

11: Lumea, scrieri stiintifice, proiecte 

12: Ch. Adam, Vie et œuvres de Descartes 

13: Supliment: corespondență, material biografic, 
index 

(Eres complètes de Descartes, ed. de V. Cousin, 
11 vol., Levrault, Paris, 1824-26 

Œuvres philosophiques de Descartes, ed. de 
Ad.Garnier, 4 vol., Paris, 1835 

Œuvres philosophiques de Descartes, ed. de 
Aimé-Martin, Delagrave, Paris, 1838 

Cimes, ed. de J. Simon, Paris, 1844; reeditări: 
Charpantier, Paris, 1850, 1860 

(mes inédites de Descartes, ed. de Foucher de 
Careil, 2 vol., Ladrange et Durand, 1859-60 

Correspondance of Descartes and Constantijn 
Huygens 1637-1647, ed. de L. Roth, Oxford, 
Clarendon Press, 1926 

René Descartes: Discours de la méthode. Texte et 
commentaire, ed. a 2-a rev., Vrin, 1930; ed. a 
4-a: 1982 (note fundamentale ale lui E. Gilson 
care urmäresc aproape frazä cu frazä textul 
Discursulut) 

The Philosophical Works of Descartes, trad. si ed. 
de E.S. Haldane si G.RT. Ross, 2 vol., ed. a 
2-a corectatä, Cambridge UP, 1931; reeditare: 
New York, Dover (London, Vision Press), 1955 

Correspondance, ed. de Ch. Adam si G. Milhaud, 
vol. 1-2 (Alcan), vol. 3-8 (PUF), 1936-1963 
(editie indispensabilă; scrisorile latine si 
olandeze traduse în franceză, iar cele în 
franceză actualizate conform normelor 
ortografice actuale), reeditare: 1970 

Œuvres choisies, ed. de L. Dimier, 2 vol., Paris, 
1942-43 

Œuvres philosophiques et morales, Paris, 
Bibliothèque des lettres, 1948 

Œuvres ct lettres, ed. de A. Bridoux, ed. a 2-a 
considerabil adăugită, Bibliothèque de la 
Pleiade, 1952 

Correspondence avec Arnauld et Morus, text latin 
si trad., ed. de G.[Rodis-]Lewis, Vin, 1953 

Lettres, ed. de M. Alexandre, Paris, 1955; reditare: 
1964 

Letres à Regius et remarques sur l'explication de 
l'esprit humain, text latin si trad., ed. de 
G.[Rodis-]Lewis, Vrin, 1959 

Œuvres philosophiques, 3 vol. ed. de F. Alquié, 
Paris, Garnier Frères, 1963-73 (note de 
referintá pentru multe din textele carteziene; 
contine si paginatia editiei AT) 

Œuvres, ed. de S.S. de Sacy, 2 vol., Paris, 1966 

Règles utiles et claires pour la direction de l'esprit, 
trad. de J-L. Marion, The Hague, M. Hijhoff, 
1977 (traducere de referintă) 

The Philosophical Writings of Descartes, ed. de J. 
Cottingham, R. Stoothoff, D. Murdoch, A. Kenny, 
3 vol, Cambridge UP, 1985-1991 (prescurtat 
ediția CSM, pentru primele două volume, si 
CSMK pentru cel de-al treilea volum; apreciată 
ca ediția de referință în limba engleză) 

vue de Synthèse 14/1 (1937) 

Sirven, J, Bibliographie des Années d'apprentissage 
de Descartes, Albi, Impr. coopérative du 
Sud-Ouest, 1928; republicatä în Les Années 
d'appprentissage de Descartes 

Totok, W., „René Descartes und Cartesianismus", 
in Totok, Handbuch der Geschichte der 

Jahrhunderts, Frankfurt a.M., Klostermann, 

c. Dictionare si indexuri 


Armogathe, J.-R., si Marion, J.-L., Index des ‘Regulae 
ad directionem ingenii' de R. Descartes, avec 
des listes de lesons et conjectures, Roma, Ed. 

Cahné, P.A., Index du ‘Discours de la méthode’ de 

Cohen, G., „La philosophie indépendante: 
Descartes en Hollande“, în Écrivains français 

Ropartz, S., La Famille de Descartes en Bretagne, 

Serrurier, C., Descartes, l'homme et le penseur, 

